മോദിയുടെ സ്യൂട്ട് വാങ്ങിയ വ്യാപാരിയില് നിന്ന് ഒരു കോടി തട്ടിയതായി പരാതി :: Janmabhumi Daily\nFriday 26 April 2019 5:51 pm IST\nസൂറത്ത് : മോദി സ്യൂട്ട് ലേലത്തില് വാങ്ങിയ വജ്ര വ്യാപാരിയെ രണ്ട് സഹോദരന്മാര് ചേര്‍ന്ന് ഒരു കോടി രൂപയോളം കബളിപ്പിച്ചതായി പരാതി. സൂറത്ത് സ്വദേശിയായ ലാല്‍ജിഭായ് പട്ടേലാണ് തന്നെ കബളിപ്പിച്ചതായി പരാതി നല്‍കിയിരിക്കുന്നത്. ഇദ്ദേഹത്തിന്റെ ഉടമസ്ഥതയിലുള്ള ധര്‍മനന്ദന് ഡയമണ്ട്‌സ് പ്രൈവറ്റ് ലിമിറ്റഡില് നിന്നും സഹേദരന്മാരായ ഹിമ്മത് കോശിയ, വിജയ് കോശിയ എന്നിവര് വജ്രം വാങ്ങിയശേഷം പണം നല്‍കിയില്ലെന്നആണ് പരാതി.\nകതാര്‍ഗം പോലീസ് സ്‌റ്റേഷനിലാണ് പരാതി നല്‍കിയത്. 120 ദിവസത്തിനുള്ളില് പണം നല്‍കാമെന്ന വാഗ്ദാനത്തില് ഒരു കോടി വിലമതിക്കുന്ന വജ്രം കോശിയ സഹോദരന്മാര് ധര്‍മനന്ദനില് നിന്നും വാങ്ങുകയായിരുന്നു. പിന്നീട് പണം അടവിനായി സഹോദരന്മാരെ പല തവണ മൊബൈലില് ബന്ധപ്പെടാന് ശ്രമിച്ചെങ്കിലും ഓഫ് ആയിരുന്നു.\nതുടര്‍ന്ന് തിങ്കളാഴ്ച ഇവര്‍ക്കെതിരെ പരാതി നല്‍കുകയായിരുന്നു. അതേസമയം അന്വേഷണത്തില് കോശിയ സഹോദരന്മാര് വേറെയും വജ്ര വ്യാപാരികളെ കബളിപ്പിച്ചതായി കണ്ടെത്തിയിട്ടുണ്ട്.\n2015ല് നടന്ന ലേലത്തില് മോദിയുടെ സ്യൂട്ട് 4.31 കോടി രൂപയ്ക്കാണ് പട്ടേല് വാങ്ങിയത്. ഒബാമയുമായുള്ള കൂടിക്കാഴ്ചയില് ഈ സ്യൂട്ടാണ് അണിഞ്ഞിരുന്നത്. അന്താരാഷ്ട്ര മാധ്യമങ്ങളില് തന്നെ ഈ വസ്ത്രം ഏറെ ശ്രദ്ധ നേടിയിരുന്നു.\nതട്ടുകടയില് നിന്ന് വാങ്ങിയ ഭക്ഷണത്തിന് ദുര്‍ഗന്ധം\nമോദിയുടെ ആസ്തി 2.51 കോടി\nസംരംഭകര്‍ക്ക് മോദിയുടെ ദീപാവലി സമ്മാനം; 59 മിനിട്ടില് ഒരു കോടി വരെ വായ്പ


കടലിൽ കുളിക്കുന്നതിനിടെ രണ്ട് യുവാക്കൾ മരിച്ചു; ഒരാളെ രക്ഷിച്ചു | Two young men die while swimming in the sea; Someone was rescued | Madhyamam\ndate_range 28 Jan 2021 1:13 AM GMT\nകടലിൽ കുളിക്കുന്നതിനിടെ രണ്ട് യുവാക്കൾ മരിച്ചു; ഒരാളെ രക്ഷിച്ചു\nകടലിൽ കുളിക്കുന്നതിനിടെ രണ്ട് യുവാക്കൾ മരിച്ചു; ഒരാളെ രക്ഷിച്ചുകോഴിക്കോട്: കടലില് കുളിക്കുന്നതിനിടെ തിരയില്‍പെട്ട മൂന്നു യുവാക്കളില് രണ്ടുപേർ മരിച്ചു. വയനാട് പനമരം കായക്കുന്ന് പാറമ്മല് അബ്ദുസലാമിെൻറ മകന് പി.എസ്. അര്‍ഷാദ് (18), പത്തനംതിട്ട തിരുവല്ല പുല്ലാട് പരുത്തിപാറയിൽ റോയി സാമുവലി‍െൻറ മകൻ ജെറിൻ (24) എന്നിവരാണ് മരിച്ചത്. വയനാട് നടവയല് ചിറ്റാലൂര്‍ക്കുന്ന് ഉടന്‍പ്ലാക്കില് അജയി(18)നെ രക്ഷിച്ചു. കോഴിക്കോെട്ട സ്വകാര്യ ആശുപത്രിയിൽ പ്രാഥമിക ചികിത്സക്ക് ശേഷം ബുധനാഴ്ച പുലർച്ച ബന്ധുക്കളെത്തി അജയിനെ വീട്ടിലേക്ക് കൊണ്ടുപോയി.\nഅജയും മരിച്ച അർഷാദും കോഴിക്കോട് നടക്കാവ് കോക്പിറ്റ് ഏവിയേഷൻ അക്കാദമിയിെല ഒന്നാം വർഷ വിദ്യാർഥികളാണ്. ഇവരോടൊപ്പം ഹോസ്റ്റലിൽ കഴിയുകയായിരുന്ന ജെറിൻ ഓൺലൈൻ വ്യാപാരം സംബന്ധിച്ച കോഴ്സ് െചയ്യുകയായിരുന്നുവെന്നാണ് വിവരം.\nചൊവ്വാഴ്ച വൈകീട്ട് അഞ്ചരയോടെ കോഴിക്കോട് ലയണ്‍സ് പാര്‍ക്കിന് സമീപത്താണ് അപകടം. മൂവരും നീന്തൽ വസ്ത്രങ്ങൾ ഉൾപ്പെടെയായാണ് കടലിൽ കുളിക്കാനിറങ്ങിയത്. അതിനിടെ, വലിയ തിരയിൽപെടുകയായിരുന്നു. ബീച്ചില് വാട്ടര് സ്പോര്‍ട്‌സില് ഏര്‍പ്പെട്ടിരുന്ന യുവാക്കള് ഉടന് രക്ഷാപ്രവര്‍ത്തനത്തിനിറങ്ങി.\nകൂടാതെ വെള്ളയില് പൊലീസും ബീച്ച് ഫയര്‍ഫോഴ്‌സും എത്തി. തിരച്ചിലിനിടെ അജയ്‌യെയും അര്‍ഷാദിനെയും കണ്ടെത്തി. മെഡിക്കൽ കോളജ് ആശുപത്രിയിൽ എത്തിച്ചെങ്കിലും അര്‍ഷാദ് മരിച്ചു. രാത്രി ഏറെ വൈകിയും തിരച്ചില് തുടര്‍ന്നെങ്കിലും ജെറിനെ കണ്ടെത്താന് സാധിച്ചില്ല.\nതുടര്‍ന്ന് തീരദേശ പൊലീസും ഫയര്‍ഫോഴ്‌സും ബുധനാഴ്ച അതിരാവിലെ മുതല് വീണ്ടും തിരച്ചില് ആരംഭിച്ചു. തുടർന്ന് ഉച്ചക്ക് 12.30ഓടെയാണ് ജെറിെൻറ മൃതദേഹം കണ്ടെത്തിയത്. അർഷാദിെൻറ മാതാവ്: മൈമൂന. സഹോദരൻ: മിർഷാദ്. നെല്ലിയമ്പം ജുമാമസ്ദിൽ ബുധനാഴ്ച വൈകീട്ട് നാലിന് ഖബറടക്കി.\nNews Summary - Two young men die while swimming in the sea; Someone was rescued


പലതും പറഞ്ഞിരിക്കാന് ഇതാ ഒരു വരാന്ത: ഒരു സോഫ്റ്റ്‌വെയര് എന്‍ജിനീയര് ജനിക്കുന്നു - ഭാഗം 17\nPrince May 28, 2010 at 10:21 AM\nനന്നായിട്ടുണ്ട്. അനുഭവകഥയാ? :P\nഅമ്മാവന് May 28, 2010 at 10:41 AM\nഅങ്ങനെ ബൈജു ഒരു വഴിക്കായി..\n"they want us to understand everything from thin air"\nഅത് ഇഷ്ടപ്പെട്ടു.. അല്ല, അനുഭവം ഗുരു.\nദുശാസ്സനന് May 28, 2010 at 11:20 AM\nമോനെ പ്രിന്‍സേ.. പാഷാണം കഴിച്ചാല് ചാകുമോന്നറിയാന് അത് കഴിച്ചു നോക്കണമെന്നില്ല കേട്ടാ...\nPrinceOfHeartz May 28, 2010 at 12:12 PM\nപലതും പറഞ്ഞു വരാന്തയില് ഇരുന്നപ്പോള് എനിക്കങ്ങനെ തോന്നി. അതുകൊണ്ട് ചോദിച്ചതാ :P. ചേട്ടന് .... സോറി... ബൈജു ആളൊരു പാവം ആണല്ലേ...\nദുശാസ്സനന് May 28, 2010 at 12:15 PM\nഹാ ഹാ അത് കലക്കി\nമണ്ടന് കുഞ്ചു May 28, 2010 at 11:07 PM\nഎല്ലാംകൂടെ ഒറ്റയടിക്കു വായിച്ചപ്പൊ......... ഒരു സുഖം......\nഅപ്പൊ ഇതിനൊക്കെ വേണ്ടിയായിരിക്കുമല്ലേ ഞാനിപ്പൊ MCA കഴിഞ്ഞത്..........?\nഈ പ്രൊജക്ടും കൂടെ കഴിഞ്ഞോട്ടെ ഞാനും വരുന്നുണ്ട് അങ്ങോട്ട്..............\nഒരു യാത്രികന് May 29, 2010 at 12:21 PM\nമോനെ കുഞ്ചു..ചെല്ല് ചെല്ല് ..കണ്ടാലറിയാത്തവന് കൊണ്ടാലറിയും....ദുശ്ശൂ..കൊച്ചനെ ഒന്ന് സഹായിക്കണേ...സസ്നേഹം\nരായപ്പന് June 1, 2010 at 3:28 AM\nഈ മഹേഷിനെ എനിക്ക് ഒന്നു പരിചയപ്പെടുത്തി തരുമോ?... കുറച്ച് ഉപദേശം ആവശ്യമുണ്ടായിരുന്നു.... ഞാനും ബാങ്കരൂരുണ്ട്...\nദുശാസ്സനന് June 1, 2010 at 11:16 AM\nഹേയ്. അതിനു മഹേഷിനെ ഒന്നും കാണണ്ട. എന്നോട് പറ. ഞാന് ശരിയാക്കി തരാം.\nPrinceOfHeartz June 2, 2010 at 3:07 PM\nചേട്ടാ ഇപ്പോഴത്തെ തലക്കെട്ട് മാറ്റി, 'ഒരു ദുശസ്സനന്റെ അനുഭവങ്ങള്' എന്നാക്കിയാലോ?\nദുശാസ്സനന് June 2, 2010 at 3:23 PM\nമകാ.. ജീവിച്ചു പോവാന് സമ്മതിക്കില്ല അല്ലെ ? എന്‍റെ തനി സ്വഭാവം എടുപ്പിക്കുമോ ? തല്ലിപൊളിയാക്കുമോടെയ് ?\nPrinceOfHeartz June 2, 2010 at 3:38 PM\nഎന്നാ ഇ സീരീസ് ന്റെ ബാക്കി ഭാഗം പോസ്റ്റ് ചെയ്. വരാന്ത കേറിയിറങ്ങാന് തുടങ്ങിയിട്ട് ദിവസം കുറെയായി. ക്ഷമ നശിച്ചുപോയി. ദേഷ്യം വന്നപ്പഴ അങ്ങനെ കമന്റ് അടിച്ചത്. സോറി :(.\nവിരട്ടാന് ഞാന് അത്ര കൊച്ചു പയ്യന് ഒന്നും അല്ല :P. നല്ല ഒന്നാന്തരം ഹൃദയങ്ങളുടെ രാജകുമാരനാ...\nദുശാസ്സനന് June 2, 2010 at 3:56 PM\nസ്ച്ചായ്.. അപ്പോഴേക്കും പിണങ്ങിയോ ? അടുത്ത ഭാഗം മനപൂര്‍വം ഇടാത്തതല്ല. ആപ്പീസില് കുറച്ചു പണി . അതാ :)\nPrinceOfHeartz June 2, 2010 at 4:59 PM\n:). പുതിയ പോസ്റ്റ് പതുക്കെ മതി കേട്ടോ.\nanu June 9, 2010 at 3:57 AM\nഅടുത്ത ഭാഗം എപ്പോ വരും???\nവേനല് മഴ June 14, 2010 at 9:22 PM\nഇതിന്റെ ബാക്കി എഴുതുനില്ലേ... ഒന്ന് വേഗം ആവട്ടെ മാഷെ


ശുഹൈബ് വധം: മുഖ്യമന്ത്രി മറുപടി പറയണമെന്ന് രമേശ് ചെന്നിത്തല | Malayalam News\nശുഹൈബ് വധം: മുഖ്യമന്ത്രി മറുപടി പറയണമെന്ന് രമേശ് ചെന്നിത്തല\nസത്യഗ്രഹ പന്തലിൽ രമേശ് ചെന്നിത്തല സതീശൻ പാച്ചേനിയെ ഹാരാർപ്പണം നടത്തുന്നു.\nകണ്ണൂർ - മട്ടന്നൂരിലെ യൂത്ത് കോൺഗ്രസ് നേതാവ് ശുഹൈബിന്റെ കൊലപാതകത്തിൽ, ആഭ്യന്തര വകുപ്പു കൈയയ്യാളുന്ന മുഖ്യമന്ത്രി പിണറായി വിജയൻ മറുപടി നൽകണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു.\nകൊലപാതകത്തിൽ പ്രതിഷേധിച്ച് ഡി.സി.സി പ്രസിഡന്റ് സതീശൻ പാച്ചേനി നടത്തുന്ന 24 മണിക്കൂർ ഉപവാസ സമര പന്തൽ സന്ദർശിച്ച ശേഷം സംസാരിക്കുകയായിരുന്നു അദ്ദേഹം.\nസി.പി.എമ്മിന്റെ രക്തദാഹത്തിന് അറുതി വന്നില്ല എന്നതിന്റെ ഉദാഹരണമാണ് ശുഐബിന്റെ കൊലപാതകം. അതിനിഷ്ഠുരമായാണ് ഈ കൃത്യം നടത്തിയത്. കൊലപാതകത്തിനു വഴിവെക്കാവുന്ന ഒന്നും ഇവിടെ ഉണ്ടായിരുന്നില്ല. കുപ്രസിദ്ധമായ രാഷ്ട്രീയ കൊലപാതകങ്ങളിൽ പങ്കാളികളായി ജയിൽ ശിക്ഷ അനുഭവിക്കുന്നതിനിടെ പരോളിലിറങ്ങിയവരടക്കം ഈ കൊലയാളി സംഘത്തിൽ ഉണ്ടായിരുന്നുവെന്നാണ് വിവരം. പാവപ്പെട്ടവന്റെ രക്തം ഊറ്റിക്കുടിക്കുന്ന പാർട്ടിയായി സി.പി.എം മാറിയിരിക്കുന്നു. കൊല ചെയ്യപ്പെടാൻ മാത്രം എന്തു തെറ്റാണ് ഈ ചെറുപ്പക്കാരൻ ചെയ്തത്. താൻ വിശ്വസിക്കുന്ന രാഷ്ട്രീയ പാർട്ടിക്കു വേണ്ടി ആത്മാർഥമായി പ്രവർത്തിച്ചതാണോ തെറ്റ്. ഈ നിഷ്ഠുര കൊലപാതകത്തിന് മുഖ്യമന്ത്രി മറുപടി നൽകണം -ചെന്നിത്തല ആവശ്യപ്പെട്ടു.\nപിണറായി സർക്കാർ അധികാരത്തിലെത്തിയ ശേഷം, തുടർച്ചയായി 21 രാഷ്ട്രീയ കൊലപാതകങ്ങളാണ് നടന്നത്. ഭൂരിഭാഗം സംഭവങ്ങളിലും സി.പി.എമ്മാണ് പ്രതിസ്ഥാനത്ത്. നിയമ വാഴ്ചയിൽ ജനങ്ങൾക്കു വിശ്വാസം നഷ്ടപ്പെട്ടു തുടങ്ങി. മനഃസാക്ഷി മരവിച്ച മുഖ്യമന്ത്രിയാണ് കേരളം ഭരിക്കുന്നത്. ഇത്ര ദാരുണവും മൃഗീയവുമായ ഒരു സംഭവം നടന്നിട്ടും ഒരു അനുശോചനം രേഖപ്പെടുത്താനുള്ള മനഃസാക്ഷി പോലും ഇദ്ദേഹത്തിനില്ലാതെ പോയി. ഒരാഴ്ചയായി കൊലയാളി സംഘം ശുഹൈബിനെ പിന്തുടർന്നിരുന്നതായാണ് വിവരം. സംഭവം നടന്ന് രണ്ട് ദിവസമായിട്ടും പ്രതികളെ ആരെയും പിടികിട്ടിയില്ലെന്നാണ് ജില്ലാ പോലീസ് മേധാവി പറയുന്നത്. ഡ്യൂപ്ലിക്കേറ്റ് പ്രതികളെ സജ്ജരാക്കിയ ശേഷം മാത്രമേ പോലീസ് മറ്റു വിവരങ്ങൾ പുറത്തു വിടുകയുള്ളൂ. ഈ കേസിൽ സാധാരണ നിലയിൽ നടക്കേണ്ട അന്വേഷണം പോലും നടന്നിട്ടില്ല. മൂന്നു തവണ ബോംബെറിഞ്ഞ ശേഷമാണ് കൃത്യം നടത്തിയത്. എന്നിട്ടും യു.എ.പി.എ ചുമത്താൻ പോലീസ് തയ്യാറാവുന്നില്ല. കോൺഗ്രസിനെ ആക്രമിച്ചു ഇല്ലാതാക്കാമെന്നാണ് സി.പി.എം കരുതുന്നതെങ്കിൽ തെറ്റി. ഇപ്പോൾ ഗാന്ധിയൻ സമര മുറയാണ് നടത്തുന്നത്. ഇത് മാറ്റാൻ ഇപ്പോൾ ഉദ്ദേശിച്ചിട്ടില്ല. എന്നാൽ പ്രകോപനം തുടരുകയാണെങ്കിൽ മറ്റു വഴികൾ തേടേണ്ടി വരുമെന്നും ചെന്നിത്തല മുന്നറിയിപ്പു നൽകി.


Wednesday4July 2018 3:12 pm IST\nതിരുവനന്തപുരം: ജി.വി രാജ സ്‌പോര്‍ട്‌സ് സ്‌കൂളില് അടിക്കടിയുണ്ടാകുന്ന ഭക്ഷ്യ വിഷബാധയില് പ്രിന്‍സിപ്പല് സി.എസ് പ്രദീപിനെതിരെ സംശയം പ്രകടിപ്പിച്ച് പോലീസ് സ്‌പെഷ്യല് ബ്രാഞ്ച് റിപ്പോര്‍ട്ട്. പ്രിന്‍സിപ്പല് തന്നെ മായം കലര്‍ത്തുന്നതാണെന്ന് സംശയമുണ്ടെന്ന് റിപ്പോര്‍ട്ടില് പറയുന്നു.\nപ്രദീപ് ചുമതലയേറ്റ ശേഷം അടിക്കടി സ്‌പോര്‍ട്‌സ് സ്‌കൂളില് ഭക്ഷ്യവിഷബാധ ഉണ്ടാകുന്നുണ്ട്. ഇതില് പ്രിന്‍സിപ്പിലിന്റെ പങ്ക് പരിശോധിക്കേണ്ടതാണെന്നും റിപ്പോര്‍ട്ടില് പറയുന്നു. പ്രിന്‍സിപ്പലിനെതിരെ സ്‌കൂളില് നിന്നും സ്ഥലംമാറി പോയ പല ജീവനക്കാര്‍ക്കും ആക്ഷേപം ഉന്നയിച്ചിട്ടുണ്ട്. പലരും രാജിവച്ച് പോകുന്ന സാഹചര്യം വരെ ഉണ്ടായി. തന്നെ അനുസരിക്കാത്ത കുട്ടികളെ പ്രിന്‍സിപ്പല് ഉപദ്രവിച്ചിരുന്നതായും സ്‌പെഷ്യല് ബ്രാഞ്ച് റിപ്പോര്‍ട്ടില് ചൂണ്ടിക്കാട്ടുന്നു.\nഈ നില തുടര്‍ന്നാല് കുട്ടികളുടെ ജീവന് തന്നെ ഭീഷണിയുണ്ടെന്നും അവരുടെ കായിക ശേഷിയെ ബാധിക്കുമെന്നും റിപ്പോര്‍ട്ടില് വ്യക്തമാക്കുന്നു. അതേസമയം, ആരോപണം നിഷേധിച്ച് പ്രിന്‍സിപ്പല് രംഗത്തെത്തി. താന് ചുമതലയേറ്റശേഷം ആദ്യമായാണ് ഭക്ഷ്യവിഷ ബാധയുണ്ടാകുന്നതെന്ന് പ്രിന്‍സിപ്പല് സി.എസ് പ്രദീപ് പറഞ്ഞു. റിപ്പോര്‍ട്ടിനെ കുറിച്ച് പ്രതികരിക്കാനില്ലെന്നും അദ്ദേഹം പറഞ്ഞു.\nട്രിനിറ്റി സ്‌കൂളിലെ അധ്യാപികമാര്‍ക്ക് സ്വീകരണം; വിദ്യാഭ്യാസവകുപ്പ് വിശദീകരണം തേടി\nഗുരുപാദ പൂജയ്‌ക്കെതിരെ ബാലാവകാശ കമ്മിഷന്


rahul gandhi with pulwama terrorist: പുൽവാമ ഭീകരനൊപ്പം രാഹുൽ ഗാന്ധിയുടെ ചിത്രം; എന്താണ് വാസ്തവം? - truth behind picture of rahul gandhi along with pulwama suicide bomber adil ahmad dar | Samayam Malayalam\ntruth behind picture of rahul gandhi along with pulwama suicide bomber adil ahmad dar\nപുൽവാമ ഭീകരനൊപ്പം രാഹുൽ ഗാന്ധിയുടെ ചിത്രം; എന്താണ് വാസ്തവം?\nSamayam Malayalam | Updated: 16 Feb 2019, 05:16:00 PM\nപുൽവാമയിലെ ഭീകരാക്രമണത്തിന്‍റെ വാര്‍ത്തകള് പ്രചരിച്ചതിനു തൊട്ടു പിന്നാലെയായിരുന്നു രാഹുൽ ഗാന്ധിയുമൊത്തുള്ള ഭീകരന്‍റെ ചിത്രവും പ്രചരിച്ചത്. ചിത്രം പ്രചരിച്ചപ്പോള് തന്നെ ഇത് വ്യാജമാണെന്ന മറുവാദവുമായി കോൺഗ്രസ് അനുകൂലികള് രംഗത്തെത്തിയെങ്കിലും ധാരാളം പേര് ചിത്രം ഷെയര് ചെയ്തിരുന്നു. ഈ ചിത്രത്തിന്‍റെ വാസ്തവമെന്താണെന്ന് ടൈംസ് ഫാക്റ്റ് ചെക്ക് പരിശോധിക്കുകയാണ്.\nപുൽവാമയിൽ ആക്രമണം നടത്തിയ ചാവേറിനൊപ്പം രാഹുൽ ഗാന്ധി നിൽക്കുന്ന ചിത്രം പ്രചരിക്കുന്നു\nഫേസ്ബുക്കിലെ ഒരു പ്രൊഫൈൽ വഴി മാത്രം ചിത്രം പ്രചരിച്ചത് 3200ലധികം തവണ\nവാസ്തവമെന്താണെന്ന് ടൈംസ് ഫാക്റ്റ് ചെക്ക് പരിശോധിക്കുന്നു\nപുൽവാമയിൽ ഭീകരാക്രമണം നടത്തിയ ജെയ്ഷെ മൊഹമ്മദ് ഭീകരൻ ആദിൽ അഹമ്മദ് ദാറിനൊപ്പം കോൺഗ്രസ് അധ്യക്ഷൻ രാഹുൽ ഗാന്ധി നിൽക്കുന്ന ചിത്രം ഏറെ വൈറലായിരുന്നു. പുൽവാമയിലെ ഭീകരാക്രമണത്തിന്‍റെ വാര്‍ത്തകള് പ്രചരിച്ചതിനു തൊട്ടു പിന്നാലെയായിരുന്നു രാഹുൽ ഗാന്ധിയുമൊത്തുള്ള ഭീകരന്‍റെ ചിത്രവും പ്രചരിച്ചത്. ചിത്രം പ്രചരിച്ചപ്പോള് തന്നെ ഇത് വ്യാജമാണെന്ന മറുവാദവുമായി കോൺഗ്രസ് അനുകൂലികള് രംഗത്തെത്തിയെങ്കിലും ധാരാളം പേര് ചിത്രം ഷെയര് ചെയ്തിരുന്നു. ഈ ചിത്രത്തിന്‍റെ വാസ്തവമെന്താണെന്ന് ടൈംസ് ഫാക്റ്റ് ചെക്ക് പരിശോധിക്കുകയാണ്.\nകൃത്രിമം നടത്തിയ ഫോട്ടോയോടൊപ്പമുള്ള ഹിന്ദി ക്യാപ്ഷനിൽ ഇങ്ങനെയാണ് എഴുതിയിരിക്കുന്നത് - ഇന്ത്യൻ സൈന്യത്തിനു നേര്‍ക്ക് അക്രമം നടത്തിയ വ്യക്തി രാഹുൽ ഗാന്ധിയുടെ അടുത്ത അനുയായി, അക്രമത്തിനു പിന്നിൽ കോൺഗ്രസോ? നിഥി പഠാനിയ എന്ന ഫേസ്ബുക്ക് യൂസറുടെ പ്രൊഫൈലിൽ നിന്ന് പങ്കുവെക്കപ്പെട്ട ചിത്രത്തിൽ ഒരു സ്കള് ക്യാപ് ധരിച്ചിരിക്കുന്ന രാഹുൽ പുൽവാമയിലെ ചാവേറിനൊപ്പം നിൽക്കുന്നത് കാണാം. ഒപ്പം മുൻ ജമ്മു കശ്മീര് മുഖ്യമന്ത്രി ഒമര് അബ്ദുള്ളയുമുണ്ട്. 3200ലധികം തവണയാണ് ഫോട്ടോ ഷെയര് ചെയ്യപ്പെട്ടിരിക്കുന്നത്.\nഇതാണ് ആ വ്യാജ ചിത്രം\nപുൽവാമയിലെ ചാവേറിനൊപ്പമുള്ള രാഹുൽ ഗാന്ധിയുടെ ചിത്രം വ്യാജമായി നിര്‍മിച്ചതാണ്.\nവ്യാജ ഫോട്ടോ ഉപയോഗിച്ച് നടത്തിയ ലളിതമായ ഒരു ഗൂഗിള് റിവേഴ്സ് ഇമേജ് സെര്‍ച്ചിൽ തന്നെ സത്യം വെളിവായി. "Rahul Gandhi with skull cap" എന്ന കീവേഡ് ഗൂഗിള് ഓട്ടോമാറ്റിക്കായി തന്നെ ഫെച്ച് ചെയ്തു. ഫോട്ടോകള് പങ്കുവെക്കുന്ന വെബ്സൈറ്റായ ഗെറ്റി ഇമേജസിലേയ്ക്കാണ് ലിങ്ക് പോയത്. ഇവിടെ വ്യാജന്മാര് കൃത്രിമം നടത്തിയ യഥാര്‍ത്ഥ ഫോട്ടോ കാണാം.\nഇതാണ് ഗെറ്റി ഇമേജസിലെ യഥാര്‍ത്ഥ ഫോട്ടോ\n2014 ഫെബ്രുവരി 28ന് പകര്‍ത്തിയ ചിത്രത്തിൽ പ്രശസ്ത സൂഫി സന്യാസി സാഹി വാരിസ് അലി ഷായുടെ ദര്‍ഗയിൽ എന്ന അടിക്കുറിപ്പും നല്‍കിയിട്ടുണ്ട്. ഉത്തര് പ്രദേശിൽ വെച്ച് പകര്‍ത്തിയതാണ് ചിത്രം. ചിത്രത്തിൽ ഭീകരന്‍റെ തല വെട്ടിയൊട്ടിച്ചിരിക്കുന്നത് കോൺഗ്രസ് നേതാവ് ജിതിൻ പ്രസാദയുടെ ഉടലിലാണ്.\nഇരു ചിത്രങ്ങളും ഇവിടെ കാണാം.\nപുൽവാമ ഭീകരൻ ആദിൽ അഹമ്മദ് ദറിനൊപ്പം രാഹുൽ ഗാന്ധി എന്ന തരത്തിൽ പ്രചരിക്കുന്ന ചിത്രം വ്യാജമായി നിര്‍മിച്ചതാണ്. ഇത്തരം വ്യാജ വാര്‍ത്തകളിൽ വീഴാതിരിക്കാൻ ശ്രദ്ധിക്കുമല്ലോ.\nമോദിഭരണത്തിനു കീഴിൽ അഴിമതി കേസുകൾ 67% കൂടിയോ? സത്യമിതാണ്ആര്‍ട്ടിക്കിള് ഷോ\nrahul gandhi with pulwama terrorist rahul gandhi terrorist fake photo rahul gandhi fake news rahul gandhi and suicide bomber pulwama suicide bomber fake photo rahul gandhi\nWeb Title : truth behind picture of rahul gandhi along with pulwama suicide bomber adil ahmad dar


സുപ്രീം കോടതിയില് ഇന്നു മുതല് തുറന്ന കോടതിയില് വാദം പുനരാരംഭിക്കും - Mangalam News Online\nPosted On: September 1, 2021 1:28 am IST\nന്യൂഡല്‍ഹി>>> സുപ്രീം കോടതിയില് ഇന്നു മുതല് തുറന്ന കോടതിയല് വാദം പുനരാരംഭിക്കും. പതിനേഴ് മാസത്തെ അടച്ചിടലിന് ശേഷമാണ് സുപ്രീം കോടതിയില് തുറന്ന വാദം കേള്‍ക്കല് ആരംഭിക്കുന്നത്. പരിമിതമായ വാദം കേള്‍ക്കലിനാണ് സുപ്രീം കോടതി തുടക്കമിടുന്നത്.\nഅന്തിമ വാദം കേള്‍ക്കേണ്ട കേസുകളില് ചൊവ്വ ബുധന് വ്യാഴം ദിവസങ്ങളില് പരിഗണിക്കും. തിങ്കള് വെള്ളി ദിവസങ്ങളില് ഓണ്‍ലൈന് ആയി തന്നെയാവും വാദം കേള്‍ക്കല്. തുറന്ന കോടതിയില് ഹാജരാവുന്ന അഭിഭാഷകര് മുന്‍കൂറായി സുപ്രീം കോടതി രജിസ്ട്രാറെ അറിയിക്കണം.\nകൊവിഡിനെ തുടര്‍ന്ന് കഴിഞ്ഞ മാസം മാര്‍ച്ച് 25 നാണ് സുപ്രീം കോടതി നേരിട്ടുള്ള വാദം കേള്‍ക്കല് നിര്‍ത്തിവെച്ചത്.സാമൂഹിക അകലമടക്കം കര്‍ശന നിയന്ത്രണങ്ങള് ഉണ്ടാകുമെന്ന് അറിയിച്ചിട്ടുണ്ട്.


രാജസ്ഥാനില് മുഖ്യമന്ത്രിയുടെ പരിപാടിക്കിടെ ബിജെപി നേതാക്കളുടെ തമ്മില്‍ത്തല്ല്\nWed Jan 23 2019 02:18:30 GMT+0530 (IST)\nജയ്പൂര്: രാജസ്ഥാനില് നിയമസഭാ തിരഞ്ഞെടുപ്പ് അടുത്തിരിക്കെ ബിജെപിക്ക് വീണ്ടും തിരിച്ചടി. മുഖ്യമന്ത്രി വസുന്ധര രാജെ പങ്കെടുത്ത റാലിയുടെ പൊതുവേദിയില് ബിജെപി നേതാക്കള് ഏറ്റുമുട്ടി. മുന് കേന്ദ്രമന്ത്രി ജസ്വന്ത് സിങിന്റെ മകന് മാനവേന്ദ്ര സിങ് പാര്‍ട്ടി വിട്ടതിന്റെ ആഘാതത്തിനിടെ നേതാക്കളുടെ തമ്മില്‍ത്തല്ല് ബിജെപിക്ക് രാജസ്ഥാനില് വീണ്ടും തലവേദനയായി.\nഅല്‍വാറില് നടന്ന പാര്‍ട്ടി റാലിയില് രോഹിതാഷ് ശര്‍മ, ദേവിസിങ് ഷെഖാവത്ത് എന്നിവരാണ് തമ്മില്‍ത്തല്ലിയത്. വസുന്ധര രാജെയുടെ സുരക്ഷാ ഉദ്യോസ്ഥര് ഇടപെട്ടതിനെ തുടര്‍ന്നാണ് അടി അവസാനിപ്പിച്ചത്. ഗൗരവ് യാത്ര റാലിയില് മുഖ്യമന്ത്രിയുടെ പ്രഭാഷണം നടക്കാനിരിക്കെയായിരുന്നു സംഭവം.\nഅതേസമയം, ബിജെപിയുടെ ഗൗരവ് യാത്രയെ പൊളിക്കാനായി മാനവേന്ദ്ര സിങ് സ്വാഭിമാന് യാത്ര നടത്തുന്നുണ്ട്. ബാര്‍മറില് സംഘടിപ്പിച്ച റാലിയിലാണ് ബിജെപി ബന്ധം ഉപേക്ഷിക്കുന്ന പ്രഖ്യാപനം മാനവേന്ദ്ര നടത്തിയത്. താമരപ്പൂവ് തിരഞ്ഞെടുത്തത് തന്റെ വലിയ പിഴവാണെന്ന് മാനവേന്ദ്ര വ്യക്തമാക്കി. ബന്ധുവും മുഖ്യമന്ത്രിയുമായ വസുന്ധര രാജെയുമായുള്ള തര്‍ക്കത്തെ തുടര്‍ന്ന് ജസ്വന്ത് സിങിന് 2014ലെ ലോക്‌സഭാ തിരഞ്ഞെടുപ്പില് ബിജെപി ബാര്‍മര്, ജയ്‌സാല്‍മീര് സീറ്റ് നിഷേധിച്ചിരുന്നു.\nഎങ്കിലും സ്വതന്ത്രസ്ഥാനാര്‍ഥിയായ പിതാവിനു വേണ്ടി പ്രചാരണം നടത്തിയ മാനവേന്ദ്രയെ പാര്‍ട്ടിയില് നിന്ന് താല്‍ക്കാലികമായി പുറത്താക്കിയിരുന്നു. ശിയോ നിയമസഭാ മണ്ഡലത്തില് നിന്നുള്ള എംഎല്‍എയാണ് മാനവേന്ദ്ര സിങ്.


‘ഓണ്‍ലൈനിലെ കുട്ടിക്കളി’ രക്ഷകര്‍ത്താക്കള് ശ്രദ്ധിക്കണം; മുന്നറിയിപ്പുമായി കേരള പോലീസ് – Kairali News | Kairali News Live l Latest Malayalam News\n‘ഓണ്‍ലൈനിലെ കുട്ടിക്കളി’ രക്ഷകര്‍ത്താക്കള് ശ്രദ്ധിക്കണം; മുന്നറിയിപ്പുമായി കേരള പോലീസ്\nവിദ്യാര്‍ത്ഥികളുടെ പഠനം കോവിഡ് മൂലം ഓണ്‍ലൈനിലായപ്പോള് കുട്ടികളിലെ ഇന്‍ര്‍നെറ്റ് ഉപയോഗവും മൊബൈല് ഫോണുകളുടെ ഉപയോഗവും വര്‍ധിച്ചിരിക്കുകയാണ്. മൊബൈല് ഒരുപരിധിയില് കൂടുതല് ഉപയോഗിക്കുന്നത് ദൂഷ്യഫലങ്ങള് ഉമ്ടാക്കുന്നുവെന്ന മുന്നറിയിപ്പുമായി എത്തിയിരിരക്കുകയാണ് കേരള പോലീസ്.\nകുട്ടികള് ഇപ്പോള് പഠനത്തിനേക്കാള് കൂടുതല് ഓണ്‍ലൈന് ഗെയിമുകള്‍ക്കായി മൊബൈല് ഫോണ് ഉപയോഗിക്കുന്നുവെന്നതാണ് യാഥാര്‍ഥ്യമെന്നും വീടിനുപുറത്തു കളിച്ചുനടന്നവര് ഇപ്പോള് മൊബൈല് ഗെയിമുകളിലേയ്ക്ക് തിരിഞ്ഞുവെന്നും കേരളപോലീസ് ഫേസ്ബുക്കില് കുറിക്കുന്നു. കുട്ടികള്‍ക്ക മൊബൈല് നല്‍കുന്ന മാതാപിതാക്കള് അവരില് കൂടുകല് ശ്രദ്ധ ചെലുത്തണമെന്നും കുറിപ്പില് പറയുന്നു.\nകേരള പോലീസിന്റെ ഫേസ്ബുക്ക് കുറിപ്പിന്റെ പൂര്‍ണ്ണരൂപം\nപഠനം ഓണ്‍ലൈന് ക്ലാസുകളിലൂടെയായതിനെത്തുടര്‍ന്ന് കുട്ടികളില് ഇന്‍ര്‍നെറ്റ് ഉപയോഗവും മൊബൈല് ഫോണുകളുടെ ഉപയോഗവും വര്‍ദ്ധിച്ചിരിക്കുകയാണ്. എന്നാല് ഇപ്പോള് കുട്ടികള് പഠനത്തിനേക്കാള് കൂടുതല് ഓണ്‍ലൈന് ഗെയിമുകള്‍ക്കായി മൊബൈല് ഫോണ് ഉപയോഗിക്കുന്നുവെന്നതാണ് യാഥാര്‍ഥ്യം. വീടിനുപുറത്തു കളിച്ചുനടന്നവര് ഇപ്പോള് മൊബൈല് ഗെയിമുകളിലേയ്ക്ക് തിരിഞ്ഞു.\nകുട്ടികള് അമിതമായി മൊബൈല്‍ഫോണ് ഉപയോഗിക്കുന്നതിലൂടെ അവരുടെ സ്വാഭാവങ്ങളില് മാറ്റം വന്നതായും മാനസിക സംഘര്‍ഷങ്ങള് അനുഭവിക്കുന്നതായും രക്ഷകര്‍ത്താക്കളുടെ പരാതിയും ഉയരുന്നു. പഠനകാര്യങ്ങളിലും ശ്രദ്ധപുലര്‍ത്താന് കഴിയാതെയായ വിദ്യാര്‍ത്ഥികളെക്കുറിച്ചുള്ള ആശങ്കയും രക്ഷകര്‍ത്താക്കള് പങ്കുവയ്ക്കുന്നു.\nപണം വച്ചുള്ള കളികളിലൂടെ സാമ്പത്തിക നഷ്ടമുണ്ടായ സംഭവങ്ങളും നിരവധിയാണ്. കേരള പോലീസിന്റെ ഓണ്‍ലൈന് കൗണ്‍സലിംഗ് സംരംഭത്തില് ഇതുമായി ബന്ധപ്പെട്ട് ധാരാളം കേസുകള് റിപ്പോര്‍ട്ട് ചെയ്തിട്ടുണ്ട്.\nഓണ്‍ലൈനില് നേരമ്പോക്കിനായി തുടങ്ങിയ കളികള് ഇപ്പോള് പരിധിവിട്ട് പണം ഉപയോഗിച്ചുള്ള കളികളിലേക്ക് മാറിയിട്ടുണ്ട്. ആദ്യം സൗജന്യമായി കളിക്കാന് അനുവദിക്കുന്ന ഓണ്‍ലൈന് സൈറ്റുകള് പിന്നീട് കുട്ടികള് ഇതിന് അടിമയാകുമ്പോള് പണം ഈടാക്കിത്തുടങ്ങും.\nപലകുട്ടികളും പണത്തിനായി രക്ഷകര്‍ത്താക്കളുടെ അക്കൗണ്ടുകള് ഉപയോഗിച്ചു തുടങ്ങി. അടുത്തിടെ കോട്ടയം ജില്ലയില് ഇത്തരത്തില് പണം നഷ്ടപ്പെട്ട നിരവധി കേസുകള് റിപ്പോര്‍ട്ട് ചെയ്യുകയുണ്ടായി.\nഓണ്‍ലൈന് മൊബൈല് ഗെയിമുകള് വഴി ലക്ഷങ്ങളാണ് കുട്ടികള് ചോര്‍ത്തുന്നത്. പേടിഎമ്മും, മറ്റ് അനുബന്ധവാലറ്റുകളും ഉപയോഗിച്ചാണ് ഇവര് ഗെയിം കളിക്കുന്നതിനായി പണം പിന്‍വലിക്കുന്നത്. ഓണ്‍ലൈന് ഗെയിമിംഗ് കമ്പനികള്‍ക്ക് പണം നിയമവിധേയമായി തന്നെ കുട്ടികള് കൈമാറുന്നതിനാല് പൊലീസിന് നടപടിയെടുക്കാനും സാധിക്കുന്നില്ല.\nഓണ്‍ലൈന് ക്ലാസിനായി കുട്ടികള്‍ക്ക് മൊബൈല് ഫോണുകള് നല്‍കുന്ന മാതാപിതാക്കള് കൃത്യമായി അവരുടെ ഓണ്‍ലൈന് ഇടപെടലുകളെ നിരീക്ഷിക്കണം. അവരുടെ ഫോണിലെ പ്രവര്‍ത്തനങ്ങള് എന്താണെന്ന് പരിശോധിക്കണം.\nഅക്കൗണ്ടില് നിന്ന് പണം പിന്‍വലിക്കുന്നതിനും നിയന്ത്രണങ്ങള് ഏര്‍പ്പെടുത്തണം. ഗെയിമുകള്‍ക്ക് അഡിക്ട് ആയ കുട്ടികളെ ക്രമേണ അതില് നിന്നും പിന്തിരിപ്പിക്കുവാനുള്ള ശ്രമങ്ങളും രക്ഷകര്‍ത്താക്കളുടെ ഭാഗത്തു നിന്നുണ്ടാകണം.\nTags: Bigstorychildrencoronacorona virusCovid 19Dont MissFeaturedKERALAkerala newsKerala PolicekochiLatestMobilemobile aplicationmobile usescroll


48 മെഗാപിക്‌സലിന്റെ ക്യാമറയാണെങ്കിലും വില കുറവ്!, റെഡ്മി നോട്ട്7എത്തി; അപ്പോള് മികച്ചത് റെഡ്മി നോട്ട്6പ്രോയോ?, അറിയാം അഞ്ച് കാര്യങ്ങള് - The Newsrupt\n48 മെഗാപിക്‌സലിന്റെ ക്യാമറയാണെങ്കിലും വില കുറവ്!, റെഡ്മി നോട്ട്7എത്തി; അപ്പോള് മികച്ചത് റെഡ്മി നോട്ട്6പ്രോയോ?, അറിയാം അഞ്ച് കാര്യങ്ങള്\nPosted 11 Jan 2019 at 7:57 AM\nറെഡ്മി നോട്ട്6പരമ്പരയുടെ പിന്‍ഗാമിയാണ് റെഡ്മി നോട്ട്7വിപണിയില് എത്തിയിരിക്കുന്നത്. മൂന്ന് വേരിയന്റുകളില് ഫോണ് വിപണിയില് ലഭ്യമാണ്.\nഷാവോമിയുടെ ഏറ്റവും പുതിയ മോഡല് റെഡ്മി നോട്ട്7ചൈനയില് അവതരിപ്പിച്ചു. റെഡ്മി നോട്ട്6പരമ്പരയുടെ പിന്‍ഗാമിയാണ് റെഡ്മി നോട്ട്7വിപണിയില് എത്തിയിരിക്കുന്നത്. മൂന്ന് വേരിയന്റുകളില് ഫോണ് വിപണിയില് ലഭ്യമാണ്. പ്രകടമായ മാറ്റങ്ങളോടെയാണ് ഷാവോമി പുതിയ ഫോണുകള് വിപണിയില് അവതരിപ്പിച്ചിട്ടുള്ളത്. 48 മെഗാപിക്സലിന്റെ റിയര് ക്യാമറയാണ് മാറ്റങ്ങളില് ഏറ്റവും പ്രധാനപ്പെട്ടത്. ട്വിലൈറ്റ് ഗോള്‍ഡ്, ഫാന്റസി ബ്ലൂ, ബ്രൈറ്റ് ബ്ലാക്ക് എന്നീ നിറങ്ങളില് ഫോണ് വിപണിയില് ലഭ്യമാകും. ജനുവരി 15 മുതലാണ് വില്‍പ്പന ആരംഭിക്കുന്നത്.\n2340X1080 പിക്സല് റസലൂഷനില് 6.3 ഇഞ്ച് വലിപ്പമുള്ള ഫുള് എച്ച്ഡി പ്ലസ് ഡിസ്പ്ലേയാണ് ഫോണിന്. ഗൊറില്ല ഗ്ലാസ്5സുരക്ഷയും നല്‍കിയിട്ടുണ്ട്. ക്വാല്‍കോം സ്നാപ്ഡ്രാഗണ് 660 പ്രൊസസറും ഫോണിന് നല്‍കിയിരിക്കുന്നു. 48 മെഗാപിക്സലിന്റെ ക്യാമറയാണെങ്കിലും കുറഞ്ഞ വിലയിലാണ് ഫോണ് വിപണിയില് എത്തിച്ചിരിക്കുന്നത് പ്രധാന സവിശേഷതയാണ്.3ജിബി റാം, 32 ജിബി സ്റ്റോറേജ് വേരിയന്റിന് വില 999 യുവാനാണ് (ഏകദേശം 10,300).4ജിബി റാം, 64 ജിബി സ്റ്റോറേജ് വേരിയന്റിന് 1199 യുവാനാണ് (ഏകദേശം 12400 രൂപ) വില.6ജിബി റാം, 64 ജിബി സ്റ്റോറേജ് വേരിയന്റിന്റെ വില 1399 യുവാനാണ് (ഏകദേശം 14,500 രൂപ). മൈക്രോ എസ്ഡി കാര്‍ഡ് സൗകര്യവും നല്‍കിയിട്ടുണ്ട്. എന്നാല് ഇന്ത്യയില് വില എത്രയായിരിക്കുമെന്ന് ഔദ്യോഗികമായ സ്ഥിരീകരണം കമ്പിനി നല്‍കിയിട്ടില്ല.\nറെഡ്മി ഫോണുകളില് ഉപയോഗിച്ചിരുന്ന മെറ്റല് യുനിബോഡി ഡിസൈനിന് പകരം പിന്‍ഭാഗത്ത് 2.5D കര്‍വ്ഡ് ഗ്ലാസ് (വിവിധ കോണുകളില് നിന്നും നോക്കുമ്പോള് നിറം മാറുന്ന കവര്) ഡിസൈനോടുകൂടിയ പുതിയ ഗ്ലാസ് ഡിസൈനാണ് ഫോണിന്റെ മറ്റൊരു സവിശേഷത. 48 മെഗാപിക്സലിന്റേയും അഞ്ച് മെഗാപിക്സലിന്റേയും ഡ്യുവല് ക്യാമറയാണ് ഫോണിന് നല്‍കിയിട്ടുള്ളത്. ബാക്കില് രണ്ടു എല്‍ഇഡി ഫ്‌ളാഷും നല്‍കിയിട്ടുണ്ട്. സാംസങിന്റെ ജിഎം1 സെന്‍സറാണ് ഇതില് ഉപയോഗിച്ചിട്ടുള്ളത്. 13 മെഗാപിക്സലിന്റേതാണ് സെല്‍ഫി ക്യാമറ. എഐ ഫീച്ചറുകളും പോര്‍ട്രെയ്റ്റ് മോഡും സെല്‍ഫി ക്യാമറയിലുണ്ട്. 4000 എംഎഎച്ചിന്റെ ബാറ്ററി കരുത്തും ഫോണിനുണ്ട്. 251 മണിക്കൂര് സ്റ്റാന്‍ഡ് ബൈ സമയവും 23 മണിക്കൂര് സംസാര സമയവും ലഭിക്കുമെന്നാണ് കമ്പിനി അവകാശപ്പെടുന്നത്. ടൈപ്പ് സി യുഎസ്ബി ചാര്‍ജിങ് സൗകര്യവും ലഭ്യമാണ്.\nറെഡ്മി നോട്ട്7വിപണിയില് എത്തിയതോടെ ഷവോമി ആരാധകര്‍ക്കിടയില് ഒരു സംശയവും ഉദിച്ചു. റെഡ്മി നോട്ട്7ആണോ, റെഡ്മി നോട്ട്6പ്രോ ആണോ മികച്ചത്. അഞ്ച് കാര്യങ്ങള് പരിശോധിച്ചാല് മനസ്സിലാകും റെഡ്മി നോട്ട്7ആണ് നോട്ട്6പ്രോയെക്കാളും മികച്ചതെന്ന്.\nറെഡ്മി നോട്ട്6പ്രോ പോലെ തന്നെ റെഡ്മി നോട്ട്7എത്തുന്നതും ഡ്യുവല് ക്യാമറ സൗകര്യത്തോടെയാണ്. 48 മെഗാപിക്സലിന്റേയും അഞ്ച് മെഗാപിക്സലിന്റേയും ഡ്യുവല് ക്യാമറയാണ് ഫോണിന് നല്‍കിയിട്ടുള്ളത്. 13 മെഗാപിക്സലിന്റേതാണ് സെല്‍ഫി ക്യാമറ. ആര്‍ട്ടിഫിഷ്യല് ഇന്റലിജന്‍സ് ഫീച്ചറും ക്യാമറയ്‌ക്കൊപ്പം ലഭ്യമാണ്.\nറെഡ്മി നോട്ട്6പ്രോയില് 12 മെഗാപിക്സലിന്റേയും അഞ്ച് മെഗാപിക്സലിന്റേയും ഡ്യുവല് ക്യാമറയാണ് ഫോണിന് നല്‍കിയിട്ടുള്ളത്. ആര്‍ട്ടിഫിഷ്യല് ഇന്റലിജന്‍സ് സൗകര്യവും നല്‍കിയിട്ടുണ്ട്. 20 മെഗാപിക്സലിന്റേയും,2മെഗാപിക്‌സലിന്റെയും സെല്‍ഫി ക്യാമറയും നല്‍കിട്ടുണ്ട്.\n2340X1080 പിക്സല് റസലൂഷനില് 6.3 ഇഞ്ച് വലിപ്പമുള്ള ഫുള് എച്ച്ഡി പ്ലസ് ഡിസ്പ്ലേയാണ് ഫോണിന്. ഗൊറില്ല ഗ്ലാസ്5സുരക്ഷയും നല്‍കിയിട്ടുണ്ട്.\n6.26 ഇഞ്ച് വലിപ്പമുള്ള നോച്ച് ഡിസൈനിലുള്ള ഡിസ്‌പ്ലേയാണ് റെഡ്മി നോട്ട്6പ്രോയുടേത്.\nറെഡ്മി നോട്ട്7സ്‌നാപ്ഡ്രാഗണ് 660 ഒക്ടാ-കോര് എസ്ഒസി പ്രോസസറിനൊപ്പം ആന്‍ഡ്രോയിഡ് 8.0 ഓറിയോയിലാണ് പ്രവര്‍ത്തിക്കുന്നത്.\nക്വാല്‍കോം സ്നാപ്ഡ്രാഗണ് 636 ആണ് റെഡ്മി നോട്ട്6പ്രോയുടെ പ്രോസസര്.\nറാം, സ്റ്റോറേജ് കപ്പാസിറ്റി\n3 ജിബി,4ജിബി,6ജിബി എന്നിങ്ങനെ മൂന്ന് വേരിയന്റുകളില് റെഡ്മി നോട്ട്7ലഭ്യമാണ്. എസ്ഡി കാര്‍ഡ് ഉപയോഗിച്ച് സ്‌റ്റോറേജ് വര്‍ധിപ്പിക്കാനും സാധിക്കും.\nറെഡ്മി6പ്രോ4ജിബി,6ജിബി രണ്ട് വേരിയന്റുകളില് മാത്രമേ ലഭ്യമാകുകയുള്ളു.\nറെഡ്മി നോട്ട് 7ന്റെ ബാറ്ററി കരുത്ത് 4,000 എംഎഎച്ചാണ്.\nറെഡ്മി6പ്രോയുടെയും ബാറ്ററി കരുത്ത് 4,000 എംഎഎച്ച് തന്നെയാണ്.\n48 മെഗാപിക്സലിന്റെ ക്യാമറയാണെങ്കിലും കുറഞ്ഞ വിലയാണ് റെഡ്മി നോട്ട് 7ന്റെ മറ്റൊരു സവിശേഷത. 7, 999 യുവാനാണ് വില (ഏകദേശം, 10,300)\nറെഡ്മി6പ്രോയുടെ വില 1,500 യുവാനാണ്.(13,999)\nXiaomiRedmi Note6ProRedmi Note 7


ഡിജിറ്റൽ മാർക്കറ്റിംഗ് AZ\nഡിജിറ്റൽ മാർക്കറ്റിംഗിൽ നിരവധി കോഴ്‌സുകൾ എടുക്കുന്നതിൽ മടുത്തുവെങ്കിലും ഇപ്പോഴും വിജയിക്കാൻ കഴിയുന്നില്ലേ? ഐ‌ഐ‌എം ബാംഗ്ലൂരിലെ വിശ്വസനീയമായ ഫാക്കൽറ്റിയിൽ നിന്ന് എന്റെ ക്ലയന്റുകൾക്ക് ഒരു കോടിയിലധികം വരുമാനം നേടുന്നതിനും 1 ഉയർന്ന നിലവാരമുള്ള ലീഡുകൾ നേടുന്നതിനും ഞാൻ ഉപയോഗിക്കുന്ന കൃത്യമായ തന്ത്രങ്ങൾ മനസിലാക്കുക. 10,000x വളരുന്നതിന് ഞാൻ ഉപയോഗിക്കുന്ന നുറുങ്ങുകൾ മനസിലാക്കുക. ഇപ്പോൾ എൻറോൾ ചെയ്യുക!\nആളുകൾ ഓൺലൈനിൽ എങ്ങനെ വാങ്ങുന്നു\nനിങ്ങളുടെ കരിയർ വേഗത്തിൽ ട്രാക്കുചെയ്യാനും വ്യക്തിഗത ബ്രാൻഡ് നിർമ്മിക്കാനും നിങ്ങളുടെ ബിസിനസ്സ് വളർത്താനും ഉപഭോക്താക്കളെ എങ്ങനെ സ്വാധീനിക്കാമെന്ന് അറിയണോ? മൈൻഡ് low തുന്ന തന്ത്രങ്ങൾ, നിങ്ങളുടെ ബ്രാൻഡിനെ അടുത്ത ഘട്ടത്തിലേക്ക് ആകർഷിക്കുന്നതിനുള്ള ആകർഷകമായ പ്രവർത്തന പോയിന്റുകൾ. പരിമിതമായ കാലയളവ് ഓഫർ. ഇപ്പോൾ വേഗം!\nഅഫിലിയേറ്റ് മാർക്കറ്റിംഗ് മാസ്റ്ററി കോഴ്സ്\nഒരു ഡിജിറ്റൽ സംരംഭകനാകുന്നത് എങ്ങനെയെന്നും സാമ്പത്തിക സ്വാതന്ത്ര്യം അൺലോക്കുചെയ്യാമെന്നും മനസിലാക്കുക. അഫിലിയേറ്റ് മാർക്കറ്റിംഗ് തന്ത്രങ്ങളും അവ പ്രായോഗികമായി എങ്ങനെ നടപ്പാക്കാമെന്ന് മനസിലാക്കുക.\nസോഷ്യൽ മീഡിയ മാർക്കറ്റിംഗ് കോഴ്സ്\nപിന്തുടരുന്നവരെ വർദ്ധിപ്പിക്കാനും ഇടപഴകൽ നേടാനും സോഷ്യൽ മീഡിയയിൽ നിന്ന് വിൽപ്പന വർദ്ധിപ്പിക്കാനും ആഗ്രഹിക്കുന്നുണ്ടോ? 20+ കമ്പനികളിൽ പ്രവർത്തിച്ച് 100+ വർഷങ്ങളിൽ ഞാൻ പഠിച്ച മികച്ച രഹസ്യ നുറുങ്ങുകളും തന്ത്രങ്ങളും മനസിലാക്കുക. കൃത്യമായ ബ്ലൂപ്രിന്റ് അറിയുകയും നിങ്ങളുടെ സോഷ്യൽ മീഡിയ സാമ്രാജ്യം കെട്ടിപ്പടുക്കുകയും ചെയ്യുക\nഡിജിറ്റൽ മാർക്കറ്റിംഗ് ചാമ്പ്യൻ\nനിങ്ങളുടെ ബിസിനസ്സ് വളർത്താനും പ്രോ പോലെ നിങ്ങളുടെ കരിയർ കെട്ടിപ്പടുക്കാനും ആഗ്രഹിക്കുന്നുണ്ടോ? ഒരു ചാമ്പ്യനാകാൻ ഡിജിറ്റൽ മാർക്കറ്റിംഗിൽ സമഗ്രവും സമഗ്രവുമായ ഒരു കോഴ്‌സ് നടത്തുക. മുൻനിര വിപണനക്കാർ ഇത് പരീക്ഷിച്ചുനോക്കി. 10,000+ സി‌എക്സ്ഒകൾ അവരുടെ ബിസിനസ്സ് സാമ്രാജ്യം കെട്ടിപ്പടുക്കുന്നതിനും അവരുടെ കരിയർ ഉയർന്ന ഭ്രമണപഥത്തിലേക്ക് മാറ്റുന്നതിനുമായി ഈ കോഴ്‌സ് എടുത്തിട്ടുണ്ട്. പരിമിതമായ കാലയളവ് ഓഫർ. ഇപ്പോൾ വേഗം!\nഡിജിറ്റൽ മാർക്കറ്റിംഗ് ലൈവ്\nഡിജിറ്റൽ മാർക്കറ്റിംഗ് ഒരു സംവേദനാത്മക രീതിയിൽ തത്സമയം പഠിക്കുക. രണ്ടാഴ്‌ചയ്‌ക്കുള്ളിൽ നിങ്ങളെ ഒരു പ്രൊഫഷണലാക്കാനുള്ള ആഴത്തിലുള്ള കോഴ്‌സ്. നിങ്ങളുടെ കരിയറും ബിസിനസും കെട്ടിപ്പടുക്കുക. പരിമിതമായ കാലയളവ് ഓഫർ. വേഗം, ഇപ്പോൾ!


klf-story-joy mathew Archives - Calicut Journal\nHome » Tag Archives: klf-story-joy mathew\nTag Archives: klf-story-joy mathew\nനാടകത്തിന്റേത് സ്വാഭാവിക ചോഷണമാണെന്നും ആവശ്യമുള്ളവര് മാത്രം കണ്ടാല് മതിയെന്നും അതിനായി പരിതപിക്കേണ്ട ആവശ്യമില്ലെന്നും ജോയ്മാത്യു അഭിപ്രായപ്പെട്ടു. മാറുന്ന മാധ്യമങ്ങളെ മനസ്സിലാക്കണമെന്നും മറ്റ്കലാരൂപങ്ങള്‍ക്കും സംഭവിച്ചത് പോലെ നാടകവും ഇല്ലാതാവുമെന്നും അത് സ്വാഭാവികമാണെന്നും ജോയ് മാത്യു കൂട്ടിചേര്‍ത്തു. കേരള സാഹിത്യോത്സവത്തിന്റെ ഭാഗമായി ”നാടകമെവിടെ” എന്ന ചര്‍ച്ചയില് സംസാരിക്കുകയായിരുന്നു അദ്ദേഹം. മധുമാസ്റ്റര് , സിവിക് ചന്ദ്രന്, ജോയ്മാത്യു, രാമചന്ദ്രന് മൊകേരി, സതീഷ് കെ സതീഷ്, എ. ശാന്തകുമാര് എന്നിവര് സംസാരിച്ച എന്. ശശിധരന് മോഡറേറ്ററായ ചര്‍ച്ചയില് മനുഷ്യ ജീവിതമെല്ലാം നാടകമാണെന്നും നാടകത്തിലെ പ്രേക്ഷകപങ്കാളിത്തത്തെ ക്കുറിച്ചും നാടകം നേരിടുന്ന പ്രതിസന്ധികളെ ...


വ്യാഴം,4ജൂണ് 2020 (16:15 IST)\nഒരു കുഞ്ഞ് ജനിക്കുന്ന സമയം കണക്കിലെടുത്താണ് ജന്മനക്ഷത്രം കണക്കാക്കുന്നത്. ജാതമെഴുതുന്നതിനും പേരു വിളിക്കുന്നതിനും വിവാഹത്തിനും എന്നിങ്ങനെ ഹിന്ദു വിശ്വാസ പ്രകാരം ജന്മ നക്ഷത്രം ഒഴിച്ച് കൂടാനാകാത്തതാണ്. ജാതകവും ജനിച്ച സമയവും കണക്കാക്കി വ്യക്തികളുടെ സ്വഭാവം മനസ്സിലാക്കാനും സാധിക്കും. അശ്വതി, ഭരണി, കാർത്തിക, രോഹിണി എന്നീ നക്ഷത്രങ്ങളിൽ ജനിച്ച പെൺകുട്ടികളുടെ പൊതു സ്വഭാവങ്ങൾ എന്തെല്ലാമാണെന്ന് നോക്കാം.\nഅശ്വതി: അശ്വതി നക്ഷത്രത്തില് ജനിച്ച പെണ്‍കുട്ടികള് സ്വതവേ അഹങ്കാരികളായിരിക്കും. സ്വതവേ സൗന്ദര്യം കൂടുതലുള്ള ഇവര് ദൈവത്തിന്‍റെ അനുഗ്രഹമുള്ളവരാണ്.\nഭരണി: ചാഞ്ചല്യമുള്ള മനസ്സിനുടമകളാണ് ഈ നക്ഷത്രത്തില് ജനിച്ച പെണ്‍കുട്ടികള്. സ്വയം പുകഴ്ത്തുന്ന സ്വഭാവം ഉണ്ടായിരിക്കും.\nവീടിന് സമീപത്ത് കണിക്കൊന്നയുണ്ടോ ? ഇക്കാര്യം അറിയു !\nസ്വര്‍ണക്കടത്ത് കേസ്: സ്വപ്‌നയുടെ സുഹൃത്തായ സന്ദീപിന്റെ ഭാര്യയെ കസ്റ്റംസ് കസ്റ്റഡിയിലെടുത്തു\nകോംപസിന്റെ ഫെയ്സ്‌ലിഫ്റ്റ് പതിപ്പ് എത്തുന്നു !\nരണ്ട് ബജറ്റ് സ്മാർട്ട്ഫോണുകൾകൂടി ഇന്ത്യയിലെത്തിച്ച് സാംസങ്, ഗ്യാലക്സി M01, M11 സ്മാർട്ട്ഫോണുകളെ കുറിച്ച് കൂടുതൽ അറിയൂ\nനിഷ്കളങ്കത ഇവർക്ക് തന്നെ വിനയായി മാറും, അറിയൂ !\nഇവർ കുടുംബത്തെ ഏറെ സ്നേഹിയ്ക്കുന്നവരായിയ്ക്കും, അറിയൂ !\nഎപ്പോഴും സന്തോഷം കണ്ടെത്തും, ഈ രാശിക്കാരുടെ ജീവിതം സുന്ദരമായിരിയ്ക്കും\nസർക്കാർ ജോലി സ്വപ്നം കാണുന്നവരാണോ നിങ്ങൾ ? എങ്കിൽ ഇക്കാര്യം അറിഞ്ഞിരിയ്ക്കണം !\nവീട് പണിയുമ്പോൾ തൂണുകളിൽ ഇക്കാര്യം ശ്രദ്ധിയ്ക്കണം, അറിയൂ !\nഅടുത്ത ലേഖനം ഈ നക്ഷത്രക്കാർ സമ്പന്നരാകും, അറിയൂ... !


4malayalees - പൗരന്മാര്‍ക്ക് അക്കൗണ്ടില് 15000 രൂപ എത്തിയ്ക്കും ; മിച്ച ബജറ്റിന് ശേഷം പൗരന്മാര്‍ക്ക് ബോണസ് നല്‍കാനൊരുങ്ങി സിംഗപ്പൂര് സര്‍ക്കാര്\nപൗരന്മാര്‍ക്ക് അക്കൗണ്ടില് 15000 രൂപ എത്തിയ്ക്കും ; മിച്ച ബജറ്റിന് ശേഷം പൗരന്മാര്‍ക്ക് ബോണസ് നല്‍കാനൊരുങ്ങി സിംഗപ്പൂര് സര്‍ക്കാര്\nതങ്ങളുടെ പൗരന്മാര്‍ക്ക് ബോണസ് നല്‍കാനൊരുങ്ങി സിംഗപ്പൂര്. രാജ്യത്തെ മിച്ചബജറ്റിനു ശേഷമാണ് സര്‍ക്കാറിന്റെ തീരുമാനം. 21 വയസിനു മുകളില് പ്രായമുള്ള എല്ലാ സിംഗപ്പൂര് പൗരന്മാര്‍ക്കും 300 സിംഗപ്പൂര് ഡോളര് (15,000 ഇന്ത്യന് രൂപ) വരെയാണ് ലഭിക്കുക.2017ലെകഴിഞ്ഞ വര്‍ഷത്തെ ബജറ്റ് മിച്ചബജറ്റായതാണ് പൗരന്മാര്‍ക്ക് ഈ ആനുകൂല്യം ലഭിക്കാന് കാരണം. ഒരു കോടി സിംഗപ്പൂര് ഡോളറാണ് (760 കോടി യു.എസ് ഡോളര്) ബജറ്റിനു ശേഷം സിംഗപ്പൂരിന്റെ കൈവശം മിച്ചം വന്നതെന്ന് ധനകാര്യമന്ത്രി തിങ്കളാഴ്ച പറഞ്ഞു.\nപാര്‍ലമെന്റില് നടത്തിയ ബജറ്റ് പ്രസംഗത്തില് ധനമന്ത്രി 'ഹോങ്‌ബോ' എന്നാണ് ഈ ബോണസിനെ വിശേഷിപ്പിച്ചത്.\nപൗരന്മാര്‍ക്ക് ഈ ബോണസ് നല്‍കാനായി 70 കോടി സിംഗപ്പൂര് ഡോളറാണ് (53.3 കോടി യു.എസ് ഡോളര്) സര്‍ക്കാറിന് ചെലവാകുക. പൗരന്മാരുടെ ആദായത്തിന് ആനുപാതികമായാണ് ബോണസ് നല്‍കുക. ഈ വര്‍ഷം അവസാനത്തോടെ എല്ലാ പൗരന്മാര്‍ക്കും ബോണസ് തുക കൊടുത്തു തീര്‍ക്കാനാണ് സര്‍ക്കാര് ആലോചിക്കുന്നത്.


അങ്കമാലി ഡയറീസ് കാരണമായോ? ഇറച്ചി ഉപയോഗം കുറയുമ്പോഴും മലയാളികളുടെ പോർക്ക് പ്രിയം കൂടുന്നു | ankamali diaries effect in malayali food habit – News18 Malayalam\nHome » photogallery » life » ANKAMALI DIARIES EFFECT IN MALAYALI FOOD HABIT NEW\nഅങ്കമാലി ഡയറീസ് കാരണമായോ? ഇറച്ചി ഉപയോഗം കുറയുമ്പോഴും മലയാളികളുടെ പോർക്ക് പ്രിയം കൂടുന്നു\nസിനിമ ഇറങ്ങിയ അതേ കാലത്ത് വടക്കേ ഇന്ത്യയിലെ ബീഫ് സംബന്ധിച്ച അക്രമങ്ങൾക്കെതിരേ കേരളത്തിൽ വ്യാപകമായി ബീഫ് ഫെസ്റ്റിവൽ സംഘടിപ്പിച്ചിരുന്നുവെന്നതും ശ്രദ്ധേയമാണ്.\n| January 19, 2020, 10:37 IST\nകൊച്ചി: 2017ൽ പുറത്തിറങ്ങിയ അങ്കമാലി ഡയറീസ് എന്ന ഹിറ്റ് ചിത്രം മലയാളികളുടെ ഭക്ഷണശീലത്തിൽ ചെറുതല്ലാത്ത സ്വാധീനം ചെലുത്തിയതായോ? കേരളത്തിലെ മൊത്തം ഇറച്ചി ഉപയോഗത്തിൽ കുറവുണ്ടായെങ്കിലും പന്നിയിറച്ചിയുടെ ( പോർക്ക്) ഉപയോഗം കൂടിയതായാണ് റിപ്പോർട്ട്.\nസംസ്ഥാനത്ത് കഴിഞ്ഞ സാമ്പത്തിക വർഷം പന്നിയിറച്ചിയുടെ ഉപയോഗം 100 ലേറെ ടൺ കൂടിയതായാണ് മൃഗസംരക്ഷണ- ക്ഷീരവികസന വകുപ്പിന്റെ സാമ്പിൾ സർവേ വ്യക്തമാക്കുന്നത്.\n2017-18 വർഷത്തിൽ 6880 ടൺ ഉപയോഗിച്ച സ്ഥാനത്ത് 2018-19ൽ 7110 ടൺ ഇറച്ചിയാണ് ഉപയോഗിച്ചത്.\nപന്നിയിറച്ചി പ്രിയരുടെ നാടായ അങ്കമാലിയുടെ പശ്ചാത്തലത്തിൽ ചിത്രീകരിച്ച അങ്കമാലി ഡയറീസ് എന്ന സിനിമയുടെ പ്രമേയം തന്നെ പന്നിയിറച്ചി വ്യാപാരവുമായി ബന്ധപ്പെട്ട പ്രശ്നങ്ങളാണ്.\nചെമ്പൻ വിനോദിന്‍റെ തിരക്കഥയാണ് ലിജോ ജോസ് പെല്ലിശേരി സിനിമയാക്കിയത്. എൺപതിലേറെ പുതുമുഖങ്ങൾ അണിനിരന്നിരുന്ന ചിത്രത്തിലെ ഗാനങ്ങളും ഏറെ ശ്രദ്ധേയമായിരുന്നു.\nഎന്നാൽ സമീപവർഷങ്ങളിൽ ആദ്യമായി കഴിഞ്ഞ സാമ്പത്തിക വർഷം (2018-19)മലയാളികൾ ബീഫ് കഴിക്കുന്നതിൽ പിറകോട്ടുപോയിട്ടുണ്ട്. സർവേ പ്രകാരം 2018-19 വർഷത്തിൽ 2.49 ടൺ ബീഫാണ് മലയാളികൾ കഴിച്ചത്. 2017-18 വർഷം ഇത് 2.57 ടണ്ണായിരുന്നു.\nകഴിഞ്ഞ വർഷം മലയാളികൾ കഴിച്ച 2.49 ടൺ ബീഫിൽ 1.52 ലക്ഷം ടൺ കാളയിറച്ചിയാണ്. പോത്തിറച്ചി 97,051 ടണ്ണുമാണ്. മുൻ വർഷം ഇത് യഥാക്രമം 1.59 ടണ്ണും 98.440 ടണ്ണുമായിരുന്നു.\nബീഫിന്റെ കാര്യത്തിൽ മാത്രമല്ല, മൊത്തം ഇറച്ചി ഉപയോഗത്തിലും (ബീഫ്, മട്ടൺ, ചിക്കൻ)കഴിഞ്ഞ സാമ്പത്തിക വർഷം കുറവുണ്ടായി.\n4.57 ടൺ ഇറച്ചിയാണ് മലയാളികൾ 2018-19 വർഷം കഴിച്ചത്. 2017-18 വർഷം ഇത് 4.69 ടണ്ണായിരുന്നു.\nഅങ്കമാലി കൂടാതെ പാലാ, കാഞ്ഞിരപ്പള്ളി, കോതമംഗലം, ഇടുക്കി എന്നീ പ്രദേശങ്ങളിൽ മാത്രമാണ് കേരളത്തിൽ പന്നിയിറച്ചിയ്ക്ക് പ്രിയം.


K.M.Radha -Malayalam Writer: നിലാവിൽ ഭൂപടം തീർക്കുന്നു\nPosted by K M Radha at 7:51 AM\nശ്രീജിത്ത് മൂത്തേടത്ത് February 4, 2012 at 5:03 AM\nഎഴുത്ത് അല്പം നീണ്ടുപോയെങ്കിലും ഗൗരവപൂര്‍ണ്ണമായത്. ബ്ലോഗിന്റെ തീം കളര് ഒന്ന് മാറ്റിയാല് കൊള്ളാമായിരുന്നു. കറുത്ത പ്രതലത്തില് ചെറിയ വെളുത്ത അക്ഷരങ്ങള് ബുദ്ധിമുട്ടുണ്ടാക്കുന്നു. ഇളം നിറത്തില് കറുത്ത അക്ഷരങ്ങള് തന്നെയാണെപ്പോഴും നല്ലത്. ആശംസകള്. എന്റെ ബ്ലോഗിലേക്കും വരുമല്ലോ?\nപിന്നെ ഈ വേര്‍ഡ് വെരിഫിക്കേഷന് ഒഴിവാക്കുന്നതാണ് നല്ലത്. എളുപ്പത്തില് കമന്റിടാനത് സഹായകരമാവും.


നിങ്ങളുടെ കൈത്തണ്ടയില് ഈ രേഖകളുണ്ടോ, എങ്കില് | Your Wrist Lines Reveal Certain Facts About You - Malayalam BoldSky\nനിങ്ങളുടെ കൈത്തണ്ടയില് ഈ രേഖകളുണ്ടോ, എങ്കില്\n| Published: Friday, March 24, 2017, 9:58 [IST]\nരേഖകള് ഏറ്റവും കൂടുതലുള്ള സ്ഥലമാണ് കൈ. കൈത്തലത്തിലെ രേഖകള് മാത്രമല്ല, കൈത്തണ്ടയിലെ രേഖകളും പല കാര്യങ്ങളും വെളിപ്പെടുത്തുന്നുണ്ട്.\nനിങ്ങളുടെ റിസ്റ്റ് അഥവാ കൈത്തണ്ടയില് ഇത്തരം ചില രേഖകള് കാണാം. ബ്രേസ്‌ലെറ്റ് ലൈന് എന്നാണ് ഇത് അറിയപ്പെടുന്നത്. ചിലര്‍ക്കെങ്കിലും ഇത്തരം രേഖകളുണ്ടാകില്ല. ചിലര്‍ക്ക് ഒരു രേഖ, മറ്റു ചിലര്‍ക്ക് ഒന്നില് കൂടുതല് രേഖകള് എന്നിങ്ങനെ പോകുന്നു.\nകൈത്തണ്ടയിലെ ഇത്തരം രേഖകള് പറയുന്ന ചില രഹസ്യങ്ങളുണ്ട്. ഇവയെക്കുറിച്ചു കൂടുതലറിയൂ,\nആദ്യത്തെ ലൈന് ആരോഗ്യത്തെ സൂചിപ്പിയ്ക്കുന്ന ഒന്നാണ്. അത്ര വ്യക്തമല്ലെങ്കില് ആരോഗ്യപ്രശ്‌നങ്ങള്. ഇത്തരം ഒരു ലൈന് മാത്രമേ കൈത്തണ്ടയിലുള്ളൂവെങ്കില് 23-28 വയസു വരെ മാത്രം ആയുസു കാണിയ്ക്കുന്നു.\nസ്ത്രീയുടെ കയ്യില് ഇത്തരം രേഖ വളഞ്ഞ് കൈപ്പത്തിയിലേയ്ക്ക് അഭിമുഖമായി വരികയാണെങ്കിലും അല്ലെങ്കില് ഇത് മുറിഞ്ഞിട്ടുണ്ടെങ്കിലും ഗൈനോക്കോളജി സംബന്ധമായ പ്രശ്‌നങ്ങള് വരുമെന്നര്‍ത്ഥം. പുരുഷന്മാരില് ഇത് പ്രോസ്‌റ്റേറ്റ്, പ്രത്യുല്‍പാദന പരമായ പ്രശ്‌നങ്ങളെ സൂചിപ്പിയ്ക്കുന്നു.\nരണ്ടാമത്തെ ലൈനുണ്ടെങ്കില് ഇത് ആ വ്യക്തി സന്തോഷവാനും ഭാഗ്യവാനുമാണെന്നതിന്റെ സൂചനയാണ്. എന്നാല് ആയുസ് 46നും 56നും ഇടയില്.\nമൂന്നാമത്തെ ലൈന് കാണിയ്ക്കുന്നത് ആ വ്യക്തി വളരെ വ്യക്തി പ്രഭാവമുള്ള ആളായിരിയ്ക്കുമെന്നാണ്. ഇയാള്‍ക്ക് 69 മുതല് 84 വയസു വരെ ആയുസുണ്ടാകും.\nനാലാമത്തെ ലൈനുണ്ടെങ്കില് ഇയാള് ഏറെ കീര്‍ത്തിവാനാകുമന്നര്‍ത്ഥം. ആയുസ് 85 വയസിനു മുകളിലുമുണ്ടാകും.\nബ്രേസ്‌ലെറ്റ് ലൈന് ഒന്നു മാത്രമെങ്കില് ഇതിനര്‍ത്ഥം അവരുടെ സാമ്പത്തികാവസ്ഥ അത്ര നല്ലതല്ലെന്നതാണ്. മാത്രമല്ല, ജീവിതകാലം മുഴുവന് പല പ്രശ്‌നങ്ങളുമുണ്ടാകും.\nYour Wrist Lines Reveal Certain Facts About You\nStory first published: Friday, March 24, 2017, 9:58 [IST]


കൃഷി അറിവുകള് — വികാസ്പീഡിയ\nഹോം പേജ് / കൃഷി / സുസ്ഥിര കാര്‍ഷിക ഇടപെടലുകള് / സമഗ്ര കാര്‍ഷിക രീതികള് / കാർഷിക വിവരങ്ങൾ / കൃഷി അറിവുകള്\nഹൈഡ്രോപോണിക് കൃഷി; മണ്ണ് ആവശ്യമില്ലാത്ത ഓർഗാനിക് കൃഷിരീതി\nസിമ്പ്ലിഫൈഡ് ഹൈഡ്രോപോണിക്സ് കൃഷിരീതികൊണ്ടുള്ള ഗുണങ്ങൾ\nമതിയായ വലിപ്പത്തിലുള്ള വീഞ്ഞപ്പെട്ടി അല്ലെങ്കിൽ പ്ലാസ്റ്റിക് ബോക്സ് എന്നിവ ചെടികൾ വളർത്താനായി തിരഞ്ഞെടുക്കാവുന്നതാണ്. പ്രസ്തുത പെട്ടിയിൽ വളർച്ചാമാധ്യമം നിറച്ചാണ് ചെടികൾ നടേണ്ടത്. അതിനുമുൻപായി പെട്ടിയുടെ ഉൾവശത്ത് പ്ലാസ്റ്റിക് ഷീറ്റ് വിരിക്കണം. ഒരു മൂലയിലായി ജലനിർഗമനത്തിനു ദ്വാരമുണ്ടാക്കി അവിടെ കുഴൽ ഘടിപ്പിക്കാൻ മറക്കരുത്. വളർച്ചയുടെ വിവിധ ഘട്ടങ്ങളിൽ വ്യത്യസ്ഥ പോഷകലായനികൾ മാറ്റി നൽകണം. ചെടികൾ വളരുന്ന ബെഡുകളുടെ ചുവട്ടിൽ ഊറിവരുന്ന പോഷകലായനി ശേഖരിച്ച് വീണ്ടും ഉപയോഗിക്കാനായി ഡ്രെയിനേജ് പൈപ്പിനോടു ചേർത്ത് ഉപയോഗശൂന്യമായ ഒരു പ്ലാസ്റ്റിക് കുപ്പി ഘടിപ്പിച്ചാൽ മതിയാകും. പോഷകലായനി മാത്രമേ വിലകൊടുത്ത് വാങ്ങേണ്ടതുള്ളു. ചെടികളും മറ്റുമൊക്കെ വീടിന്റെ പരിസരത്തുനിന്ന് തന്നെ കണ്ടെത്താനാകും. കീടനിയന്ത്രണത്തിന് ജൈവകീടനാശിനികൾ മതിയാകും. ചെറിയ പോളീ ഹൗസുകൾ ടെറസ്സിൽ നിർമ്മിച്ച് ഹൈഡ്രോപോണിക്സ് കൃഷി തുടങ്ങുകയാണെങ്കിൽ കീട ശല്യം പൂർണമായും ഒഴിവാക്കാം\nപൂമീന് പ്രജനനത്തിനും വിത്തുല്പാദനത്തിനുമുള്ള വിദ്യ കണ്ടെത്തി\nകൊച്ചി: കേരളത്തിലെ മത്സ്യകൃഷിക്കാര്‍ക്ക് സന്തോഷിക്കാം. 35 വര്‍ഷമായി ചെന്നൈയിലെ ഇന്ത്യന് കൗണ്‍സില് ഓഫ് അഗ്രിക്കള്‍ച്ചറല് റിസര്‍ച്ചിന്റെ കീഴിലുള്ള കേന്ദ്ര ഓരുജല മത്സ്യകൃഷി ഗവേഷണ കേന്ദ്രം നടത്തിക്കൊണ്ടിരുന്ന യത്‌നം ലക്ഷ്യം കണ്ടു. ഓരുജല മത്സ്യകൃഷിക്ക് ഉപയോഗിക്കുന്ന മുഖ്യ ഇനമായ പൂമീനിന്റെ പ്രജനനത്തിനും വിത്തുല്പാദനത്തിനുമുള്ള വിദ്യ രാജ്യത്ത് ആദ്യമായി അവര് വികസിപ്പിച്ചെടുത്തു. കേരളത്തിന് പ്രയോജനം ചെയ്യുന്ന നേട്ടമാണിത്.\nനമ്മുടെ കായലുകളില് മത്സ്യകൃഷിക്ക് ഉപയോഗിക്കുന്ന ഇനങ്ങളില് ഒന്നാം സ്ഥാനത്തുള്ളതാണ് 'പൂമീന്' അഥവാ 'മില്‍ക്ക് ഫിഷ്'. വേഗത്തിലുള്ള വളര്‍ച്ച, സസ്യാഹാര രീതി, മറ്റ് മത്സ്യങ്ങളുമായും ചെമ്മീനുകളുമായും പൊരുത്തപ്പെട്ട് ജീവിക്കാനുള്ള കഴിവ്, കൂടിയ രോഗപ്രതിരോധ ശക്തി എന്നിവ പൂമീനിന്റെ മേന്മകളാണ്.\nകടലിലും ഓരുജലാശയത്തിലുമായി പൂര്‍ത്തിയാകുന്ന പൂമീനുകളുടെ ജീവിതചക്രം സങ്കീര്‍ണമാണ്; ഹാച്ചറികളിലെ കൃത്രിമ സാഹചര്യങ്ങളില് അനുകരിക്കാന് പ്രയാസമുള്ളതും. ഈ കാരണത്താല് വര്‍ഷത്തില് രണ്ട് മാസം പ്രകൃതിയില് നിന്ന് ലഭിക്കുന്ന കുഞ്ഞുങ്ങളെ ഉപയോഗിച്ചു മാത്രമുള്ള പൂമീന് കൃഷിയാണ് നമ്മള് കാലങ്ങളായി ചെയ്തുവരുന്നത്.\nകേന്ദ്ര ഓരുജല മത്സ്യകൃഷി ഗവേഷണ കേന്ദ്രത്തില് എട്ട് വര്‍ഷത്തോളമായി നിയന്ത്രിത സാഹചര്യങ്ങളില് പരിപാലിച്ചുവരുന്ന പിതൃ-മാതൃ മത്സ്യങ്ങളെ ഹോര്‍മോണ് പ്രയോഗത്തിലൂടെയാണ് പ്രജനനത്തിന് തയ്യാറാക്കിയതെന്ന് ഡയറക്ടര് കെ.കെ. വിജയന് 'മാതൃഭൂമി' യോട് പറഞ്ഞു. ആദ്യ ബാച്ചിലെ 30 ദിവസം പ്രായമായ പൂമീന് കുഞ്ഞുങ്ങള്, മത്സ്യകൃഷിക്ക് അനുയോജ്യമായ വളര്‍ച്ച കൈവരിച്ചിട്ടുണ്ട്. ആറ് മാസം കൊണ്ട് അര കിലോയിലധികം വളര്‍ച്ചയെത്തുന്നതും കിലോയ്ക്ക് 120 മുതല് 150 രൂപ വരെ വിലയുള്ളതുമായ പൂമീനിന്റെ രാജ്യത്തെ ആദ്യമായുള്ള വിത്തുല്പാദനം മത്സ്യ കര്‍ഷകര്‍ക്ക് പുതിയ അവസരങ്ങള് തുറന്നുകൊടുക്കാന് പ്രാപ്തമായ കണ്ടുപിടിത്തമാണ്.\nഇനി ഈ വിത്തുകളും അത് ഉത്പാദിപ്പിക്കാനുള്ള വിദ്യയും നാടാകെ പ്രചരിപ്പിക്കാനുള്ള തയ്യാറെടുപ്പിലാണ് ഓരുജല മത്സ്യകൃഷി ഗവേഷണ കേന്ദ്രം.\nചുരുങ്ങിയ ചെലവില് വിളവെടുക്കാവുന്ന പൂമീന് കൃഷിയുടെ വ്യാപനത്തിന് സഹായകമായ ഈ യത്‌നം കേരളത്തിലെ പൊക്കാളി കൃഷിയടക്കം രാജ്യത്തെ ഓരുജല മത്സ്യകൃഷിയുടെ വികസനത്തിനും വൈവിധ്യവത്കരണത്തിനും ഊര്‍ജമേകും.\nപാഴ്ക്കുളങ്ങളില് താമര വിരിയിച്ചു.. കൂടെ ലക്ഷങ്ങൾ വരുമാനവും...\nചിറ്റൂര്: പാഴായിക്കിടന്ന രണ്ട് കുളങ്ങളില് 20 താമര വിത്തുകളിട്ടു. ആറാംമാസത്തില് അഞ്ചരയേക്കര് കുളം നിറയെ താമരച്ചന്തം. പൂക്കള്‍ക്ക് ആവശ്യക്കാരേറെ. അങ്ങനെ കറുകമണി എറുമന്‍കോട് പാടശേഖരത്തിലെ പരമ്പരാഗത നെല്‍ക്കര്‍ഷകനായ ബാലകൃഷ്ണന് ചെലവില്ലാ താമരക്കൃഷിയിലും ലക്ഷങ്ങള് നേടുന്നു. താമരപ്പൂ എന്ന ഔഷധ-പൂജാ പുഷ്പം നല്‍കുന്ന ആനന്ദം, അതിലൂടെ കിട്ടുന്ന നല്ല വരുമാനം.\nമൂന്നരയും രണ്ടും ഏക്കര് വലിപ്പമുള്ള രണ്ട് കുളങ്ങളിലാണ് ഇപ്പോള് താമരച്ചന്തം. ചെലവില്ലാതെ നല്ല വരുമാനം തരുന്ന ആയിരക്കണക്കിന് പൂക്കള്. കുളങ്ങള് വെറുതെയിടാതെ താമരക്കൃഷി ചെയ്തുകൂടേയെന്ന് തത്തമംഗലം കൃഷിഭവനിലെ കൃഷി അസിസ്റ്റന്റ് ബഷീറിന്റെ ചോദ്യമാണ് പ്രചോദനമായത്. ബഷീര് നല്‍കിയ വിത്തില്‍നിന്നായിരുന്നു തുടക്കം. കുളത്തില് 20ഓളം വിത്തിട്ടു. അഞ്ച് മാസത്തിനുള്ളില് അവ കുളംനിറഞ്ഞ് പൂക്കളായി.\nചെടിയുടെ വളര്‍ച്ചയ്ക്കാധാരം മഞ്ഞില്ലാത്ത കാലാവസ്ഥയാണ്. ചെടി വളര്‍ന്ന് ആറാംമാസത്തില് പൂക്കും. ഒരിലയില്‍നിന്ന് ഒരുപൂ വീതം ലഭിക്കും. ഒരേക്കറില് 2,000 മുതല് 3,000 വരെ പൂ ലഭിക്കുന്നുണ്ടെന്നും ബാലകൃഷ്ണന് പറഞ്ഞു.\n45 ദിവസത്തിനുള്ളില് പൂക്കാലം അവസാനിക്കും. കുളത്തില് വെള്ളം നിറയുമ്പോള് ഇലകള് അഴുകി ഇല്ലാതാകും. 20 ദിവസം കഴിയുമ്പോള് വീണ്ടും അവ തളിര്‍ക്കും.\nആവശ്യമനുസരിച്ചാണ് താമരപ്പൂവിന്റെ വിലയിലെ ഏറ്റക്കുറച്ചില്. മണ്ഡലമാസം, ഉത്സവകാലം എന്നീ സമയത്ത് താമരപ്പൂവിന് പ്രിയമേറും. സ്ഥിരമായി മാര്‍ക്കറ്റില്ല. രണ്ടുമുതല്3വരെയും ചിലപ്പോള് 5രൂപ വരെയും ലഭിക്കുന്നു. പല ക്ഷേത്രങ്ങളിലും പൂക്കള് നല്‍കിവരുന്നുണ്ടെന്നും ബാലകൃഷ്ണന് പറഞ്ഞു.\nഡിസ്പോസിബിൾ പേപ്പർ ഗ്ലാസിൽ പച്ചക്കറിത്തൈകൾ\nപാത്രത്തില് നിന്ന് പുറത്തെടുക്കാതെ നടുന്നതിനാല് കുറഞ്ഞ അളവില് പോട്ടിങ് മിശ്രിതം ഉപയോഗിച്ചാല് മതിയാകുമെന്നൊരു മേന്മയുമുണ്ട്. വിത്തുകള് നേരിട്ട് മണ്ണില് നട്ടുമുളപ്പിക്കുമ്പോള് ഉറുമ്പും മറ്റും തിന്നുനശിപ്പിക്കുന്നത് സര്‍വസാധാരണമാണ്. വിത്തുകള്‍ക്കുള്ള ഇത്തരം നാശം ഒഴിവാക്കാനും നശിച്ചവയ്ക്ക് പകരംവെക്കാനും പാത്രത്തില് വിത്തുപാകുന്നത് സഹായിക്കും. കൂടുതല് തൈകള് വളര്‍ത്തി കരുത്തുറ്റവ മാത്രം വളര്‍ത്തുന്ന നിര്‍ധാരണ രീതിക്കും ഇത് ഉപകരിക്കുന്നു. മണ്ണും മണലും ചാണകപ്പൊടിയും തുല്യ അനുപാതത്തില് കലര്‍ത്തി പോട്ടിങ് മിശ്രിതം തയ്യാറാക്കി വേണം വിത്തു പാകുന്നത്. മണല് ലഭ്യമല്ലെങ്കില് മണ്ണ് ഒലിച്ചിറങ്ങുന്നിടങ്ങളിലെ തരിമണ്ണ് ഉപയോഗപ്പെടുത്താം. നനച്ചോ കിഴികെട്ടിയോ മുളച്ച വിത്തുകള് കപ്പില് പാകുന്നതാണ് ഉചിതം. മണ്ണില് ഈര്‍പ്പം നിലനിര്‍ത്താന് മാത്രമേ നനയ്ക്കാവൂ. ( ഫോണ്: 9495090799)\nപൂമൊട്ട് വളരുന്നതനുസരിച്ച് ബഡ്ക്യാപ്പും സ്വതന്ത്രമായി അയഞ്ഞുകൊടുക്കും. അത്യാവശ്യം വേണ്ട വെളിച്ചം പൂമൊട്ടിന്റെ പുറം ഇതളുകളില് പതിക്കാന് അനുവദിക്കുന്ന ബഡ്ക്യാപ് മൊട്ടിന്റെ ഉള്ളിലെ ഇതളുകളിലേക്ക് കടുത്ത വെളിച്ചമൊട്ടു കടത്തി വിടുകയുമില്ല. പൂവിതളുകളെ സംരക്ഷിക്കാനും പൂവിന്റെ ആയുസ്സ് വര്‍ധിപ്പിക്കാനും ബഡ് ക്യാപ്പുകള് സഹായിയാണ്. കേരളത്തിലെ റോസാകൃഷിത്തോട്ടങ്ങളിലും റോസ് ബഡ്ക്യാപ് ഇപ്പോള് പ്രചാരം സിദ്ധിച്ചു വരുന്നു\nപുളിച്ച കഞ്ഞിവെള്ളം തന്നെയാണ് ബയോഗ്യാസ് പ്‌ളാന്റിന് പ്രിയം. പുളിച്ച കഞ്ഞിവെള്ളത്തിലേക്ക് അടുക്കളമാലിന്യങ്ങളും ഇരട്ടി വെള്ളവും ചേര്‍ത്ത് പോര്‍ട്ടബിള് ബയോഗ്യാസ് പ്‌ളാന്റിന്റെ ഇന്‍ലെറ്റിലേക്ക് ഒഴിച്ചുകൊടുക്കാം. പുളിച്ച കഞ്ഞിവെള്ളത്തിന്റെ അളവനുസരിച്ച് ഗ്യാസിന്റെ അളവും കൂടും\nനഗരവസതികള് ഇനി പഴം കായ്ക്കും തോപ്പുകള്\nകൊച്ചി: കേരളത്തില് നഗരങ്ങളിലെ ഓരോ വീടും പഴം കായ്ക്കുന്ന തോപ്പുകളായി മാറും. എല്ലാ വീട്ടിലും പഴം കായ്ക്കുന്ന ഒരു ചെടിയോ മരമോ എങ്കിലും ഉറപ്പാക്കാന് വിപുല പദ്ധതി ഒരുക്കിയിരിക്കുകയാണ് വനം വകുപ്പ്. എല്ലാ ജില്ലകളിലും കോര്‍പ്പറേഷന്, മുനിസിപ്പാലിറ്റി പ്രദേശങ്ങളിലെ വീടുകളില് 'ഒരു വീട്ടില് ഒരു പഴമരം' പദ്ധതി നടപ്പാക്കുകയാണ് വനം വകുപ്പ്.\nനഗരങ്ങളില് പരമാവധി ഹരിത സാന്നിധ്യമുണ്ടാക്കുന്നതിനും ഓരോ വീട്ടിലും ഒരിനം പഴമെങ്കിലും ഉണ്ടായിരിക്കുമെന്ന് ഉറപ്പാക്കാനുമാണിത്. പട്ടണങ്ങളെല്ലാം പഴത്തോപ്പുകളായി മാറ്റുകയാണ് ലക്ഷ്യം. മനുഷ്യര്‍ക്കു പുറമെ പക്ഷിമൃഗാദികള്‍ക്കും അത് പ്രയോജനപ്പെടും.\nവിവിധ കാര്‍ഷിക ഏജന്‍സികളില് നിന്ന് അത്യുല്പാദന ശേഷിയുള്ള തൈകള് വനംവകുപ്പ് വാങ്ങി, റസിഡന്റ്‌സ് അസോസിയേഷനുകള് മുഖേനയും മറ്റും ഓരോ വീട്ടിലും എത്തിക്കാനാണ് പദ്ധതി. കഴിഞ്ഞ ദിവസം ചേര്‍ന്ന വര്‍ക്കിങ് ഗ്രൂപ്പ് യോഗത്തിന്റെ തീരുമാനമനുസരിച്ച് ഇതിനായി 49 ലക്ഷം രൂപ സര്‍ക്കാര് അനുവദിച്ചു. സൗജന്യമായാണ് ചെടികള് നല്‍കുക. ചെടി നന്നായി വളര്‍ത്താന് വേണ്ട ഉപദേശങ്ങളും നിര്‍ദേശങ്ങളും നല്‍കുമെന്ന് വനംവകുപ്പ് അധികൃതര് പറഞ്ഞു. തൈകള് പരിപാലിക്കുന്നുണ്ടോ എന്ന് കൃത്യമായി നിരീക്ഷിക്കും.\nപഞ്ചായത്തുകളില് തത്കാലം ഈ പദ്ധതിയില്ല. എല്ലാ പഴത്തിനും അന്യസംസ്ഥാനങ്ങളെ ആശ്രയിക്കുന്ന നമുക്ക് അവ വിളയിച്ചുണ്ടാക്കാന് എളുപ്പത്തില് സാധിക്കുമെന്നുകൂടി കാട്ടിക്കൊടുക്കുകയാണ് വനം വകുപ്പിന്റെ ഉദ്ദേശ്യം.\nവലിയ നഗരങ്ങളിലെ ഫ്ലൂറ്റുകളില് ടെറസിലും ബാല്‍ക്കണിയിലുമൊക്കെ ചാക്കില് നട്ടുവളര്‍ത്താന് കഴിയുന്ന പഴംചെടികള് ധാരാളമുണ്ട്. അവയുടെ തൈ തിരഞ്ഞെടുത്ത് വളര്‍ത്താന് ശ്രദ്ധിക്കുകയാണ് വേണ്ടതെന്ന് വനം വകുപ്പ് വിശദീകരിക്കുന്നു\nകാര്‍ഷികവിളകള്‍ക്കായി ഇതാ കാര്‍ഷിക ആസ്പത്രി\nമൃഗങ്ങള്‍ക്ക് മൃഗാസ്പത്രി എന്നതുപോലെ കാര്‍ഷികവിളകള്‍ക്കായി ഇതാ കാര്‍ഷിക ഡിസ്‌പെന്‍സറി. ആലപ്പുഴ കഞ്ഞിക്കുഴി സഹകരണ ബാങ്കിന്റെ പരീക്ഷണമാണിത്. കഞ്ഞിക്കുഴിയിലും മറ്റ് പ്രദേശങ്ങളിലുമുള്ള ജൈവപച്ചക്കറികൃഷിയെ സഹായിക്കുന്നതിനും രോഗബാധ തടയുന്നതിനുമായാണ് അഗ്രികള്‍ച്ചര് ഡിെസ്പന്‍സറി പ്രവര്‍ത്തിക്കുന്നത്. കാര്‍ഷികവിളകള്‍ക്കുണ്ടാകുന്ന രോഗങ്ങള് യഥാസമയം കണ്ടറിഞ്ഞ് ചികിത്സനല്‍കുക എന്നതാണ് കാര്‍ഷിക ആസ്പത്രിയുടെ ലക്ഷ്യം.\nവിരമിച്ച ഉദ്യോഗസ്ഥരും പരമ്പരാഗത കര്‍ഷകരുമടക്കം ആറംഗ 'കൃഷിഡോക്ടര്'മാരുടെ സേവനം 24 മണിക്കൂറും ഇവിടെ ലഭ്യമാണ്. കര്‍ഷകമിത്ര ടി.എസ്. വിശ്വനാണ് കാര്‍ഷിക ആസ്പത്രിയിലെ ചീഫ് ഫിസിഷ്യന്. ഞായറാഴ്ച ഒഴികെ എല്ലാദിവസവും ഒരു മണിക്കൂര് ബാങ്ക് ഹെഡ്ഓഫീസിലെ ഒ.പി. കൗണ്ടറില് കൃഷിഡോക്ടര്‍മാരുടെ സേവനം സൗജന്യമായി ലഭിക്കും. മറ്റുസമയങ്ങളില് ഫോണിലൂടെ ചികിത്സാവിധികള് നിര്‍ദേശിക്കും.\nകൃഷിത്തോട്ടങ്ങളിലും വീടുകളിലും എത്തിയും ചികിത്സകള് നല്‍കുന്നുണ്ട്. ഇതിന് പ്രത്യേക ഫീസ് നല്‍കണം. രോഗം കണ്ടറിഞ്ഞ് മരുന്നുകള് കുറിച്ചാല് മരുന്ന് ലഭ്യമാകുന്ന ഔഷധശാലയും ബാങ്ക് ഹെഡ്ഓഫീസില് സജ്ജമാക്കിയിട്ടുണ്ട്. പുകയിലക്കഷായം, വെളുത്തുള്ളിക്കഷായം, കാന്താരിക്കഷായം, മത്തിശര്‍ക്കര മിശ്രിതം, ജീവാമൃതം തുടങ്ങി നാടന് മരുന്നുകള്‍ക്കുപുറമേ വിപണിയില് ലഭ്യമാകുന്ന ജൈവകീടനാശിനികളും മിതമായ നിരക്കില് ഔഷധശാലയില്‍നിന്ന് ലഭ്യമാകും. ചകിരിച്ചോറും ചാണകപ്പൊടിയും കോഴിവളവും കുമ്മായവും എല്ലുപൊടിയും വേപ്പിന്‍പിണ്ണാക്കും ജൈവവളങ്ങളും ആവശ്യക്കാര്‍ക്ക് മറ്റ് സ്ഥലങ്ങളില് ലഭ്യമാകുന്നതിനേക്കാള് കുറഞ്ഞ വിലയ്ക്ക് ബാങ്ക് നല്‍കുന്നുണ്ട്.\nദേശീയപാതയോരത്ത് കഞ്ഞിക്കുഴിയിലെ ഇന്ത്യന് കോഫിഹൗസിന് സമീപമുള്ള ബാങ്ക് ഹെഡ്ഓഫീസിലെ കാര്‍ഷിക ഔഷധശാലയില് നൂറുകണക്കിന് ആളുകളാണ് ദിവസവും എത്തുന്നത്. കാര്‍ഷികമേഖലയിലെ സംശയനിവാരണത്തിനുള്ള ഹെല്‍പ്പ്‌ലൈനും പ്രവര്‍ത്തിക്കുന്നുണ്ട്. കഞ്ഞിക്കുഴി കൃഷി ഓഫീസില്‍നിന്ന് വിരമിച്ച കൃഷി അസിസ്റ്റന്റ് ജി. മണിയന് (ഫോണ്: 9446516247), മികച്ച പച്ചക്കറിവിത്തുത്പാദകന് ശുഭകേശന് (9744024981), പി.പി. സ്വാതന്ത്ര്യം അവാര്‍ഡ് ജേതാവ് സാനു (9961575956), മികച്ച കര്‍ഷകരായ ജി. ഉദയപ്പന് (9400449296), പുഷ്പജന് ( 9847935197), സുദര്‍ശനന് (9847277012) എന്നിവരാണ് കാര്‍ഷിക ആസ്പത്രിയിലെ ഡോക്ടര്‍മാര്. ദേശീയപാതയിലൂടെ സഞ്ചരിക്കുന്ന, കേരളത്തിന്റെ വിവിധഭാഗങ്ങളിലുള്ള ഒട്ടേറെപ്പേര്‍ക്ക് ഇതിനോടകം ഔഷധശാലയുടെയും കൃഷിഡോക്ടര്‍മാരുടെയും സേവനം ലഭിച്ചുകഴിഞ്ഞു. മികച്ചയിനം പച്ചക്കറിത്തൈകളും വിത്തുകളും ഫലവൃക്ഷത്തൈകളും തെങ്ങിന്‍തൈകളും ലഭിക്കുന്ന കേന്ദ്രവും ഇതോടൊപ്പം പ്രവര്‍ത്തിക്കുന്നുണ്ട്. ആവശ്യക്കാര്‍ക്ക് അഭിരുചിക്കനുസരിച്ച് അടുക്കളത്തോട്ടം നിര്‍മിച്ചുനല്‍കുന്ന പദ്ധതിയും ബാങ്കിന്റെ നേതൃത്വത്തില് നടത്തുന്നുണ്ടെന്ന് പ്രസിഡന്റ് അഡ്വ. എം. സന്തോഷ്‌കുമാര് പറഞ്ഞു.\nഎല്ലാ തെങ്ങിനങ്ങളും ഇളനീരിന് യോജിച്ചതല്ല. ഇളനീരിനായി നമ്മുടെ വീട്ടുമുറ്റത്ത് വളര്‍ത്തേണ്ടത് ഉയരം കുറഞ്ഞ ഇനങ്ങളാണ്. കേന്ദ്ര തോട്ടവിള ഗവേഷണ സ്ഥാപനത്തിന്‍റെ പരീക്ഷണങ്ങളില് 8 -10 മീറ്റര് മാത്രം ഉയരമുള്ള കുറിയ ഇനം തെങ്ങിനങ്ങളാണ് ഇളനീരിനായി വീട്ടുമുറ്റത്ത് വളര്‍ത്താന് യോജിച്ചത് .\nചാവക്കാട് ഓറഞ്ച് (ചെന്തെങ്ങ്) : തൃശൂര് ജില്ലയിലെ ചാവക്കാട് പ്രദേശത്ത് ഉത്ഭവിച്ചതായി കരുതുന്ന ഒരു കുറിയ ഇനമാണിത് .നട്ട്3-4 വര്‍ഷത്തിനുള്ളില് കായ്ക്കുന്ന ഇവയുടെ 8 മാസം പ്രായമായ കരിക്കില് 300 മി .ലി കരിക്കിന് വെള്ളമുണ്ട് .\nചാവക്കാട് ഗ്രീന് (പതിനെട്ടാംപട്ട ) : കാറ്റു വീഴ്ച രോഗത്തോട് പ്രതിരോധ ശേഷിയുളള ഒരിനമാണിത് .ചെറിയ കൃഷിസ്ഥലങ്ങള്‍ക്ക് യോജിച്ച ഇവയുടെ കരിക്കിന് വെള്ളത്തിന് നല്ല മധുരമാണ് .\nഇതിനു പുറമേ ഗംഗാബോണ്ടം ,കിംഗ് കൊക്കോനട്ട്,കാമറൂണ് ഡ്വാര്‍ഫ് റെഡ് ,വിദേശ ഇനങ്ങളായ മലയന് യെല്ലോ ,ഓറഞ്ച് ,ഗ്രീന് എന്നിവയും ഇളനീരിനായി യോജിച്ചവയാണ് . കുപ്പിയില് അടച്ചു വരുന്ന കൃത്രിമ പനിയങ്ങള് ഒഴിവാക്കി വീട്ടുമുറ്റത്തെ പോഷകമൂല്യമുള്ള ശുദ്ധമായ ഇളനീര് വെട്ടി വെള്ളം കുടിക്കുന്നത് ആരോഗ്യദായകമാണ് . കുള്ളന് തെങ്ങിന് തൈകള് ആവശ്യമുള്ളവര് നേര്യമംഗലം ഫാമുമായി ബന്ധപ്പെടുക 0485 2554240\nകുമരകം കാര്‍ഷിക ഗവേഷണകേന്ദ്രം 1987ലാണ് പുതിയ പുളിയിനങ്ങള്‍ക്കായി ഗവേഷണം തുടങ്ങിയത്. ഗ്രാഫ്റ്റ് ചെയ്ത തൈകള് കുമരകം കാര്‍ഷിക ഗവേഷണ കേന്ദ്രത്തില്‍നിന്ന് ലഭിക്കും. സംസ്ഥാന സര്‍ക്കാരിന്റെ വെറൈറ്റി റിലീസിങ് കമ്മിറ്റി പുതിയ കുടമ്പുളിയിനങ്ങള്‍ക്ക് അംഗീകാരം നല്‍കി\nസ്വര്‍ണനിറത്തിലുള്ള നെന്മണികളും രുചിയേറിയ ചോറും പോഷകഗുണവും വെളുത്ത നിറത്തോടുകൂടിയതുമായ അരിയും 'ഏഴോം-4'-ന്റെ പ്രത്യേകതയാണെന്ന് ഡോ. അബ്ദുള്‍കരിമും ഡോ. വനജയും പറയുന്നു\nകവുങ്ങിന് വര്‍ഷത്തില് രണ്ടുതവണ 30 ഗ്രാം ബോറാക്‌സ് നല്‍കാം. വാഴ നടുമ്പോള് കുഴിയൊന്നിന് 20ഗ്രാം ബോറാക്‌സും തുടര്‍ന്ന് ഒന്നരമാസത്തെ ഇടവേളകളില്5ഗ്രാം ബോറാക്‌സും5തുള്ളി ചെറുനാരങ്ങാനീരും അഞ്ച് തുള്ളി ഷാമ്പുവും ഒരു ലിറ്റര് വെള്ളത്തില് കലര്‍ത്തി ഇലകളില് തളിക്കണം. നെല്ലിലും പച്ചക്കറികളിലും സെന്റൊന്നിന് 40 ഗ്രാം ബോറാക്‌സ് ചേര്‍ക്കുന്നത് വിളവ് കൂട്ടും\nജൈവ വളം മാത്രം ഉപയോഗിച്ച് മട്ടുപ്പാവിലും 20 സെന്റ് പുരയിടത്തിലുമാണ് ഷൈജയുടെ കൃഷി.\nതക്കാളിയാണ് ഷൈജയുടെ തോട്ടത്തിലെ താരം. മൂന്ന് മാസം കൊണ്ട് 100 കിലോ തക്കാളിയാണ് വീട്ടിലെ കൃഷിയില് നിന്ന് ഈ വീട്ടമ്മ വിളവെടുത്തത്.\nചെറായി മാടത്തിങ്കല് ഷൈജ രാജേഷിന്റെ പച്ചക്കറി കൃഷിത്തോട്ടം മുനമ്പം ഗ്രാമത്തിന് തന്നെ മാതൃകയാവുകയാണ്. ജൈവ വളം മാത്രം ഉപയോഗിച്ച് മട്ടുപ്പാവിലും 20 സെന്റ് പുരയിടത്തിലുമാണ് ഷൈജയുടെ കൃഷി. തക്കാളി മാത്രമല്ല പാവല്, വെണ്ട, വഴുതന, കാബേജ്, പടവലം, പയര്, കോളിഫ്‌ളവര്, ഇഞ്ചി, ചേന, ചേമ്പ്, വിവിധതരം മുളകുകള് എന്നിവയെല്ലാം ഈ തോട്ടത്തിലുണ്ട്.\nപ്രധാന വിളകള് നാടന് വിത്തുകള് മാത്രം ഉപയോഗിച്ചാണ് കൃഷി നടത്തുന്നത്. ഏത് കാലാവസ്ഥയിലും കൃഷി ചെയ്യാവുന്ന വിധത്തിലാണ് തോട്ടം ഒരുക്കിയിരിക്കുന്നത്.\nവിഷരഹിത പച്ചക്കറി കഴിക്കാനാകും എന്നതിനൊപ്പം മനസ്സിന് ഉന്മേഷവും ലഭിക്കുമെന്നതാണ് കൃഷിയുടെ മെച്ചമെന്ന് ഷൈജ പറയുന്നു. ഷൈജയെ സഹായിക്കാന് ഭര്‍ത്താവ് രാജേഷാണ് കൂടെയുള്ളത്. 2014ലും 15ലും മികച്ച കര്‍ഷകയ്ക്കുള്ള പഞ്ചായത്തിന്റെ അവാര്‍ഡ് ഷൈജയ്ക്ക് ലഭിച്ചിട്ടുണ്ട്.\nബാങ്കില് വിളയുന്നുണ്ട് വിഭവങ്ങളെല്ലാം\nസഹകരണ ബാങ്കുകള് പണമിടപാട് കേന്ദ്രങ്ങളായി മാത്രം പ്രവര്‍ത്തിക്കുമ്പോള്, കര്‍ഷകര്‍ക്കും പ്രദേശവാസികള്‍ക്കും കൈത്താങ്ങാകുകയാണ് ഏഴിക്കര പള്ളിയാക്കല് സഹകരണ ബാങ്ക്.\nവരാപ്പുഴ: നാടിനു വേണ്ട വിഭവങ്ങളെല്ലാം വിളയുകയാണിവിടെ... നാളുകളായി വെട്ടിക്കിളയ്ക്കാത്ത മണ്ണില്, കൂട്ടായ്മയുടെ കരുത്തില് ഒരു കാര്‍ഷിക വിപ്ലവം... ഈ സ്വപ്നത്തിലേക്ക് നാടിനെ നയിച്ചത് ഒരു സഹകരണ ബാങ്കാണ്-ഏഴിക്കര പള്ളിയാക്കല് സഹകരണ ബാങ്ക്. സഹകരണ ബാങ്കുകള് പണമിടപാട് കേന്ദ്രങ്ങളായി മാത്രം പ്രവര്‍ത്തിക്കുമ്പോള്, കര്‍ഷകര്‍ക്കും പ്രദേശവാസികള്‍ക്കും കൈത്താങ്ങാകുകയാണ് ഈ ബാങ്ക്.\nനാടിനു വേണ്ട വിഭവങ്ങളെല്ലാം നല്‍കാന് കഴിയുന്ന തരത്തിലേക്ക് ജനകീയ കൂട്ടായ്മയിലുടെ കാര്‍ഷിക മേഖലയെ ഉയര്‍ത്തിക്കൊണ്ടുവരാനുള്ള കഠിനശ്രമത്തിലാണ്, ബാങ്കും അതിന് കീഴില് പ്രവര്‍ത്തിക്കുന്ന കര്‍ഷക ഗ്രൂപ്പുകളും. കാര്‍ഷിക രംഗത്ത് പുത്തന് വിപ്ലവം സൃഷ്ടിക്കുന്നതിനൊപ്പം നഷ്ടത്തിലേക്ക് കൂപ്പുകുത്തുകയായിരുന്ന ബാങ്കും ലാഭത്തിലേക്ക് ചുവടുവെച്ചു. ഒപ്പം, ഒട്ടേറെ തൊഴിലവസരങ്ങളും സൃഷ്ടിച്ചു.\nപള്ളിയാക്കല് സഹകരണ ബാങ്കിന്റെ കര്‍ഷക കൂട്ടായ്മയിലൂടെ നാളുകളായി തരിശു കിടന്നിരുന്ന മണ്ണിലേക്ക് നാടിന്റെ മനസ്സും കരുത്തുമെത്തി. കൂട്ടായ്മയുടെ കരുത്തില് മണ്ണില് പൊന്നുവിളഞ്ഞു. ജൈവ കൃഷിയില് തൊട്ടതെല്ലാം പൊന്നാക്കാനായതോടെ ബാങ്കിന്റെ പെരുമ മറ്റ് പ്രദേശങ്ങളിലേക്കും കടന്നു. ദൂരെ ദിക്കുകളില് നിന്നുപോലും ആവശ്യക്കാര് പച്ചക്കറികള് തേടിയെ ത്താന് തുടങ്ങി. കൂടുതല് മേഖലയിലേക്ക് കടക്കുന്നതിനും കൂടുതല് ഉത്പാദിപ്പിക്കണമെന്ന ചിന്തയിലേക്കും ഇത് എത്തിച്ചു.\nവിവിധ സ്ഥലങ്ങളില് ഏക്കറ് കണക്കിന് കൃഷി നിലങ്ങള് പാട്ടത്തിനും അല്ലാതെയും എടുത്ത് കൃഷി വ്യാപിപ്പിച്ചു. പൊക്കാളി നെല് കൃഷിയിലും ക്ഷീരമേഖലയിലും കോഴി-താറാവ് കൃഷിയിലും സക്രിയമായി. ഒരു പ്രദേശത്തിന്റെ ആവശ്യങ്ങള്‍ക്കുമപ്പുറം, കേരളത്തിന്റെ വിവിധ ഭാഗങ്ങളിലേക്ക് ജൈവ ഉത്പന്നങ്ങള് എത്തിക്കുന്നതിനുള്ള ശേഷിയിലേക്ക് ബാങ്ക് വളര്‍ന്നു.\nകര്‍ഷകരുടെ ഉത്പന്നങ്ങള്‍ക്ക് വിപണന സൗകര്യവും മികച്ച വിലയും ലഭിച്ചതോടെ കാര്‍ഷിക മേഖലയിലേക്ക് കൂടുതല് പേര് എത്തി. ഇപ്പോള് 28 സ്വയാശ്രയ ഗ്രൂപ്പുകളിലായി 1,000 അംഗങ്ങളാണുള്ളത്. ഇവര്‍ക്ക് കൃഷി നടത്തുന്നതിന് ഗുണമേന്മയുള്ള വിത്തും വളവും പലിശ രഹിത വായ്പകളും കുറഞ്ഞ പലിശ നിരക്കിലുള്ള വായ്പകളും ബാങ്ക് നല്‍കി. കൃഷി ചെയ്യാന് സ്ഥലമില്ലാത്തവര്‍ക്ക് ബാങ്ക്് തന്നെ സ്ഥലം ഒരുക്കിക്കൊടുത്തു. മികച്ച സംഘാടനവും സംഭരണ സൗകര്യവും ശരിയായ മോണിറ്ററിങ് സംവിധാനവും ഒരുക്കിയതിലൂടെ കൃഷി കൂടതല് കാര്യക്ഷമമാക്കുന്നതിനും മികച്ച വിളവ് നേടിയെടുക്കുന്നതിനും കഴിഞ്ഞു.\nകഴിഞ്ഞ ഓണനാളുകളില് 20 ലക്ഷം രൂപയുടെ ജൈവ പച്ചക്കറിയാണ് ബാങ്ക് വിറ്റഴിച്ചത്. ഒന്നര പതിറ്റാണ്ടിനിടെ ബാങ്കില് മാത്രം വില്പന നടത്തിയത് 18 കോടി രൂപയുടെ കാര്‍ഷിക ഉത്പന്നങ്ങളാണ്.\nജൈവ കൃഷിരംഗത്ത് വിപ്ലവകരമായ പ്രവര്‍ത്തനമാണ് പള്ളിയാക്കല് ബാങ്കിന്റേത്. ഒരു നാടിനു വേണ്ടിയുള്ള ഭക്ഷ്യവസ്തുക്കള് മായമേതുമില്ലാതെ ഒരുക്കിയെടുക്കുന്നതിനായുള്ള തീവ്രശ്രമം. പഴം-പച്ചക്കറി, പൊക്കാളി നെല്, ക്ഷീരം, മുല്ല-പുഷ്പ കൃഷി, ഔഷധ സസ്യങ്ങള്, മുട്ടക്കോഴി-താറാവ്-മത്സ്യ കൃഷി എന്നിവയെല്ലാം ബാങ്കിന്റെ നേതൃത്വത്തില് നടക്കുന്നുണ്ട്. ഇവയുടെ വിപണനത്തിനും സംസ്‌കരണത്തിനും സംഭരണത്തിനും സൗകര്യവും ഒരുക്കിയിട്ടുണ്ട്.\nഫാര്‍മേഴ്സ് സര്‍വീസ് സെന്റര്, പോളി ഹൗസ് എന്നിവയും ബാങ്കിന് കീഴില് പ്രവര്‍ത്തിക്കുന്നുണ്ട്. ജൈവ രീതിയില് വിത്തും വളവും ഉത്പാദിപ്പിച്ച് നല്‍കുന്നതിന് വിദഗ്ദ്ധ പരിശീലനം കിട്ടിയ വിദഗ്ദ്ധരുടെ സേവനവും നിരന്തരമായ പഠന- പരിശീലന കളരികളും ഒരുക്കിയിട്ടുണ്ട്.\nഇവിടെ നഷ്ടത്തിന്റെ കഥയില്ല\nനാട്ടില് കൃഷിക്കാരില്ല, കൃഷിപ്പണിക്ക് ആളെക്കിട്ടാനില്ല, കൃഷി ചെയ്യാന് സ്ഥലമില്ല എന്നതിനെല്ലാമുള്ള ശരിയായ മറുപടിയാണ് പള്ളിയാക്കല് സഹകരണ ബാങ്ക് കാര്‍ഷിക രംഗത്തെ പ്രവര്‍ത്തനത്തിലൂടെ കാണിച്ചു കൊടുക്കുന്നത്. കൃഷി ചെയ്യാനുള്ള ഒരു മനസ്സു മാത്രം മതി ബാക്കിയെല്ലാം ബാങ്ക് ചെയ്യും. അതുകൊണ്ടുതന്നെ ഇവിടത്തെ കര്‍ഷകര്‍ക്ക് നഷ്ടത്തിന്റെ കഥ പറയാനില്ല.\nകാര്‍ഷിക രംഗത്ത് വിജയം വരിച്ചവരുടെ അറിവുകള് കേട്ടറിഞ്ഞും ഉപയോഗപ്പെടുത്തിയും വിത്തും വളവും ഉത്പാദിപ്പിച്ചു നല്‍കിയും കര്‍ഷകരുടെ ഉത്പന്നങ്ങള് ഉയര്‍ന്ന വില നല്‍കി സംഭരിച്ച് വിപണനം നടത്തിയുമാണ് കൃഷി വിജയത്തിലെത്തിച്ചത്.\nബാങ്ക് ഉള്‍പ്പെടുന്ന ഏഴിക്കര പഞ്ചായത്തിനെ പഴം-പച്ചക്കറി ഉത്പാദന രംഗത്ത് സ്വയം പര്യാപ്തമാക്കുന്നതിനുള്ള പദ്ധതിയാണ് ഇപ്പോള് ആവിഷ്‌കരിച്ച് നടപ്പാക്കാന് ലക്ഷ്യമിടുന്നതെന്ന് ബാങ്കിന്റെ സാരഥികളായ പ്രസിഡന്റ് പി.പി. ഏലിയാസും സെക്രട്ടറി എം.പി. വിജയനും ചീഫ് കോ-ഓര്‍ഡിനേറ്റര് ചന്ദ്രബാബുവും പറഞ്ഞു.\nക്ഷീര സംഘങ്ങളും സജീവം\nപച്ചക്കറി കൃഷി രംഗത്ത് നേട്ടം കൊയ്യാനായതോടെയാണ്, ക്ഷീര കര്‍ഷക സംഘങ്ങള് വേണമെന്ന ആശയം ഉയര്‍ന്നുവന്നത്. പാലിന്റെ വിപണനത്തിനായി സംവിധാനം ഉണ്ടാക്കണമെന്ന ക്ഷീര കര്‍കരുടെ ആവശ്യം കൂടിയായതോടെ ക്ഷീര കര്‍ഷക സംഘങ്ങള്‍ക്ക് രൂപം കൊടുക്കാന് ബാങ്ക് തീരുമാനിച്ചു.\nകര്‍ഷകര്‍ക്ക് പാലിന് ഉയര്‍ന്ന വില നല്‍കി പാല് സംഭരണം ബാങ്ക് ഏറ്റെടുത്തതോടെ ഈ മേഖലയിലും പുത്തന് ഉണര്‍വായി. നിലവില് 700 ലിറ്റര് പാലാണ് ദിനംപ്രതി കര്‍ഷകരില് നിന്ന് സംഭരിക്കുന്നത്. 2,000 ത്തോളം കുടുംബങ്ങള്‍ക്ക് പാല് എത്തിക്കാനും ബാങ്കിനായി. സംസ്ഥാനത്ത് തന്നെ പാലിന് ഉയര്‍ന്ന വില നല്‍കി കര്‍ഷകരില് നിന്ന് സംഭരിക്കുന്നുവെന്ന പ്രത്യേകതയുമുണ്ട്. ഒരു ലിറ്റര് പാലിന് 38.25 രൂപയാണിവിടെ ക്ഷീര കര്‍ഷകര്‍ക്ക് നല്‍കുന്നത്. ബാങ്കിന്റെ നേതൃത്വത്തില് ഫാമുകളും നടത്തുന്നുണ്ട്.\nഇടനിലക്കാരില്ല, കര്‍ഷകര്‍ക്ക് ഉയര്‍ന്ന വില\nഎല്ലുമുറിയെ പണിയെടുത്തുണ്ടാക്കുന്ന ഉത്പന്നങ്ങളുടെ ലാഭം മുഴുന് മറ്റുള്ളവര് അടിച്ചുകൊണ്ടു പോകുന്ന കഥകള് ഇവിടെയില്ല. ഇടനിലക്കാരില്ലാതെ ഉത്പന്നം നേരിട്ട് ഉപഭോക്താക്കളില് എത്തിക്കാനാകുന്നതിനാല് ലാഭത്തിന്റെ ഉടമ കര്‍ഷകന് തന്നെയാണ്. പച്ചക്കറിയുടെ കാര്യത്തിലായാലും പാലിന്റെ കാര്യത്തിലായാലും മറ്റിടങ്ങളിലെ കര്‍ഷകരിലും ഉയര്‍ന്ന വരുമാനമാണ് ഇവിടത്തെ കര്‍കര്‍ക്ക് കിട്ടുന്നത്. പുതിയ ആളുകളെ കൂടി ഈ രംഗത്തേക്ക് എത്തിക്കുന്നതിനും ഇത് സാഹചര്യമൊരുക്കുന്നു.\nനൂറ്റാണ്ടുകളുടെ പഴക്കമുള്ള 'പൊക്കാളി നെല്' കൃഷിയെ സംരക്ഷിച്ച് നിലനിര്‍ത്തുന്നതിലും സ്തുത്യര്‍ഹമായ പങ്കാണ് പള്ളിയാക്കല് ബാങ്കിന്റേത്. പൂര്‍ണമായും ജൈവ രീതിയിലാണ് പൊക്കാളി കൃഷി. നെല്ല് അരിയാക്കി 'പൊക്കാളി' എന്ന ബ്രാന്‍ഡില് ബാങ്ക് വിപണിയിലിറക്കിയിട്ടുണ്ട്. ഇതിന് ജൈവ സര്‍ട്ടിഫിക്കേഷനുമുണ്ട്. പൊക്കാളി അവല്, പുട്ടുപൊടി, ഉണക്കലരി, തവിട് എന്നിവയും വന്‍തോതില് വിറ്റഴിക്കുന്നു.\nകൃഷികാര്യങ്ങള് നോക്കാന് ഹരിതസേന\nകൃഷികാര്യങ്ങള് നോക്കി നടത്തുന്നതിന് 23 അംഗങ്ങളടങ്ങിയ 'ഹരിതസേന'യുണ്ട്. ഇതില് പന്ത്രണ്ട് പേര് വനിതകളാണ്. ഹരിതസേനാംഗങ്ങള്‍ക്ക് എല്ലാ ദിവസവും പരേഡുമുണ്ട്. ഹരിതസേനയുടെ നേതൃത്വത്തില് 50 ഓളം ഏക്കറില്, നാട്ടിലും പുറത്തുമായി കൃഷി ചെയ്യുന്നുണ്ട്. മൂന്നുപേര് അടങ്ങിയ ഗ്രൂപ്പുകളായി തിരിച്ചാണ് കൃഷി നടത്തുന്നത്.\nകൃഷിത്തോട്ടങ്ങള് ഒരുക്കി നല്‍കും\nകൃഷിയില് താത്പര്യമുള്ള വ്യക്തികള്‍ക്കും സ്ഥാപനങ്ങള്‍ക്കും നിലം ഒരുക്കി, വിത്ത് വിതച്ച് നല്‍കുന്നതിനും ബാങ്ക് തയ്യാറാണ്. ജില്ലയില് പലയിടത്തും ഇത്തരത്തിലുള്ള കൃഷിത്തോട്ടങ്ങള് ഒരുക്കി നല്‍കിയിട്ടുമുണ്ട്. ഇക്കാര്യത്തിനായി ആര്‍ക്കും എപ്പോള് വേണമെങ്കിലും ബാങ്കിനെ സമീപിക്കാനാകും.\nലക്ഷ്യം പ്രദേശിക വികസനവും സ്വയം പര്യാപ്തതയും\nപ്രാദേശിക സാമ്പത്തിക വികസനവും സ്വയം പര്യാപ്തതയുമാണ് കാര്‍ഷിക മേഖലയെ ഉപയോഗപ്പെടുത്തുന്നതിലൂടെ ലക്ഷ്യമിടുന്നതെന്ന് ബാങ്ക് പ്രസിഡന്റ് പി.പി. ഏലിയാസും സെക്രട്ടറി എം.പി. വിജയനും പറഞ്ഞു. നാശോന്മുഖമായ കാര്‍ഷിക മേഖലയുടെ തിരിച്ചുവരവ്, തൊഴിലവസരങ്ങള്, കര്‍ഷകര്‍ക്കും കര്‍ഷക തൊഴിലാളികള്‍ക്കും വരുമാന വര്‍ദ്ധന, ആരോഗ്യ സംരക്ഷണം എന്നിവ ലക്ഷ്യം വെച്ചുള്ള പദ്ധതികളാണ് നടപ്പാക്കുന്നത്.\nഅറുപതിലും പാല് ചുരത്തി ക്ഷീര\nഒരു ഗ്രാമത്തിന്റെ സഹകരണസംഘം പാല് സംഭരണത്തിലും വിപണനത്തിലും പുത്തന് സാങ്കേതികവിദ്യകളിലൂടെ വന്‍കിട സ്ഥാപനങ്ങളുമായി മത്സരിച്ച് ചുവടുറപ്പിക്കുന്ന കാഴ്ചയാണ് മാറനല്ലൂര് 'ക്ഷീര' പങ്കുെവക്കുന്നത്.\nമാറനല്ലൂര്: പാല്‍മണം പരക്കുന്ന മാറനല്ലൂരിലെ വഴികളില് പശുക്കളെ തെളിച്ച് നീങ്ങിയ കര്‍ഷകന്, അവയെ ക്ഷീരസംഘത്തിന്റെ ഗോശാലയിലെത്തിച്ച് പാല് കറന്ന് നല്‍കിയ കാലമുണ്ടായിരുന്നു. പാലിന്റെ ശുദ്ധി അത് വാങ്ങുന്നവരെക്കൂടി ബോദ്ധ്യപ്പെടുത്തുന്ന സമ്പ്രദായം. അറുപത് വര്‍ഷങ്ങള്‍ക്കിപ്പുറം മാറനല്ലൂര് ക്ഷീരവ്യവസായ സഹകരണ സംഘത്തിന് മുന്നിലെ കാഴ്ച മറ്റൊന്നാണ്.\nപാല് നിറച്ച കാനുകള് വാഹനങ്ങളിലെത്തിച്ച് സംഘത്തിന്റെ കളക്ഷന് സെന്ററില് നല്‍കുന്നു. കറവക്കാര് ഇപ്പോള് സംഘാംഗങ്ങളുടെ വീടുകളിലെത്തിയാണ് പാല് കറക്കുന്നത്. ഒരു ഗ്രാമത്തിന്റെ സഹകരണസംഘം പാല് സംഭരണത്തിലും വിപണനത്തിലും പുത്തന് സാങ്കേതികവിദ്യകളിലൂടെ വന്‍കിട സ്ഥാപനങ്ങളുമായി മത്സരിച്ച് ചുവടുറപ്പിക്കുന്ന കാഴ്ചയാണ് മാറനല്ലൂര് 'ക്ഷീര' പങ്കുെവക്കുന്നത്.\nകവര്‍പാല് ഉല്പാദനരംഗത്ത് തലസ്ഥാനവാസികള്‍ക്ക് സുപരിചിതമായ പേരാണിന്ന് ക്ഷീര. ക്ഷീരോല്പാദനമേഖലയിലെ പ്രതികൂലാവസ്ഥയെ നേരിടാന് വൈവിധ്യവത്കരണത്തിന്റെയും ഗുണമേന്മയുടേയും പുത്തന്‍വഴികള് ഈ സ്ഥാപനം സ്വീകരിച്ചു. പഴസത്ത് ചേര്‍ത്ത് പാലില് വിവിധ തരം ഐസ്‌ക്രീമുകള്, ഹല്‍വ, പേഡ, ചോക്ലേറ്റ്, യോഗര്‍ട്ട്, ഖോവ, സിപ്അപ്പ്, തൈര്, സംഭാരം എന്നിവ സംഘം ഉല്പാദിപ്പിക്കുന്നു. ഏജന്‍സികളിലൂടെയും കളക്ടറേറ്റ്, മെഡിക്കല് കോളേജ്, മാറനല്ലൂര് ക്ഷീര എന്നിവിടങ്ങളിലെ മൂന്ന് വിപണനകേന്ദ്രങ്ങള് മുഖേനയും ഇവ ആവശ്യക്കാരുടെ കൈകളിലെത്തിക്കുന്നു.\nആയിരത്തോളം ക്ഷീരകര്‍ഷകര്, 32 സ്ഥിരം ജീവനക്കാര്, മുന്നൂറോളം വിപണന ഏജന്‍സികള്, മുപ്പതോളം കമ്മിഷന്, കരാര് ജീവനക്കാര് ഇങ്ങനെ 1500ഓളം കുടുംബങ്ങള്‍ക്ക് തണലൊരുക്കുന്ന സഹകരണ സ്ഥാപനമാണിത്. കര്‍ഷകരില്‍നിന്ന് ശേഖരിക്കുന്ന പാല് കലര്‍പ്പില്ലാതെ പാസ്ച്വറൈസ് ചെയ്ത് കവറിലാക്കി വൈകാതെ വിപണിയിലെത്തിക്കുന്നു.\nകര്‍ഷകര്‍ക്കും സംഘം ആനുകൂല്യങ്ങളും പ്രോത്സാഹന പദ്ധതികളും നല്‍കുന്നു. പാലിന്റെ അളവ് അടിസ്ഥാനമാക്കി ഒരു ലിറ്റര് പാലിന് ഒരു രൂപ എന്ന ക്രമത്തില് ഓണക്കാലത്ത് വാര്‍ഷിക ബോണസ് നല്‍കുന്നു. ക്ഷീരമേഖലയില് കര്‍ഷകരുടെ കൊഴിഞ്ഞുപോക്ക് കുറയ്ക്കാന് സംഘത്തിന്റെ ഈ ഇടപെടല് ഒരു പരിധിവരെ സഹായകരമാണ്.\n6000 ലിറ്ററോളം പാലാണ് പ്രതിദിനം മാറനല്ലൂര് ക്ഷീര കൈകാര്യംചെയ്യുന്നതെന്ന് സ്ഥാപനത്തിന്റെ എം.ഡി. സോജിന് ജെ.ചന്ദ്രന് പറയുന്നു. കാല് നൂറ്റാണ്ടിലേറെയായി സംഘത്തിന്റെ വളര്‍ച്ചയില് നേതൃപരമായ പങ്കുവഹിച്ചത് ദീര്‍ഘകാലമായി ഇതിന്റെ പ്രസിഡന്റായി തുടരുന്ന എന്.ഭാസുരാംഗനെന്ന പൊതുപ്രവര്‍ത്തകനാണ്. സര്‍ക്കാര് പാല്‍വില വര്‍ദ്ധിപ്പിക്കുമ്പോഴൊക്കെ കാലിത്തീറ്റയുടെ വിലയും ക്രമപ്രകാരം കൂടുന്നുണ്ട്. ഇത് കര്‍ഷകന് ഗുണംചെയ്യില്ല. പകരം സംഘങ്ങളില് പാല് നല്‍കുന്ന കര്‍ഷകര്‍ക്ക് ലിറ്ററിന് അഞ്ചുരൂപ നിരക്കില് കാലിത്തീറ്റ സബ്‌സിഡി നല്‍കിയും തൊഴിലുറപ്പുപദ്ധതിയുമായി ക്ഷീരകര്‍ഷകരെ ബന്ധപ്പെടുത്തുകയും മൃഗസംരക്ഷണ വകുപ്പ് സഞ്ചരിക്കുന്ന വൈദ്യസഹായ യൂണിറ്റുകള് സജ്ജമാക്കുകയും ചെയ്താല് ക്ഷീരോല്പാദനമേഖലയ്ക്കിത് ഗുണംചെയ്യുമെന്ന് ഭാസുരാംഗന് പറയുന്നു.\n1982-ല് ആനന്ദ് മാതൃകയില് അപ്‌കോസ് സംഘങ്ങള് രജിസ്റ്റര് ചെയ്ത് മേഖലാ യൂണിയനുകളും മില്‍മയും രംഗത്തുവന്നപ്പോള് 'ക്ഷീര' വ്യവസായസംഘമായി തുടരുകയായിരുന്നു. എന്നാലിത് 12 വര്‍ഷത്തോളം ഈ കൊച്ചുസംഘത്തിന് പലതരം പ്രതിസന്ധികള് സൃഷ്ടിച്ചു. വ്യവസായ സംഘങ്ങള് സംഭരിക്കുന്ന പാല് ശേഖരിക്കാന് മേഖലാ യൂണിയനുകള് തയ്യാറാകാതെ വന്നപ്പോള് സ്വന്തം നിലയില് കവര്‍പാല് ഉല്പാദിപ്പിക്കാന് ക്ഷീര തയ്യാറായി.\nജില്ലയില് ഏറ്റവും കൂടുതല് ക്ഷീരകര്‍ഷകരുണ്ടായിരുന്നത് മാറനല്ലൂരിലാണ്. 2001ലെ കണക്കനുസരിച്ച് 2500ല്‍പ്പരം കറവമാടുകളും 2000ത്തോളം കര്‍ഷകരും മൂവായിരത്തിലധികം കാലികളും ഉണ്ടായിരുന്ന മാറനല്ലൂരില്, 2011 ആയപ്പോള് കാലികളുടെ എണ്ണം 1827 ആയി. കറവമാടുകള് 728. കര്‍ഷകര് ക്ഷീരോല്പാദനരംഗത്തുനിന്ന് പിന്‍വാങ്ങുകയാണെന്ന് കണക്കുകള് വ്യക്തമാക്കുന്നു.\nഅന്യസംസ്ഥാനങ്ങളില്‍നിന്നുള്ള സ്വകാര്യ പാല്‍ക്കച്ചവടക്കാര് നിശ്ചയിക്കുന്ന ഗുണനിലവാരത്തിലും വിലയിലുമുള്ള പാല് വാങ്ങി ഉപയോഗിക്കേണ്ട സ്ഥിതിയിലേക്കിന്ന് നാം നീങ്ങുകയാണെന്ന സൂചനയാണിത് നല്‍കുന്നത്.\nകൃഷിയും കറവയും കാമ്പസ് തന്നെ\n15 ഏക്കറിലായി വ്യാപിച്ചുകിടക്കുന്ന സദനം സരോജിനിയമ്മ അഗ്രോഫാമില് വിവിധ പച്ചക്കറികളും വാഴയും തെങ്ങും ജാതിയും മത്സ്യക്കൃഷിയുമൊക്കെയുണ്ട്.\nപത്തിരിപ്പാല: പ്രൊഫഷണല് കോളേജ് ഡയറക്ടറുടെ വൈറ്റ് കോളര് തിരക്കുകളെല്ലാം മറക്കും പ്രൊഫ. രവികുമാര് കൃഷിത്തോട്ടത്തിലെത്തുമ്പോള്. തിരക്കിനിടെ തോട്ടത്തിലും തൊഴുത്തിലും ഓടിയെത്തി കൃഷിയിലും കന്നുകാലി പരിചരണത്തിലും സമയംകണ്ടെത്തി വിളവിന്റെ വരുമാനനേട്ടം മാതൃകയാക്കയാണിപ്പോള്. സദനം ഇന്‍സ്റ്റിറ്റിയൂട്ട് ഓഫ് കൊമേഴ്‌സ് ആന്‍ഡ് മാനേജ്‌മെന്റ് സ്റ്റഡീസ് (സികോംസ്) പ്രൊഫഷണല് കോളേജിന്റെ സ്ഥാപക ചെയര്‍മാനും മാനേജിങ് ഡയറക്ടറുമാണ് രവികുമാര്.ഗാന്ധിസേവനാസദനം അതൃക്കാട് മുനിക്കൂടത്ത് 15 ഏക്കറിലായി വ്യാപിച്ചുകിടക്കുന്ന സദനം സരോജിനിയമ്മ അഗ്രോഫാമില് വിവിധ പച്ചക്കറികളും വാഴയും തെങ്ങും ജാതിയും മത്സ്യക്കൃഷിയുമൊക്കെയുണ്ട്.അഹമ്മദാബാദിലെ ഇന്ത്യന് ഇന്‍സ്റ്റിറ്റിയൂട്ട് ഓഫ് മാനേജ്‌മെന്റില് നിന്ന് പോസ്റ്റ്ഗ്രാജ്വേഷന്‍നേടി 24-ാം വയസ്സില് ഫെഡറല് ബാങ്കിന്റെ ശാഖാമാനേജരായി ജോലിതുടങ്ങി. രവികുമാറിന് ബി.എസ്സി. അഗ്രിക്കള്‍ച്ചറിലും അനിമല് ഹസ്ബന്‍ഡറിയിലും ബിരുദമുണ്ട്.ഗോവയിലെ റിലയന്‍സ് അഗ്രോടെക്കില് ചീഫ് അനലിസ്റ്റായി ജോലിനോക്കുന്നതിനിടെയാണ് കൃഷിയോടും വളര്‍ത്തുമൃഗ പരിപാലനത്തോടും താത്പര്യമുണ്ടായതെന്ന് രവികുമാര് പറഞ്ഞു.2008ലാണ് പത്തിരിപ്പാലയില് സികോംസ് കോളേജ് ആരംഭിച്ചത്.കാമ്പസ്സിലെ പ്രവൃത്തിസമയം കഴിഞ്ഞാല് വൈകീട്ടും രാവിലെയുമൊക്കെയുള്ള വിശ്രമവേളകള് നട്ടും നനച്ചും വിയര്‍പ്പൊഴുക്കാന് മനസ്സ് കൊതിച്ചെന്ന് രവികുമാര് പറഞ്ഞു.വിശ്രമം എന്തെന്നറിയാതെ യത്‌നിച്ച് സദനം എന്ന സ്ഥാപനം പടുത്തുയര്‍ത്തിയ സ്വാതന്ത്ര്യസമരസേനാനി പരേതനായ കെ. കുമാരന്റെ മകന് എന്ന ആത്മാഭിമാനമാണ്പച്ചപ്പിന്റെയും പരിസ്ഥിതിയുടെയും സംരക്ഷകനാകാന് രവികുമാറിനെ പ്രചോദിപ്പിച്ചത്.\n7,000 വാഴ, 350 തെങ്ങ്, 1,200 ലധികം ജാതി, 5,000 മഹാഗണി എന്നിവ തോട്ടത്തിലുണ്ട്. അഞ്ച് കുളങ്ങളിലായി കട്!ല, രോഹു, മൃഗാള്, ഗ്രാസ്‌കര്, കണ്ണന് ഇനത്തില്‍പ്പെട്ട നാലായിരത്തോളം മത്സ്യങ്ങളും വളരുന്നു.ഹൈടെക് തൊഴുത്ത് നിര്‍മിച്ചുള്ള ഡയറിഫാമാണ് പ്രൊഫസറുടെ ഇഷ്ടകേന്ദ്രം. എച്ച്.എഫ്. ജഴ്‌സി, നാടന് ഇനങ്ങളില്‍പ്പെട്ട 17 കറവപ്പശുക്കള് കറവയിലൂടെ വരുമാനം ചുരത്തുന്നതിന്റെ സംതൃപ്തിയിലാണിപ്പോള് രവികുമാറും ഭാര്യ ഗീതയും.മുറ ഇനത്തില്‍പ്പെട്ട എരുമയില് നിന്നടക്കം 150 ലിറ്ററോളം പാല് പ്രതിദിനം കറക്കുന്നു.\nരാമനാട്ടുകര പോസ്റ്റ് ബേസിക് സ്‌കൂള്, ടി.ടി.ഐ. എന്നിവിടങ്ങളില് പ്രിന്‍സിപ്പലായി സേവനമനുഷ്ഠിച്ച് വിരമിച്ച ഭാര്യ ഗീതയുടെ പ്രചോദനമാണ് കറവപ്പശുഫാം തുടങ്ങാന് കാരണമെന്ന് രവികുമാര് പറഞ്ഞു.സ്വാതന്ത്ര്യസമരസേനാനി കെ.കെ. രാധാകൃഷ്ണമേനോന്റെ (സേവാമന്ദിരം സ്ഥാപകന്) മകളായ ഗീതയും പുലര്‍ച്ചെ മുതല് രാത്രി വൈകുംവരെ ഫാമില് സജീവമാണ്.പയര്, വെണ്ട, വഴുതിന, ചീര, കോളിഫ്‌ലവര്, അമര, തക്കാളി തുടങ്ങിയ പച്ചക്കറികളും വീട്ടാവശ്യത്തിനും ഹോസ്റ്റലിലേക്കും ഫാമിലെ തൊഴിലാളികള്‍ക്കും ഉപയോഗിക്കുന്നു. 15 തൊഴിലാളികള് ഫാമിലുണ്ട്.തൊഴുത്തിലെ ചാണകവും മൂത്രവുമെല്ലാം പ്രത്യേകം തയ്യാറാക്കിയ കംപോസ്റ്റ് കുഴിയിലേക്ക് നിക്ഷേപിക്കുന്നു.അടുത്തിടെ ഒന്നരലക്ഷം രൂപയ്ക്ക് ചാണകംമാത്രം വിറ്റു.മഴക്കാലത്ത് ജൈവ കംപോസ്റ്റ് കുഴിയിലെ ചാണകം വിളകള്‍ക്കെല്ലാം തടത്തിലിട്ട് നല്‍കും.ജില്ലാ ക്ഷീരകര്‍ഷക സംഗമത്തോടനുബന്ധിച്ച് നടന്ന കന്നുകാലിപ്രദര്‍ശന മത്സരത്തില് പശുറാണിയായി തിരഞ്ഞെടുക്കപ്പെട്ടത് ഫാമിലെ അമ്മിണിപ്പശുവാണ്. എരുമവിഭാഗത്തില് ഒന്നാംസ്ഥാനവും മുറ എരുമയ്ക്ക് തന്നെ.\nചന്ദ്രന്റെ ആയുധങ്ങള് വെളുത്തുള്ളിയും കാന്താരിയും\nരോഗ, കീട നിയന്ത്രണത്തിന് ചന്ദ്രന് സ്വന്തം വഴികളുണ്ട്. ഗോമൂത്രം, വെളുത്തുള്ളി, കാന്താരിമുളക്, മത്തി, വെല്ലം എന്നിവ ഉപയോഗിച്ചാണ് ഇത് സാധ്യമാക്കുന്നത്.\nആലത്തൂര്: കുത്തനൂര് ചാത്തങ്കുളങ്ങരയിലെ ചന്ദ്രന് പച്ചക്കറി ക്കൃഷി തുടങ്ങിയിട്ട് ഒന്നര പതിറ്റാണ്ട്. അനുഭവസമ്പത്താണ് കൈമുതല്. പൂര്‍ണമായും ജൈവകൃഷിയാണ് . തന്റെ നിരീക്ഷണവും അനുഭവവും നാട്ടറിവുകളും കൃഷിയില് പരീക്ഷിച്ച് വിജയംകൈവരിച്ചതാണ് ചന്ദ്രന്റെ നേട്ടം.\nരോഗ, കീട നിയന്ത്രണത്തിന് ചന്ദ്രന് സ്വന്തം വഴികളുണ്ട്. ഗോമൂത്രം, വെളുത്തുള്ളി, കാന്താരിമുളക്, മത്തി, വെല്ലം എന്നിവ ഉപയോഗിച്ചാണ് ഇത് സാധ്യമാക്കുന്നത്. ഗോമൂത്രത്തില് വെളുത്തുള്ളി, കാന്താരിമുളക് എന്നിവ അരച്ചുചേര്‍ത്ത് നിര്‍മിക്കുന്ന ലായനി ഇലകളില് തളിച്ചാണ് പുഴുക്കളെയും പ്രാണികളെയും തുരത്തുന്നത്. വെല്ലത്തില് മത്തി അരിഞ്ഞിട്ട് നിര്‍മിക്കുന്ന മിശ്രിതമാണ് കായ്കളും പൂക്കളും നശിപ്പിക്കുന്ന കീടങ്ങള്‍ക്കുള്ള മറുമരുന്ന്. ഒന്നിടവിട്ട ദിവസങ്ങളില് ഇത് തളിക്കും. പച്ചച്ചാണകം, ഉണക്കിപ്പൊടിച്ച ചാണകം, ഗോമൂത്രം, മണ്ണിര കമ്പോസ്റ്റ്, ജൈവവളം എന്നിവ ചെടികളുടെ വളര്‍ച്ചയ്ക്ക് ആവശ്യാനുസരണം നല്‍കും. പച്ചിലയാണ് മറ്റൊരു പ്രധാന വളം. കൂത്തനൂര് സര്‍വീസ് സഹകരണ ബാങ്കില്‍നിന്നുള്ള പ്രോത്സാഹനം ചന്ദ്രന് മുതല്‍ക്കൂട്ടായി. 50,000 രൂപയാണ് ബാങ്ക് സബ്‌സിഡി നല്‍കിയത്. കുത്തനൂര് കൃഷിഭവന് അധികാരികള് കൃഷിയിടം സന്ദര്‍ശിച്ച് ആവശ്യമായ മാര്‍ഗനിര്‍ദേശം നല്‍കുന്നു.\nപടവലം, കുന്പളം, മത്തന്, വെള്ളരി എന്നിവയാണ് ഇപ്പോഴത്തെ പ്രധാന കൃഷി. ഓരോ സമയത്തിനും കാലാവസ്ഥയ്ക്കും അനുയോജ്യമായ ഇനങ്ങള് മാറിമാറി കൃഷിചെയ്യും. ഉത്പന്നങ്ങള് കോട്ടായി അയ്യങ്കുളം കര്‍ഷകസമിതിയിലാണ് വില്‍ക്കുക.\nതണ്ണിമത്തന് നടാന് സമയമായി\nകേരള കാര്‍ഷിക സര്‍വകലാശാല വിത്തില്ലാത്ത തണ്ണിമത്തനിനങ്ങളും പുറത്തിറക്കിയിട്ടുണ്ട്.\nഡിസംബര് മുതല്‍ക്ക് ഏപ്രില്‍വരെയാണ് തണ്ണിമത്തന് നടാന് നല്ലകാലം. മുഖ്യമായി ഷുഗര് ബേബിയും. അര്‍ക്കാജ്യോതിയും നല്ല വിളവുതരുന്നയിനങ്ങളാണ്. കേരള കാര്‍ഷിക സര്‍വകലാശാല വിത്തില്ലാത്ത തണ്ണിമത്തനിനങ്ങളും പുറത്തിറക്കിയിട്ടുണ്ട്.\nനല്ല ദാഹശമനിയും ആരോഗ്യദായിനിയുമാണിത്. വേനലില് പുഴയുടെ തീരങ്ങളില് പണ്ടൊക്കെ തണ്ണിമത്തന് നട്ടുവന്നിരുന്നു. എന്നാലിന്നത് വിരളമാണ്. ഒരു ഹെക്ടറിലേക്ക് നടാന് ഒന്നൊന്നരകിലോഗ്രാം വിത്തുവേണം. നന്നായി കിളച്ചിളക്കിയിട്ട മണ്ണില് ആവശ്യത്തിന് ജൈവവളങ്ങള്, പ്രത്യേകിച്ച് കാലിവളം, വേപ്പിന്‍പിണ്ണാക്ക്, മണ്ണിരവളം എന്നിവ ചേര്‍ക്കണം.\nനന്നായി ചേര്‍ത്തിളക്കിയ മണ്ണില് തടങ്ങള് തീര്‍ത്ത് വിത്ത് നടണം. വിത്ത് പാകുന്നതിനുമുന്‍പ് സ്യൂഡോമോണാസ് കലര്‍ത്തിയ ലായനിയില് മുക്കിയശേഷം പാകിയാല് നന്നായി മുളച്ച് തൈ കരുത്തോടെ വളരും. രാസവളം ആവശ്യത്തിന് മാത്രം ചേര്‍ത്താല് മതി. ആദ്യപ്രാവശ്യം ഒരു ഹെക്ടറിലേക്ക് 25 ടണ് ചാണകപ്പൊടി വേണം. 75 കിലോഗ്രാം യൂറിയയും 40 കിലോഗ്രാം പൊട്ടാഷും 125 കിലോഗ്രാം രാജ്‌ഫോസും ചേര്‍ക്കാം.\nതുടര്‍ന്ന് ചെടി വള്ളി വീശുമ്പോഴും പുഷ്പിക്കാന് തുടങ്ങുമ്പോഴും രണ്ടു തുല്യ തവണകളായി യൂറിയ ചേര്‍ക്കണം. മഴയില്ലെങ്കില് മൂന്നുനാലു ദിവസം ഇടവിട്ട് നനയ്ക്കണം. പുഷ്പിച്ചാല്, നന ഒന്നരാടം ദിവസങ്ങളിലാക്കാം. തണ്ണിമത്തന് കായ് മൂപ്പായാല് നന നിയന്ത്രിക്കണം.\nകള നീക്കാന് മറക്കരുത്. രാസവളം ഒട്ടുംതന്നെ ഉപയോഗിക്കാതെ തണ്ണിമത്തന് വളര്‍ത്തുമ്പോള് കപ്പലണ്ടി പിണ്ണാക്ക്, വെള്ളത്തില് കുതിര്‍ത്ത ലായനി, ട്രൈക്കോഡര്‍മ, ചാണകപ്പൊടി, വേപ്പിന്‍പിണ്ണാക്ക്, എന്നിവ ചേര്‍ക്കണം. ആട്ടിന് കാഷ്ഠം, മണ്ണിര വളം എന്നിവ മികച്ച ജൈവവളങ്ങളാണ്. വേനലില് നന സൗകര്യമുണ്ടെങ്കില് നെല്‍പ്പാടങ്ങളിലും തണ്ണിമത്തന് നടാം.\nമാവിനും വേണം കരുതല്\nപാലക്കാട്: മാവിനെ ബാധിക്കുന്ന വിവിധ പ്രശ്‌നങ്ങള്‍ക്കായി ജൈവനിയന്ത്രണ മാര്‍ഗങ്ങളുമായി ജില്ലാ പ്ലാന്റ് ഹെല്‍ത്ത് ക്ലിനിക്. മാവുകളിലെ കൊമ്പുണക്കം, കായീച്ച ശല്യം തുടങ്ങിയവയ്ക്ക് ജൈവനിയന്ത്രണ മാര്‍ഗങ്ങളാണ് ഡെപ്യൂട്ടി ഡയറക്ടര് ലിസമാത്യു നല്‍കുന്നത്.\nമാവുകളിലെ കൊമ്പുണക്കത്തിന്: മാവുകളിലെ ഇലകള് കൊഴിഞ്ഞ് കൊമ്പുകള് ഉണങ്ങിപ്പോകുന്ന സ്ഥിതിയാണിത്. കൊമ്പുണക്കം തടയുന്നതിനായി ഉണങ്ങിയ കൊമ്പിന്റെ അഞ്ച് സെ.മീ. താഴെവെച്ച് വെട്ടി വൃത്തിയാക്കി ഫൈറ്റലാന് കുഴമ്പുരൂപത്തിലാക്കി പുരട്ടുകയും പ്ലാസ്റ്റിക് കവര് കൊണ്ട് മൂടുകയും വേണം. കൂടാതെ കൊന്പുണക്കം വന്നിടത്ത് ഫ്യൂഡോമോണയും സ്‌പ്രേ ചെയ്യാവുന്നതാണ്.\nമഞ്ഞുകാലത്ത് മാവിന്റെ ഇലകളില് പൊടിപോലെ കാണപ്പെടുകയും ഇക്കാരണത്താല് ഇലകള് കരിഞ്ഞു പോവുകയും ചെയ്യുന്നു. ഇതിന് പരിഹാരമായി വെറ്റബിള് സള്‍ഫര് നാല് ഗ്രാം ഒരുലിറ്റര് എന്ന അളവില് ഇലകളില് സ്‌പ്രേ ചെയ്ത് കൊടുക്കാം.\nമാവുകളിലെ കണ്ണിമാങ്ങകളില് കായീച്ചശല്യം ചെറുക്കുന്നതിന് ഫെറമോണ്‍കെണി ഉപയോഗിക്കാവുന്നതാണ്. മീഥെയ്ല് യൂജിനോള് എന്ന കെണിയാണ് ഇതിനായി ഉപയോഗിക്കുന്നത്. ഇതിലൂടെ കായീച്ചയെ ആകര്‍ഷിച്ച് കൊല്ലാന് സാധിക്കും.\nകൃഷിവിജ്ഞാന് കേന്ദ്രയില്‍നിന്ന് ഇവ ലഭിക്കും. അധികം വൈകാതെ വടക്ക!ഞ്ചേരി ബ്ലോക് ക്ലിനിക്കുകളിലും ലഭ്യമാകും. അസാഡിറൈറ്റിന് ജൈവകീടനാശിനി സ്‌പ്രേ ചെയ്ത് കൊടുക്കുന്നതിലൂടെയും കായീച്ചശല്യത്തെ ചെറുക്കാന് സാധിക്കും.\nമാവുകളിലെ ഉറുമ്പുശല്യം പരിഹരിക്കുന്നതിനായി അസാഡിറൈറ്റിന് ജൈവകീടനാശിനി സ്‌പ്രേ ചെയ്ത് കൊടുക്കാവുന്നതാണ്. അല്ലെങ്കില് മാവിനുസമീപം ചെറിയ കഷ്ണം ഇറച്ചിയോ മീനോ വെയ്ക്കുകയാണെങ്കില് ഉറുമ്പുകള് ഇതിലേക്ക് ആകര്‍ഷിക്കപ്പെടും.\nചേന കൃഷി ചെയ്യാം\nഎല്ലാപ്രദേശങ്ങളിലും വളരുന്നതും കൃഷിചെയ്യുന്നതുമായ സസ്യമാണ് ചേന. ഇത് ഒരു കിഴങ്ങുവര്‍ഗ്ഗത്തില് പെട്ട പച്ചക്കറിയാണ്. ഒരില മാത്രമുള്ള സസ്യമാണ് ചേനയുടെ കാണ്ഡത്തില് നിന്നും ഒരു തണ്ട് മാത്രം വളര്‍ന്ന് ശരാശരി 75 സെ.മീ. മുതല് നീളത്തില് അറ്റത്ത് ഇലയായി രൂപാന്തരം പ്രാപിച്ചിരിക്കുന്നു. വളര്‍ച്ച പൂര്‍ത്തിയാകുമ്പോള് തണ്ട് വാടി കരിഞ്ഞ് പോവുകയും ആ സ്ഥാനത്ത് ഒരു പൂവ് ഉണ്ടാവുകയും ഏകദേശം 25 മുതല് 30 സെ.മീ. ഉയരത്തില് വളരുകയും ചെയ്യും. മഞ്ഞ നിറത്തിലുള്ള പൂവിന്റെ അറ്റത്ത് തവിട്ട് നിറം കാണപ്പെടുന്നു. ചേന പാകമാകുമ്പോള് തിളക്കമാര്‍ന്ന ചുവപ്പ് കലര്‍ന്ന നിറത്തിലായിരിക്കും പൂവ് കാണപ്പെടുക.\nനല്ല നീര്‍വാര്‍ച്ചയുള്ള മണ്ണാണ് ചേനക്കൃഷിക്ക് യോജിച്ചത്. ഇടവിളയായി തെങ്ങിന് തോപ്പുകളില് ചേന വിജയകരമായി കൃഷി ചെയ്യാം. ചേന നടാന് ഏറ്റവും യോജിച്ച സമയം ഫെബ്രുവരി മാര്‍ച്ച് മാസങ്ങളാണ്. വിത്ത് നട്ട് 67 മാസം കൊണ്ട് ചേന വിളവെടുക്കുവാനാകും.\nചേന നടാനായി 60 സെ.മീ. നീളവും, വീതിയും, 45 സെ.മീ. ആഴവുമുള്ള കുഴികള് 90 സെ.മീ. അകലത്തില് എടുക്കുക. മേല്‍മണ്ണും ചാണകവും ( കുഴിയൊന്നിന്2മുതല് 2.5 കി.ഗ്രാം ) നല്ല പോലെ ചേര്‍ത്ത് കുഴിയില് നിറച്ച ശേഷം ഇതില് ഏകദേശം 1 കി.ഗ്രാം തൂക്കം വരുന്നതും ഒരു മുളയെങ്കിലും ഉള്ളതുമായ വിത്ത് നടാം. ചേനയുടെ തണ്ട് നിന്ന ഭാഗത്തെ ശീര്‍ഷമായി കരുതി എല്ലാ വശങ്ങള്‍ക്കും ഒരു ചാണ് നീളമുള്ള ത്രികോണാകൃതിയില് മുറിച്ച കഷ്ണമാണ് നടീല് വസ്തു. നടാനുള്ള ചേനക്കഷണങ്ങള് ചാണകവെള്ളത്തില് മുക്കി തണലത്ത് ഉണക്കിയെടുക്കണം. നിമാവിരകളുടെ ആക്രമണം നിയന്ത്രിക്കുന്നതിനായി വിത്തുചേന ആമരശഹഹൗ ൊമരലൃമി െഎന്ന ബാക്ടീരിയല് മിശ്രിതവുമായി യോജിപ്പിക്കണം(3ഗ്രാം/കി.ഗ്രാം വിത്ത് ). നട്ടശേഷം ചപ്പുചവറുകള് കൊണ്ട് പുതയിടണം. ഒരു ഹെക്ടര് സ്ഥലത്ത് നടുന്നതിന് ഏകദേശം 12 ടണ് ചേന വിത്ത് വേണ്ടിവരും ( 12,000 കഷണങ്ങള് ). നട്ട് ഒരു മാസമാകുമ്പോള് ഇവ മുളയ്ക്കാന് തുടങ്ങും.\nനട്ട് ഒന്നര മാസമാകുമ്പോള് കള നിയന്ത്രണത്തിനും ഇടയിളക്കലിനും ശേഷം പാക്യജനകം, ഭാവഹം, ക്ഷാരം ഇവ ഹെക്ടറൊന്നിന് 50:50:75 കി.ഗ്രാം എന്ന തോതില് നല്‍കണം. പിന്നീട് ഒരു മാസത്തിനുശേഷം രണ്ടാം ഗഡു വളപ്രയോഗം നടത്താം. ഇതിന് ഹെക്ടറൊന്നിന് 50 കി.ഗ്രാം പാക്യജനകവും, 75 കി.ഗ്രാം ക്ഷാരവും വേണ്ടിവരും. വളമിട്ടശേഷം ഇടയിളക്കുകയും, മണ്ണ് കൂട്ടിക്കൊടുക്കുകയും ചെയ്യണം. മീലി മൂട്ടകളാണ് ചേനയുടെ പ്രധാന ശത്രു. ഇവ വിത്ത് സംഭരിക്കുമ്പോഴും ഒരു പ്രശ്‌നമാകാറുണ്ട്. ഇവയുടെ ആക്രമണം ഉണ്ടാകാതിരിക്കുന്നതിനായി നടുന്നതിന് മുമ്പ് വിത്ത് 0.02 ശതമാനം വീര്യമുള്ള മോണോക്രോട്ടോഫോസ് ലായനിയില് 10 മിനിറ്റുനേരം മുക്കിവച്ചാല് മതി.\nശീതകാലത്ത് ബീന്‍സ് നമ്മുടെ നാട്ടിലും വളരുംവിത്ത് പാകിയാണ് ബീന്‍സ് തൈകള് മുളപ്പിക്കുന്നത്. ഗ്രോ ബാഗിലും ഒഴിഞ്ഞ മിട്ടായി ജാറുകളിലും തൈകള് നടാം. ആദ്യം മണ്ണിട്ട് പിന്നെ ഉണങ്ങിയ ആട്ടിന് കാഷ്ട്ടം ഇട്ടു ഒരു പിടി വേപ്പിന് പിണ്ണാക്ക് ചേര്‍ത്തു. വീണ്ടും മണ്ണിട്ട് മൂടി തൈകള് പറിച്ചു നട്ടുക. നടുന്നതിന് മുന്‍പ് സ്യുഡോമോണസ് ലായനിയില് വേരുകള് അര മണിക്കൂര് മുക്കി വെക്കണം. ശേഷം ബീന്‍സ് തൈകള് നടണം,അതിനു ശേഷം രാവിലെയും വൈകുന്നേരവും നനച്ചു കൊടുക്കണം..ഓരോ ആഴ്ചയിലും സ്യുഡോമോണസ് ചുവട്ടില് ഒഴിച്ച് കൊടുക്കുക. ഇടയ്ക്കിക്കിടെ വേപ്പിന് പിണ്ണാക്ക് ഒരു പിടി 1 ലിറ്റര് വെള്ളത്തില് രണ്ടു ദിവസം വെച്ച തെളി നേര്‍പ്പിച്ചു ഒഴിച്ചുംകൊടുക്കുക. ഇവയായിരുന്നു എടുത്ത മുന്‍കരുതലുകള്, ബീന്‍സ് വളരെ പെട്ടന്ന് തന്നെ പൂവിട്ടു , കായയും ലഭിച്ചു. കടയില് കാണുന്നതിന്റെ അത്ര വലിപ്പമൊന്നും കിട്ടിയില്ല. പക്ഷെ ലഭിച്ചവയ്ക്ക് നല്ല രുചിയായിരുന്നു.വളപ്രയോഗം– രണ്ടു തവണ ഫിഷ് അമിനോ ആസിഡ് തളിച്ച് കൊടുക്കുക., ചെടികളുടെ ചുവട്ടില് ഒഴിച്ച് കൊടുക്കുക. ഒരു തവണ കടല പിണ്ണാക്ക് നല്‍കി, ഒരു പിടി എടുത്തു വെള്ളത്തില് ഇട്ടു2ദിവസം വെച്ച് , നേര്‍പ്പിച്ചു ഒഴിച്ച് കൊടുക്കുക.പ്രോട്ടിന് സമൃദ്ധം ആണ് ബീന്‍സ്, ശൈത്യ കാലാവസ്ഥയില് ആണ് നന്നായി വളരുക. മറ്റു ശീതകാല പച്ചക്കറികളായ കാബേജ്, കോളി ഫ്‌ലവര് , ഇവയ്‌ക്കൊപ്പം ഇനി ബീന്‍സും നമുക്ക് കൃഷി ചെയ്തു നോക്കാം.\nപാവല് കൃഷി ചെയ്യാം\nപാവല് അഥവാ കൈപ്പ മലയാളിക്ക് ഏറ്റവും പ്രിയമുള്ള പച്ചക്കറികളില് ഒന്നാണ്. പാവയ്ക്കാ അഥവാ കയ്പ്പക്ക ഉപയോഗിച്ച് രുചികരമായ തോരന്, മെഴുക്കുപുരട്ടി, തീയല് , മുളക് കറി ഇവ തയ്യാറാക്കാം. വിപണിയില് ലഭിക്കുന്ന പാവക്കയുടെ അവസ്ഥ പ്രത്യേകിച്ച് പറയേണ്ടതില്ലലോ . ഏറ്റവും കൂടുതല് വിഷമടിക്കുന്ന പച്ചക്കറികളില് ഒന്നാണ് പാവയ്ക്കാ. നമ്മുടെ അടുക്കളതോട്ടത്തില്/ടെറസ് കൃഷിയില് വളരെ എളുപ്പത്തില് ഉള്‍പ്പെടുത്താവുന്ന ഒന്നാണ് പാവല്. നല്ല പലയിനങ്ങളും ലഭ്യമാണ്, പ്രിയ, പ്രീതി, പ്രിയങ്ക തുടങ്ങിയവ ചില നല്ലയിനം പാവല് ഇനങ്ങള് ആണ്. വിത്ത് പാകിയാണ് പാവല് കൃഷി ചെയ്യുന്നത്, അതിനായി നല്ലയിനം വിത്തുകള് ഉപയോഗിക്കുക. വിത്തുകള് ലഭിക്കാന് അടുത്തുള്ള കൃഷി ഭവന് , കൃഷി വിജ്ഞാന കേന്ദ്രങ്ങള്, വി എഫ് പി സി കെ , അടുത്ത് വളം ഒക്കെ വില്‍ക്കുന്ന കടകള് ഇവയില് അന്വേഷിക്കുക.\nമുളക്കാന് അല്‍പ്പം പ്രയാസമുള്ളതാണ് പാവല് വിത്തുകള്. പാകുന്നതിനു മുന്‍പ് 10-12 മണിക്കൂര് വിത്തുകള് വെള്ളത്തില് കുതിര്‍ത്തു വെച്ചാല് അവ പെട്ടന്ന് മുളച്ചു വരും. സീഡിംഗ് ട്രേ ഉപയോഗിച്ച് വിത്ത് മുളപ്പിക്കല് നോക്കുക. തൈകള് മുളച്ചു രണ്ടാഴ്ച്ച കഴിഞ്ഞു പറിച്ചു നടാം. ഗ്രോ ബാഗിലും ഇവ നടാം, ടെറസ് കൃഷിയില് ഗ്രോ ബാഗില് പാവല് കൃഷി ചെയ്യാം. ഒരു തടത്തില്/ഒരു ബാഗില് 12 തൈകള് നടുക. അടിവളമായി ഉണങ്ങിയ ചാണകം, ആട്ടിന് കാഷ്ട്ടം, ഉണങ്ങിയ കരിയില , അല്‍പ്പം വേപ്പിന് പിണ്ണാക്ക് ഇവ ഇടാം. പറിച്ചു നട്ടു ചെടി വളന്നു തുടങ്ങുമ്പോള് ജൈവ വളങ്ങള് ഇടയ്ക്കിടെ കൊടുക്കാം. കടല പിണ്ണാക്ക് 12 പിടി എടുത്തു ഒരു ലിറ്റര് വെള്ളത്തില് 23 ദിവസം ഇട്ടു വെക്കുക, അതിന്റെ തെളി എടുത്തു ഇരട്ടി വെള്ളം ചേര്‍ത്ത് ആഴ്ചയില് ഒരിക്കല് കൊടുക്കാം. ഇടയ്ക്കിടെ ഫിഷ് അമിനോ ആസിഡ്‌പോലെയുള്ള ജൈവവളങ്ങള് കൂടി ഉപയോഗിക്കാം. സി പോം ലഭ്യമെങ്കില് അതും ഉപയോഗിക്കാം.\nചെടികള് വള്ളി വീശി വരുമ്പോള് പന്തല് ഇട്ടു കൊടുക്കണം, 12 തൈകള് മാത്രം എങ്കില് ഒരു തെങ്ങിന്റെ ഓല കുത്തിച്ചാരി വെച്ചു അതിലേക്കു പടര്‍ത്താം. ടെറസില് എങ്കില് ചെറിയ കമ്പുകള് കൊണ്ട് ചെറിയ രീതിയില് പന്തല് ഉണ്ടാക്കി പടര്‍ത്തുക. ആദ്യം ഉണ്ടാകുക ആണ് പൂക്കള് ആണ്, പിന്നീടു പെണ് പൂക്കള് ഉണ്ടാകും. കായീച്ച ആണ് പാവലിന്റെ പ്രധാന ശത്രു. കായ ആകുന്ന സമയം കടലാസ് കൊണ്ട് മറച്ചു വെച്ച് കായീച്ചയില് നിന്നും സംരക്ഷിക്കാം.\nവഴുതനങ്ങ അനാരോഗ്യത്തിലേക്ക് നയിക്കും\nകരള് സംബന്ധമായ അസുഖങ്ങളും പ്രമേഹവും എന്നു വേണ്ട ഒരു വിധം മനുഷ്യ ശരീരത്തിന് താങ്ങാന് കഴിയാത്ത എല്ലാ അസുഖങ്ങള്‍ക്കും വഴുതനങ്ങ കാരണമാകും. വഴുതനങ്ങ കഴിയ്ക്കുന്ന പുരുഷന്‍മാരില് അലര്‍ജി ഉണ്ടാവുന്നത് സാധാരണമാണ്. പ്രമേഹമുള്ളവര് വഴുതനങ്ങ കഴിയ്ക്കുന്നത് അല്‍പം സൂക്ഷിച്ചാകുന്നത് നല്ലതാണ്. ഇത് പലപ്പോഴും പ്രമേഹത്തിന്റെ തോത് വര്‍ദ്ധിപ്പിക്കുന്നു. നിക്കോട്ടിന് ഉപയോഗിക്കുന്നതിനേക്കാള് അപകടകരമാണ് പലപ്പോഴും വഴുതനങ്ങയുടെ ഉപയോഗം. അതുകൊണ്ട് തന്നെ വഴുതനങ്ങ ഉപയോഗം പരമാവധി നിര്‍ത്താന് ശ്രമിക്കുക\nസഞ്ചരിക്കുന്ന കറവയന്ത്രങ്ങളുമായി മില്‍മ വരുന്നു\nനാട്ടില് കറവക്കാര് കണികാണാന് പോലുമില്ലാതാവുകയാണ്. സാരമില്ല. മൊബൈല് കറവ യന്ത്രങ്ങളെ ഇനി കണി കണ്ടുണരാം. സഞ്ചരിക്കുന്ന കറവയന്ത്രങ്ങളുമായി 'മില്‍മ' വരുന്നു.\nകറവക്കാര് വംശനാശത്തിലായതോടെ, തിരുവനന്തപുരം, കൊല്ലം, ആലപ്പുഴ, പത്തനംതിട്ട ജില്ലകളിലാണ് മില്‍മ മൊബൈല് കറവ യന്ത്രങ്ങളിറക്കുന്നത്. വിജയിച്ചാല് മറ്റ് ജില്ലകളിലേക്ക് വ്യാപിപ്പിക്കും. സഞ്ചരിക്കുന്ന കറവ യന്ത്രങ്ങള് രാവിലെയും വൈകിട്ടുമാണ് പശുക്കളെ തേടിയെത്തുക. റോഡ് ഉള്ളിടത്തെല്ലാം കറവയന്ത്രം ചെല്ലും. അല്ലാത്തിടത്ത് പശുവുമായി അങ്ങോട്ടു ചെല്ലണം, പാല് കറവ ക്വിക്ക്. നാനോ\nപോലുള്ള ചെറിയ വാഹനത്തിനു പിന്നില് ഇരുവശത്തുമായി രണ്ട് കറവ യന്ത്രങ്ങള് സ്ഥാപിച്ചതായിരിക്കും ഒരു യൂണിറ്റ്. െ്രെഡവറും കറവയന്ത്രം ജീവനക്കാരനുമുണ്ടാകും. അതത് ക്ഷീരോത്പാദക സഹകരണ സംഘങ്ങള്‍ക്കാണ് കറവ യന്ത്രങ്ങളുടെ ചുമതല. ചെറിയ ചാര്‍ജെ കറവ മാടുകളുടെ ഉടമസ്ഥനില് നിന്ന് വാങ്ങൂ. കറവക്കാര്‍ക്ക് കൊടുക്കുന്നതിനെക്കാള് കുറവായിരിക്കുമിത് .\nസംസ്ഥാനത്ത് മൂന്നുലക്ഷത്തിലേറെ ക്ഷീര കര്‍ഷകരുണ്ട്. 12 ലക്ഷം മാടുകളുമുണ്ട്. 8 ലക്ഷം കറവമാടുകളാണിപ്പോഴുള്ളത്.9ലിറ്റര് പാലാണ് പ്രതിദിന ശരാശരി. എന്നാല്, സുനന്ദിനി പോലുള്ള പശുക്കള് 15 ലിറ്റര് വരെ ചുരത്തുന്നുണ്ട്. പ്രതിദിനം 11 ലക്ഷം ലിറ്റര് പാലാണ് മില്‍മ സംഭരിക്കുന്നത്. സംസ്ഥാനത്തിന്റെ മൊത്തം ആവശ്യം 12.5ലക്ഷം ലിറ്ററും. കുറവുള്ള പാലില് കൂടുതലും കര്‍ണാടകത്തില് നിന്ന് കൊണ്ടുവരുകയാണ്.\nയന്ത്രത്തിന് മൂന്ന് മിനിട്ടു മതി\nഒന്നോ രണ്ടോ പശുവുള്ള കര്‍ഷകന് കറവയന്ത്രം വാങ്ങല് ബുദ്ധിമുട്ടാണ്. ഒരു യന്ത്രത്തിന് 45000 രൂപയാകും. ഇപ്പോള് കറവക്കാരന് ആയിരം രൂപയില്‍ക്കൂടുതല് കൊടുക്കണം. ഒരാള്‍ക്ക് ഒരുദിവസം പരമാവധി കറക്കാവുന്നത് 56 പശുക്കളെ. മെഷീനുപയോഗിച്ചാല് ഒരു പശുവിന് മൂന്ന് മിനിട്ടു മതി. 30 പശുവിനെ വരെ കറക്കാവുന്നതാണ്. തിരഞ്ഞെടുപ്പ് വിജ്ഞാപനത്തിനുമുമ്പ് മൊബൈല് കറവയന്ത്രം നിരത്തിലിറക്കുമെന്ന് മില്‍മ തിരുവനന്തപുരം മേഖലാ യൂണിയന് ചെയര്‍മാന് കല്ലട രമേശ് പറഞ്ഞു.\nപയര് ചെടിയുടെ സംരക്ഷണം\nഅല്‍പ്പം മഞ്ഞളും ഒരു നുള്ള് ഉപ്പും (ഒട്ടും കൂടരുത്. ഉപ്പ് കൂടിയാല് അപകടം) നന്നായി യോജിപ്പിച്ചു പയര് ചെടിയുടെ മുകളില് കുറേശെയായി തൂവുക. ഉപ്പിന്റെ അംശം തട്ടുന്നതോടെ ചാഴികള് ഊര്‍ന്നു താഴെ വീഴുന്നു\nപയറിന്റെ തൂമ്പിലകള് നുള്ളുന്നതും ചാഴിയെ പ്രതിരോധിക്കാന്‍ഒരു മാര്‍ഗ്ഗമാണ്. തൂമ്പിലയിലാണ് ആദ്യം ചാഴി വരുന്നത്. അത്യാവശ്യം വളര്‍ന്നു പടര്‍ന്ന പയറില് ഈ മാര്‍ഗ്ഗവും പരീക്ഷിക്കാം. ഇല നുള്ളിയാലും പയര് കായ്ക്കും. പയറിലെ കറുത്ത മുഞ്ഞയെ നിയന്ത്രിക്കാന് ഫ്യുസേറിയം പല്ലിഡോറോസിയം എന്ന കുമിള് ഉപയോഗിക്കും, കീടബാധ കണ്ടാലുടന് തന്നെ 400 ച മീറ്ററിന്3കിലോഗ്രാം എന്ന തോതില് കുമിളിന്റെ പ്രയോഗം ഒറ്റത്തവണ മതിയാകും. മാലത്തയോണ്(0.05%) അല്ലെങ്കില് ക്വിനാല് ഫോസ്(0.03%) എന്നിവയിലൊന്ന് തളിച്ചു മുഞ്ഞയെ നിയന്ത്രിക്കാം.\nസുഗന്ധ ഇലകള് കൃഷിചെയ്യാം\nഭക്ഷണപദാര്‍ഥങ്ങള്‍ക്ക് കൊതിയുണര്‍ത്തും ഗന്ധമുണ്ടെങ്കിലെ അവ ആസ്വദിച്ച് കഴിക്കാന്‍കഴിയൂ. എത്ര പോഷകാംശം കുറഞ്ഞ ഭക്ഷണമായാലും ആസ്വാദ്യകരമായ ഗന്ധമുണ്ടെങ്കില് അവ ആര്‍ത്തിയോടെ ആരും കഴിക്കും. ഭക്ഷണപദാര്‍ഥങ്ങള്‍ക്ക് ആകര്‍ഷകമായ ഗന്ധം ഉണ്ടാക്കാനാണ് വിവിധ സുഗന്ധ ഇലകള് ഭക്ഷണപദാര്‍ഥങ്ങളില് ചേര്‍ക്കുന്നത്. ഇത്തരം സുഗന്ധ ഇലകള് വലിയ അധ്വാനമില്ലാതെ നമുക്കും വീടുകളില് ഉല്‍പ്പാദിപ്പിക്കാം.\nശീമ മല്ലി, സാമ്പാര് മല്ലി, മെക്‌സിക്കന് മല്ലി, നീളന് കൊത്തമല്ലി തുടങ്ങി പല പേരുകളിലാണ് ഈ സസ്യം അറിയപ്പെടുന്നത്. പച്ചകൊത്തമല്ലിക്ക് പകരമായി കറികളില് ഇവ ഉപയോഗിക്കാം. മല്ലിയുടെ രൂക്ഷഗന്ധമാണിതിന്. കരോട്ടിന്, ഇരുമ്പ്, കാത്സ്യം, റിബോഫ്‌ളോവിന് തുടങ്ങിയ ധാതുക്കളടങ്ങിയതാണ് ഈ സുഗന്ധ ഇല. കരീബിയന് ദ്വീപുകളിലാണ് ഈ ചെടിയുടെ ജനനമെന്ന് ചരിത്രം പറയുന്നു. അതാണ് ഇതിനെ ആഫ്രിക്കന് മല്ലി എന്നു വിളിക്കാന് കാരണം.\nതിളങ്ങുന്ന പച്ചനിറമാണ് ഇതിന്റെ ഇലയ്ക്ക്. ഇലകളുടെ ഇരുവാരങ്ങളിലും മൃദുവായ മുള്ളുകള് ഉണ്ടാകും. ചിരവയുടെ നാക്കിന്റെ ആകൃതിയിലാണ് ഇലകള്. വിത്ത് ഉപയോഗിച്ചും തൈകള് (ചിനപ്പുകള്) ഉപയോഗിച്ചും ഇവ കൃഷിചെയ്യാം. ചെടിയുടെ ഇലമധ്യത്തില് വളരുന്ന പൂങ്കുലയുടെ അഗ്രഭാഗത്ത് ചിനപ്പുപൊട്ടിയാണ് തൈകള് ഉണ്ടാവുന്നത്. ഇതിനുപുറമെ പൂങ്കുലയില് ചെറിയ വിത്തുകളും ഉണ്ടാവും. വളരെ ശ്രദ്ധയോടെ മാത്രമേ വിത്തുകള് ശേഖരിക്കാനാവൂ. അത്രയധികം നേര്‍ത്തതാണ് വിത്തുകള്. വിത്തുകള് നാലിരട്ടി മണലുമായി ചേര്‍ത്ത് തവാരണകളില് പാകണം. ഒരുമാസമെങ്കിലും വേണം വിത്തു മുളയ്ക്കാന്. ചെടികള്‍ക്ക് മൂന്ന് ഇല വന്നുകഴിഞ്ഞാല് (ഏതാണ്ട് 10 സെമീ നീളം) അവ പറിച്ചെടുത്ത് പുതിയ തവാരണകളിലേക്ക് മാറ്റിനടാം. നടുമ്പോള് ചെടികള് തമ്മില് 25 സെ. മീ. അകലം വേണം. കമ്പോസ്‌റ്റോ കാലിവളമോ ചേര്‍ത്തുകൊടുക്കണം. നേരിയ ജലസേചനമേ ആവശ്യമുള്ളു. തൈ നട്ട് രണ്ടുമാസം കഴിയുമ്പോള്‍മുതല് ഇല ശേഖരിച്ചുതുടങ്ങാം. ആഫ്രിക്കന് മല്ലിയുടെ വേരും ഔഷധഗുണമുള്ളതാണ്.\nതുളസിച്ചെടിയുടെ കുടുംബത്തില്‍പ്പെട്ടതാണിത്. ഈ ചെടി ഇപ്പോള് ജ്യൂസ്, ചട്‌നി, സൂപ്പ്, സാലഡുകള് എന്നിവയിലെല്ലാം ധാരാളമായി ഉപയോഗിക്കുന്നു. പടര്‍ന്നുവളരുന്ന ചെടിയാണിത്. തണ്ട് മുറിച്ചെടുത്താണ് ഇവ നടുന്നത്. കടകളില്‍നിന്നു വാങ്ങുന്ന തണ്ടുകളും നടാന് ഉപയോഗിക്കാം.\nമണലും ചാണകപ്പൊടിയും സമം ചേര്‍ത്തുണ്ടാക്കിയ തടങ്ങളില് 50–60 സെ. മീ. അകലത്തില് ഇവ നടാം.\nമിതമായ ജലസേചനമേ പാടുള്ളു. കൂടുതല് നനച്ചാല് തണ്ടുകള് അഴുകിപ്പോകും. രണ്ടുമാസംകൊണ്ട് ചെടി നന്നായി പടര്‍ന്നുതുടങ്ങും. വീത്ത് ഉണ്ടാവുമെങ്കിലും അവ മുളയ്ക്കില്ല. ചെടിച്ചെട്ടികളിലും ഗ്രോബാഗിലും ഇവ കൃഷിചെയ്യാം. തുളസിയിലയുടെ ആകൃതിയിലാണ് പുതിന ഇലകള്.\nകൈതവര്‍ഗത്തില്‍പ്പെട്ട ചെടിയാണ് രംഭ. ബസ്മതി അരിയുടെ സുഗന്ധത്തിന് ആധാരമായ 'അസറ്റൈല് പൈറോളിന്' എന്ന ഘടകം രംഭ ഇലകളില് ധാരാളം ഉള്ളതിനാല് ബസ്മതി അരികൊണ്ട് ഉണ്ടാക്കുന്ന ബിരിയാണിയുടെ സുഗന്ധം അതേപോലെ രംഭ ഇല ഇട്ട ഭക്ഷണപദാര്‍ഥങ്ങളില്‍നിന്നു ലഭിക്കും. ഇതുകൊണ്ടാണ് ഇതിന് ബിരിയാണി ഇല എന്ന പേരു ലഭിക്കാന് കാരണം.\nപൂക്കൈത ഇലയോട് സാമ്യമുള്ളതാണ് ഇതിന്റെ ഇല. വേരുകളില് ഉണ്ടാവുന്ന ചിനപ്പുകള് ഇളക്കിയെടുത്താണ് കൃഷി വ്യാപിപ്പിക്കുന്നത്. നല്ലപോലെ ചാണകം/കമ്പോസ്റ്റ് ചേര്‍ത്തുകൊടുത്താല് ധാരാളം ചിനപ്പുകള് ഉണ്ടാകും. വാണിജ്യാടിസ്ഥാനത്തിലും ഇതിന് കൃഷിസാധ്യത ഉണ്ട്. നന്നായി നനച്ചുകൊടുക്കണം. ഇല മുറിച്ചെടുക്കുന്നതനുസരിച്ച് ചുവട്ടില് മണ്ണ് ചേര്‍ത്തുകൊടുക്കണം. അപൂര്‍വമായി മാത്രമേ ഈ ചെടി പൂവിടാറുള്ളു.\nപാപ്പിലിയോണസി കുടുംബത്തില്‍പ്പെടുന്ന സസ്യമാണ്. ഉലുവ മുളപ്പിച്ച് ഉണ്ടാകുന്ന ഇളം തൈയുടെ ഇലകള് കിച്ചടി, സാലഡ്, ഉരുളക്കിഴങ്ങുകറി, സാമ്പാര്, രസം തുടങ്ങിയവയില് ധാരാളമായി ഉപയോഗിച്ചുവരുന്നുണ്ട്. ഉത്തരേന്ത്യക്കാരുടെ പ്രധാന ഭക്ഷണചേരുവകളിലൊന്നാണ് ഉലുവയില. ഇന്ത്യയില് രാജസ്ഥാനിലാണ് ഏറ്റവും അധികം ഉലുവ കൃഷിചെയ്യുന്നത്. പ്രമേഹരോഗികളുടെ ഭക്ഷണത്തില് നിത്യവും ഉള്‍പ്പെടുത്തുന്ന ഒരിനമായി ഉലുവയില മാറിയിട്ടുണ്ട്. ചട്ടിയിലോ പ്‌ളാസ്റ്റിക് ചാക്കുകളിലോ ഉലുവ കൃഷിചെയ്യാം. ഒരുകിലോ ചകിരികമ്പോസ്റ്റും ഒരുകിലോ മണലും രണ്ടുകിലോ ഉണങ്ങിയ ചാണകപ്പൊടിയും ചേര്‍ത്തുണ്ടാക്കിയ മിശ്രിതത്തിനു മുകളില് വേണം ഉലുവ കൃഷിചെയ്യാന്. ഉലുവ അഞ്ചുമണിക്കൂര് വെള്ളത്തിലിട്ട് കുതിര്‍ത്തുവയ്ക്കണം. മിശ്രിതം തയ്യാറായാല് അതിനു മുകളില് വെള്ളത്തില് കുതിര്‍ത്ത ഉലുവ പാകാം. പാകിക്കഴിഞ്ഞാല് നേര്‍ത്തപാളി മണല് അതിനുമുകളിലായി വിതറണം. നേരിയതോതില് നനയ്ക്കണം. തണലത്തുവേണം ഉലുവ പാകിയ മിശ്രിതം വയ്ക്കാന്. ഒരാഴ്ചയ്ക്കകം വിത്തു മുളയ്ക്കും. മുളച്ച് 10ാം ദിവസംമുതല് ഉലുവയില പറിച്ചെടുക്കാം. നേര്‍ത്ത തണ്ടും മൂന്നിതളുള്ള ചെറിയ ഇലകളും അടങ്ങിയതാണ് ഉലുവച്ചെടി.\nവിളര്‍ച്ച തടയാന് മല്ലിയില\nമല്ലിയിലയെ ഭക്ഷണത്തില് ഉള്‍പ്പെടുത്തന്നത് എന്തുകൊണ്ട് .ദഹനപ്രശ്‌നങ്ങള് പരിഹരിക്കാനും കരളിന്റെ പ്രവര്‍ത്തനങ്ങള് സുഗമമാക്കാനും മല്ലിയില സഹായിക്കുന്നു.\nഅള്‍ഷിമേഴ്‌സ് തടയാന് മല്ലിയിലയിലടങ്ങിയിരിക്കുന്ന വൈറ്റമിന് കെ സഹായിക്കും.\nകൊഴുപ്പു നിയന്ത്രിക്കുന്ന വൈറ്റമിന് എ തൊലിപ്പുറത്തും ശ്വാസകോശത്തിലുമുണ്ടാകുന്ന കാന്‍സറിനെ തടയുന്നു.\nശരീരത്തിലെ ചീത്ത കൊളസ്‌ട്രോളായ എല്‍ഡിഎല്‍ന്റെ അളവു കുറച്ച് നല്ല കൊളസ്‌ട്രോളായ എച്ച്ഡിഎല് വര്‍ദ്ധിപ്പിക്കാന് മല്ലിയിലയ്ക്കു കഴിയും.\nസന്ധിവാതത്തില് നിന്നു സംരക്ഷണം നല്‍കാനും വായിലുണ്ടാകുന്ന വ്രണങ്ങള് കരിയാനും മല്ലിയില സഹായിക്കും.\nആര്‍ത്തവപ്രശ്‌നങ്ങള് പരിഹരിക്കാനും മല്ലി ഉപയോഗിക്കാം.\nനാഡീവ്യൂഹപ്രവര്‍ത്തനങ്ങളെ ഉത്തേജിപ്പിച്ച് ഓര്‍മശക്തി വര്‍ദ്ധിപ്പിക്കാനും മല്ലിയിലയ്ക്കു കഴിയും.\nപ്രമേഹരോഗികള് മല്ലിയില ഭക്ഷണത്തില് ഉള്‍പ്പെടുത്തുന്നത് നല്ലതാണ്. രക്തത്തിലെ പഞ്ചസാരയുടെ അളവു നിയന്ത്രിക്കാന് ഇതു സഹായിക്കും.\nവിളര്‍ച്ച തടയാന് ഇതിലടങ്ങിയിരിക്കുന്ന അയണ് സഹായിക്കും.\nമല്ലിയില കണ്ണിനു വളരെ നല്ലതാണ്. ചെങ്കണ്ണുപോലുള്ള നേത്രരോഗങ്ങള് തടയാന് ഇതിലടങ്ങിയിരിക്കുന്ന ആന്റി ഓക്‌സിഡന്റ്‌സ് സഹായിക്കും\nപോളിഹൗസ് കര്‍ഷകര്‍ക്കിടയില് ഹിറ്റായി ഹൈബ്രിഡ് കക്കിരി\nകേരള കാര്‍ഷിക സര്‍വകലാശാലയുടെ വെള്ളാനിക്കരയിലെ പച്ചക്കറി ഗവേഷണ വിഭാഗം വികസിപ്പിച്ച കെ.പി.സി.എച്ച് ഒന്ന് ഹൈബ്രിഡ് കക്കിരി ഇനത്തിന് പോളിഹൗസ് കര്‍ഷകര്‍ക്കിടയില് ഹിറ്റ്. സംരക്ഷിത കൃഷിക്ക് അനുയോജ്യമായ ഇനങ്ങള് ഇന്ത്യയില് വേണ്ടത്ര ലഭ്യമല്ല. സംരക്ഷിത കൃഷിയില് ഏറ്റവും പ്രചാരത്തിലുള്ള സാലഡ് കക്കിരിയില് സ്വകാര്യ കമ്പനികളില് നിന്നുള്ള ഹില്‍ട്ടണ്, ഫാന്‍സി, കിയാന് തുടങ്ങിയ ഹൈബ്രിഡ് ഇനങ്ങളാണ് പോളിഹൗസില് കൃഷി ചെയ്യുന്നത്. വിത്തൊന്നിന് അഞ്ച് രൂപയോളം ഈടാക്കുന്ന ഹൈബ്രിഡുകള് കൃഷി ചെയ്യാന് 10 സെന്റ് വിസ്താരമുള്ള പോളിഹൗസില് 5,000 രൂപയുടെ വിത്ത് വേണം. കാര്‍ഷിക സര്‍വകലാശാലായുടെ ഹൈബ്രിഡ് വിത്തിന് ഇതിന്റെ പത്തിലൊന്ന് വിലയേ ഉള്ളൂ.\nതെക്കേ ഇന്ത്യയിലെ മറ്റു പൊതുമേഖലാ സ്ഥാപനങ്ങളൊന്നും പോളിഹൗസിന് യോജിച്ച കക്കിരി ഹൈബ്രിഡുകള് വികസിപ്പിച്ചിട്ടില്ല. പരാഗണമില്ലാതെ കായയുണ്ടാകുന്ന ഇത്തരം കക്കിരി ഇനങ്ങള് ഇതുവരെ ബഹുരാഷ്ട്ര കുത്തകകളുടെ കൈവശം മാത്രമായിരുന്നു.\n10 സെന്റ് വിസ്താരമുള്ള പോളിഹൗസില് നിന്ന് ഈ സങ്കരയിനം അഞ്ച് ടണ്ണോളം വിളവ് നല്‍കും. കടും പച്ചനിറത്തിലുള്ള കായകള്‍ക്ക് 24 സെ.മീ നീളവും 220 ഗ്രാം ശരാശരി തൂക്കവുമുണ്ടാകും. കേരളത്തിലെ പോളിഹൗസുകളില് വ്യാപകമായ മൃദുചൂര്‍ണ പൂപ്പിനോട് ഈ സങ്കരയിനത്തിന് പ്രതിരോധ ശേഷിയുണ്ട്. വിത്ത് വിതരണത്തിന് തയാറായതായി ഒളരിക്കള്‍ച്ചര് വിഭാഗം മേധാവി ഡോ. സാലിക്കുട്ടി ജോസഫ് അറിയിച്ചു. 500 വിത്ത് ആവശ്യമുള്ള കര്‍ഷകര് 525 രൂപയും 1,000 വിത്ത് ആവശ്യമുള്ളവര് 1035 രൂപയും മണി ഓര്‍ഡറായി അയച്ചാല് രജിസ്‌ട്രേഡായി അയച്ചുകൊടുക്കും. വിവരങ്ങള്‍ക്ക്: 0487 2438482.\nസുഖനിദ്ര നല്‍കുന്ന അലങ്കാരച്ചെടികള്\nഉറക്കക്കുറവ്, ടെന്‍ഷന്, സ്‌ട്രെസ് ഇതെല്ലാം പരസ്പരം ബന്ധപ്പെട്ടു കിടക്കുന്ന പ്രശ്‌നങ്ങളാണ്. ഏറെ സമര്‍ദ്ദം അനുഭവിക്കുന്ന യുവാക്കള്‍ക്കാണ് കൂടുതലായും ഇത്തരം പ്രശ്‌നങ്ങള് നേരിടുന്നത്. സ്‌ട്രെസും ടെന്‍ഷനും കൂടുന്നത് ഉറക്കക്കുറവ് എന്ന പ്രശ്‌നത്തിന് കാരണമാകുന്നു. ഇത് പിന്നീട് മൈഗ്രേയ്‌നും മറ്റുമായി മാറുകയും ചെയ്യും. വളരെ റിലാക്‌സ് ചെയ്ത് എല്ലാ ടെന്‍ഷനുകളും മറന്ന് സുഖമായി ഉറങ്ങാന് എല്ലാവരും ആഗ്രഹിക്കുന്നു. എന്നാല് ഇതിനായി ഉറക്കഗുളികകളെ ആശ്രയിക്കുന്നത് ഗുരുതരമായ പ്രശ്‌നങ്ങളിലേക്ക് വഴിയൊരുക്കും.\nഉറക്കക്കുറവിനെ പരിഹരിച്ച് സുഖനിദ്രനല്‍കി മനസിനെ റിലാക്‌സ് ചെയ്യിക്കാന് ചില ചെടികള്‍ക്കു കഴിയുെയും. ഈ ചെടികള് സ്ഫടിക പാത്രത്തിലോ, ചട്ടിയിലോ വെച്ച് നിങ്ങളുടെ കിടപ്പുമുറിയില് അലങ്കാരമായി വെച്ചാല് മതിയാകും. കിടപ്പുമുറിയില് സുഗന്ധം നല്‍കി ഉന്മേഷദായകമായി മാറുന്ന ഈ ചെടികള് നല്ല ഉറക്കവും പ്രദാനം ചെയ്യും. അങ്ങനെയുള്ള മൂന്ന് ചെടികളെ പരിചയപ്പെടാം.\nഏറെ ഔഷധഗുണമുള്ള കറ്റാര്‍വാഴയെക്കുറിച്ച് എല്ലാവര്‍ക്കുമറിയാം. അന്തരീക്ഷവായുവിനെ ശുദ്ധീകരിക്കാന് ഏറ്റവും കഴിവുള്ള സസ്യമായി നാസ തിരഞ്ഞെടുത്ത ചെടിയാണ് കറ്റാര്‍വാഴ. രാത്രിയില് ഉയര്‍ന്ന അളവില് ഓക്‌സിജന് ഉല്‍പാദിപ്പിക്കുന്ന സസ്യമാണ് കറ്റാര്‍വാഴ. അതുകൊണ്ടു തന്നെ കറ്റാര് വാഴ കിടപ്പുമുറിയില് വെച്ചാല് അന്തരീക്ഷത്തിലെ മാലിന്യങ്ങളെ മാറ്റി ഉയര്‍ന്ന അളവില് ഓക്‌സിജന് പ്രദാനം ചെയ്യും. സുഖനിദ്രയ്ക്ക് ഇതില്‍പ്പരം ഉചിതമായ മറ്റൊരു വഴിയില്ല.\nഇംഗ്ലീഷ് ഐവി പ്ലാന്റ്\nഅന്തരീക്ഷത്തെ ശുദ്ധീകരിക്കാന് മികച്ചതായി നാസ തിരഞ്ഞെടുത്ത മറ്റൊരു സസ്യമാണ് ഇംഗ്ലീഷ് ഐവി പ്ലാന്റ്. മണ്ണില്ലാതെയും വളര്‍ത്താം എന്നതുകൊണ്ടു തന്നെ കിടപ്പുമുറിയിലോ ഭക്ഷണമുറിയിലോ ഈ സസ്യം അലങ്കാരസസ്യമായി വെയ്ക്കാവുന്നതാണ്. നീണ്ട സ്ഫടിക കുപ്പിയില് പകുതി വെള്ളം നിറച്ച് ഇംഗ്ലീഷ് ഐവി പ്ലാന്റിന്റെ വേര് ഇതിലേക്ക് ഇറയ്ക്കി വെയ്ക്കുക മാത്രമേ വേണ്ടു. സ്ഫടിക പാത്രത്തില് മണല് നിറച്ചും ഈ സസ്യം വളര്‍ത്താവുന്നതാണ്. ഹൈഡ്രിക ഹെലിക്‌സ് എന്നാണ് ഇംഗ്ലീഷ് ഐവി പ്ലാന്റിന്റെ മറ്റൊരു പേര്. ഫ്‌ളാറ്റുകളില് അലങ്കാര ചെടിയായി പലപ്പോഴും കാണാറുള്ളതാണ് ഈ സസ്യം.\nഇനി മനോഹരമായ വെള്ളപ്പൂക്കളും സുഗന്ധവും ലഭിക്കുന്ന ചെടി വേണമെങ്കില് അതിനായി ഗാര്‍ഡീനിയ പ്ലാന്റിനെ തിരഞ്ഞെടുക്കാം. സംസ്‌കൃതത്തില് സോമനാദികായം എന്നാണ് പേര്. മലയാളത്തില് ഗന്ധരാജന് എന്നും പറയും. ഇന്ത്യയില് മിക്കയിടത്തും കാണുന്നതാണ് ഈ ചെടി. ചെറിയ മരമായി വരെ വളര്‍ന്ന് പന്തലിക്കും. ഔഷധസസ്യമായതിനാല് ആയുര്‍വേദത്തില് ഇതിന് വലിയ സ്ഥാനമുണ്ട്്. ഏത് തരം ഉറക്കപ്രശ്‌നങ്ങളെയും പരിഹരിക്കാന് ഈ ഈ ചെടിക്ക് കഴിയും. പൂവിന്റെ സുഗന്ധം ഏത് സുഗന്ധവസ്തുക്കളെയും വെല്ലുന്നതാണ്. തലച്ചോറിനെയും ശരീരത്തെയും റിലാക്‌സ് ചെയ്യിക്കാന് ഇതിന്റെ സുഗന്ധത്തിന് കഴിയുമെന്ന് പറയപ്പെടുന്നു.\nഒരു മരത്തില് ആയിരം ഓറഞ്ചുകള്\nനാട്ടിലെ കടകളിലെല്ലാം തുച്ഛമായ വിലയ്ക്ക് ഓറഞ്ച് വിറ്റഴിക്കുമ്പോള് ഇടുക്കി മുട്ടം ചന്ദ്രന്‍കുന്നേല് വീട്ടിലെ ഏക ഓറഞ്ച് മരത്തിലും ഇത്തവണ നൂറുമേനി വിളവാണ്. വീടിന്റെ പിന്നാമ്പുറത്ത് ഇടംപിടിച്ച മരത്തില് ആയിരം ഓറഞ്ചുകളാണ് ഇത്തവണ കായ്ച്ചത്.\nഇരുപത്തിയേഴ് വര്‍ഷങ്ങള്‍ക്ക് മുമ്പാണ് ചന്ദ്രന്‍കുന്നേല് വീട്ടിലെ പിന്നാമ്പുറത്ത് ഓറഞ്ചിന്റെ വിത്ത് പാകുന്നത്്. തോട്ടം നിറഞ്ഞു നില്‍ക്കുന്ന ഫലവൃക്ഷ കൂട്ടത്തിനിടയില് അധികപറ്റാകുമോ എന്നായിരുന്നു വീട്ടുകാരുടെ ആദ്യ ചിന്ത. എന്നാല് ഏഴ് വര്‍ഷം പിന്നിടും മുമ്പ് വരാനിരിക്കുന്ന ഓറഞ്ച് സമൃദ്ധിയുടെ സാമ്പിള് വിടര്‍ന്നു. പിന്നിടിങ്ങോട്ട് ഓരോ വര്‍ഷവും മരത്തില് നൂറുകണക്കിന് ഓറഞ്ചുകള് വന്നു പിറന്നു. ഇത്തവണ കൊമ്പുകള് ഒടിഞ്ഞു തൂങ്ങുന്നവിധത്തില് നൂറുമേനിയായി വിളവ്.\nപച്ച നിറം കണ്ട് തെറ്റി ധരിക്കേണ്ട. പുളികൊണ്ട് കണ്ണ് ചിമ്മുന്ന സാധാരണ ഓറഞ്ചല്ല. വലിയ അല്ലികള്‍ക്കുള്ളില് വലിയ മധുരം ഒളിപ്പിച്ച കിടിലന് ഓറഞ്ച്. നൂറു രൂപയ്ക്ക് നാല് കിലോ ഓറഞ്ച് വരെ നല്‍കി നാടെങ്ങും നടക്കുന്ന വിപ്ലവം അങ്ങനെ ചന്ദ്രന്‍കുന്നേല് തറവാട്ടു മുറ്റത്തും എത്തി. ഓറഞ്ച് സമൃദ്ധി മറ്റുള്ളവര്‍ക്കും പകര്‍ന്നു നല്‍കാന് ഗ്രാഫ്റ്റ്‌ചെയ്തും ബഡ്ഡ് ചെയ്തും പുതിയ തൈകള് ഉല്‍പാദിപ്പിക്കുന്നതിനുള്ള തിരക്കിലാണ് ചന്ദ്രന്‍കുന്നേല് വീട്ടുകാര്.\nഒരുകാലത്ത് നമ്മുടെ വയലില് സമൃദ്ധമായി കൃഷിചെയ്തിരുന്ന വന്‍പയറെന്ന പാവപ്പെട്ടവന്റെ മാംസം അടുക്കളയെ മാത്രമല്ല, വയലുകളെയും ഫലഭൂയിഷ്ടമാക്കി\nകേരളത്തില് ഏതു കാലാവസ്ഥയ്ക്കും അനുയോജ്യമായ വിളയായ വന്‍പയറില് 20 മുതല് 40 ശതമാനംവരെ മാംസ്യം അടങ്ങിയിട്ടുണ്ട്. വിളവെടുപ്പുകഴിഞ്ഞ നെല്‍പ്പാടങ്ങളില് ജനുവരിയില് കൃഷിയിറക്കാം. നിലം നല്ലപോലെ ഉഴുത്, കട്ടകളുടച്ച് പരുവപ്പെടുത്തുന്നതാണ് വന്‍പയര് കൃഷിയിലെ ആദ്യപടി. ഒരടി അകലത്തില് ചാലെടുത്ത് അരയടി ദൂരത്തില് വിത്ത് വിതയ്ക്കണം. വിത്ത് റൈസോബിയം എന്ന ജീവാണുവളം ഉപയോഗിച്ച് പാകപ്പെടുത്തി നടുന്നതാണ് അഭികാമ്യം. 10 കിലോ പയര്‍വിത്തിന് 600 ഗ്രാം റൈസോബിയം കള്‍ചര്, പുളിച്ച കഞ്ഞിവെള്ളം ഉപയോഗിച്ച് പുരട്ടിയെടുക്കാം. റൈസോബിയം പുരട്ടിയ വിത്ത് തണലില് ഉണക്കിയശേഷം ഉടന് വിതയ്ക്കണം. അമ്‌ളതകൂടിയ മണ്ണാണെങ്കില് നല്ലവണ്ണം പൊടിച്ച കക്ക റൈസോബിയം കള്‍ചര് പുരട്ടിയ വിത്തിനുപുറമെ ആവരണംപോലെ പുരട്ടി വെള്ളം വലിഞ്ഞശേഷം വിതയ്ക്കുന്നതാണ് നല്ലത്. ഈര്‍പ്പമുള്ള മണ്ണിലാണ് വിതയ്ക്കുന്നതെന്ന് ഉറപ്പുവരുത്തണം.\nആദ്യ ഉഴവിനോടൊപ്പം ഒരേക്കറിന് 100 കിലോഗ്രാം എന്ന തോതില് കുമ്മായം ചേര്‍ക്കാം. ചാണകവളവും രാജ്‌ഫോസും അടിവളമായി ചേര്‍ത്തുകൊടുക്കുന്നത് പയറിന്റെ വളര്‍ച്ചയ്ക്ക് അത്യന്താപേക്ഷിതമാണ്. ഒരു ചെടിക്ക് ഒരുഗ്രാം എന്ന നിരക്കില് 'വാം' ചേര്‍ത്തുകൊടുത്താല് പയറിന് കൂടുതല് ജലവും ലവണങ്ങളും ലഭ്യമാകും. വെര്‍മിവാഷും ഫിഷ് അമിനോ ആസിഡും പയറിനെ സംബന്ധിച്ചിടത്തോളം ഒന്നാന്തരം വളര്‍ച്ചാത്വരകങ്ങളാണ്.\nപൂന്തോട്ടങ്ങള്‍ക്ക് അഴകേറാന് ഗോള്‍ഡ് ഫിഷ് ചെടി\nഓറഞ്ചു കലര്‍ന്ന ചുവപ്പു നിറത്തില് കുഴലുപോലെ നീണ്ട പൂക്കള്, കുതിച്ചുചാടുന്ന മീനുകളോട് സാദൃശ്യമുള്ള പൂക്കള് വിടത്തുന്ന പൂച്ചെടിക്ക് ഗോള്‍ഡ് ഫിഷ് ചെടി എന്ന് സഹൃദയര് പേരിട്ടതില് അദ്ഭുതമില്ല. ദീര്‍ഘായുസുള്ള ചെടിയാണിത്. നീണ്ട തണ്ടുകള്, 90 സെന്റീമീറ്ററോളം ഉയരം. ഇടതിങ്ങി വളരുന്ന ഇലകളാകട്ടെ കട്ടിയുള്ളതും, കടും പച്ചനിറത്തില് മെഴുകു പുരട്ടി മിനുസമാക്കിയതുപോലെ പ്രതലമുള്ളതും. കോളംനിയ ഗ്ലോറിയോസ എന്ന് സസ്യശാസ്ത്രജ്ഞര് ഇതിനു പേരു നല്‍കിയിരിക്കുന്നു. തൂക്കുകുടങ്ങളില് വളര്‍ത്താനാണ് ഇതുത്തമം. അടിസ്ഥാനപരമായി മറ്റേതെങ്കിലും മരങ്ങളിലോ പ്രതലത്തിലോ പറ്റിപ്പിടിച്ചു വളരുന്നതാണ് ഗോള്‍ഡ് ഫിഷ് ചെടിയുടെ സ്വഭാവം. സസ്യശാസ്ത്രപരമായി പറഞ്ഞാല് ഒരു ചെടിയുടെയോ മരത്തിന്റെയോ പുറത്തു വളരുന്ന പരാന്നഭോജിയല്ലാത്ത സസ്യം അഥവാ എപ്പിഫൈറ്റ്.\nചുറ്റുവട്ടത്തു നിന്ന് വളര്‍ച്ചയ്ക്കാവശ്യമുള്ള ഈര്‍പ്പവും പോഷകങ്ങളും ഊര്‍ജവുമെല്ലാം ആഗിരണം ചെയ്യുകയാണിതിന്റെ രീതി. ചുരുക്കത്തില് ഗോള്‍ഡ് ഫിഷ് ചെടിയുടെ വേരുകള് അവയ്ക്ക് എവിടെയെങ്കിലും പറ്റിപ്പിടിച്ചു നില്‍ക്കാന് മാത്രമാണ്; അല്ലാതെ പോഷണത്തിനുവേണ്ടിയുള്ളതല്ല. ഡോള്‍ഫിന് പ്ലാന്റ് എന്നും ഈ ചെടിക്കു പേരുണ്ട്. നന്നായി വളരാനും നിറയെ പൂ പിടിക്കാനും ഗോള്‍ഡ് ഫിഷ് ചെടിക്ക് സമൃദ്ധമായി സൂര്യപ്രകാശം ലഭിച്ചേ തീരൂ, എന്നു കരുതി നേരിട്ടു സൂര്യപ്രകാശം ലഭിക്കണമെന്നര്‍ഥമില്ല. അന്തരീക്ഷത്തിലെ ഈര്‍പ്പാംശം അല്പം അധികമായാലും തരക്കേടില്ല. അകത്തളങ്ങളിലാകുമ്പോള് ഇതിനു വേണ്ടി ട്രേകളിലോ പാത്രങ്ങളിലോ വെള്ളം നിറച്ചുവയ്ക്കുവാന് വരെ ശിപാര്‍ശ ചെയ്യുന്നുണ്ട്.\nചെടിയുടെ തണ്ടുകളുടെ അഗ്രഭാഗം മുറിച്ചു നട്ട് പുതിയ തൈ വളര്‍ത്താം. 23 ഇഞ്ച് നീളമുള്ള തണ്ടിന് കഷണങ്ങള്, പൂമൊട്ടുകളൊന്നും ഇല്ലാത്തതു മുറിച്ച് ഏതെങ്കിലും വേരുമുളപ്പിക്കല് ഹോര്‍മോണ് പൊടിയില് മുറിവായ് മുക്കി വേണം നടാന്. മണ്ണ് ഒഴിവാക്കി ഇലപ്പൊടി, മണല്, പെര്‍ലൈറ്റ്, വെര്‍മിക്കലൈറ്റ് എന്നിവ ചേര്‍ത്തൊരുക്കിയ മിശ്രിതങ്ങളിലും തണ്ടുനടാം. വേരുപിടിച്ച തൈകള് തെളിച്ചമുള്ളസ്ഥലത്ത് നേരിട്ടുള്ള വെയിലടിക്കാതെ വയ്ക്കണം. അത്യാവശ്യത്തിനു നനവും നല്‍കുക. ചെടി വളരുന്നതു നോക്കി തലപ്പു നുള്ളിയാല് പടര്‍ന്നു വളരുകയും കൂടുതല് പൂക്കള് പിടിക്കുകയും ചെയ്യും. തൂക്കുചട്ടികളിലും മറ്റും വളര്‍ത്തുമ്പോള് നീണ്ടു വളര്‍ന്ന ശിഖരങ്ങള് വെള്ളച്ചാട്ടം പോലെ ചട്ടിയുടെ വക്കുകവിഞ്ഞ് താഴേക്ക് ഞാന്നു വീഴുകയും അതി നിറയെ പൂക്കള് പിടിക്കുകയും ചെയ്യുന്നത് ഹൃദയഹാരിയായ ദൃശ്യമാണ്. ഇനി തൂക്കുകൂടകളില് ഞാത്തിയിടാന് സൗകര്യമില്ലെങ്കില് നീളന് കാലുകളുള്ള ചെറിയ പെഡസ്റ്റല് മേശയ്ക്കു മുകളില് ചട്ടിയില് വളര്‍ത്തിയ ഗോള്‍ഡ് ഫിഷ് ചെടി വച്ചാലും അതില് നിന്നു പൂ പിടിക്കുന്ന നീളന് തണ്ടുകള് താഴേക്കു തൂങ്ങി വളര്‍ന്നുകൊള്ളും. വസന്തകാലവും വേനല്‍ക്കാലവുമാണ് ഗോള്‍ഡ് ഫിഷ് ചെടിയില് ഏറ്റവും അധികം പൂ പിടിക്കുന്ന സമയം. അപൂര്‍വം ചില ചെടികള് ഇതല്ലാതെയും പുഷ്പിച്ചുകാണാറുണ്ട്. ഒരു കാര്യം എന്തായാലും ഉറപ്പാക്കാം തെളിഞ്ഞ പരോക്ഷമായ വെളിച്ചം കിട്ടുന്നിടത്താണ് ഗോള്‍ഡ് ഫിഷ് ചെടികള് പൂക്കള് വാരിച്ചൊരിയുക. അതുപോലെ തണുപ്പുകാലത്ത് തടത്തില് നന കുറയ്ക്കുന്നത് തുടര്‍ന്നുവരുന്ന വസന്തകാലത്ത് ചെടി നിറയെ പൂ ചൂടാന് പ്രേരകമാകും. തടം പൂര്‍ണമായും ഉണങ്ങി വരണ്ടു പോകാതെ ശ്രദ്ധിച്ചാല് മതി. നനവു കൂടിയാലും തീരെ കുറഞ്ഞാലും ഇലകള് പൊഴിച്ച് ഗോള്‍ഡ് ഫിഷ് ചെടി ഇതിന്റെ സൂചന നല്‍കാറുണ്ട് എന്നോര്‍ത്തിരിക്കുക.\nചെടിയുടെ വളര്‍ച്ചക്ക് വളപ്രയോഗം നിര്‍ബന്ധമാണ്. ഇലപ്പൊടി, എല്ലുപൊടി, കപ്പലണ്ടിപ്പിണ്ണാക്ക്, വേപ്പിന്‍പിണ്ണാക്ക്, ബയോഗ്യാസ് സ്ലറി പോലുള്ള ജൈവവളങ്ങളും 103010 പോലെ ഫോസ്ഫറസിന്റെ അനുപാതം കൂടിയ രാസവളമിശ്രിതങ്ങളും നേര്‍പ്പിച്ച് 14 ദിവസം ഇടവിട്ട് ചെടികള്‍ക്കു നല്‍കാം. നാലോ അഞ്ചോ ഇലകളുള്ള ഓന്നിലധികം തണ്ടുകള് മുറിച്ച് ഒരു ചട്ടിയില് തന്നെ നട്ടുവളര്‍ത്തി കൂടുതല് ആകര്‍ഷകമാംവിധം ഉദ്യാനം അലങ്കരിക്കുകയും ചെയ്യാം. തൂക്കുചട്ടികളില് വളര്‍ത്തുകയാണെങ്കില് ഇലകള് നേര്‍ത്ത വെള്ളത്തുള്ളികളാല് നേരിയ തോതില് നനയ്ക്കാന് മറക്കരുത്.\nചട്ടിയില് വളര്‍ത്തുന്ന ചെടികള് ചിലയവസരങ്ങളില് ചട്ടി തിങ്ങി നിറഞ്ഞു വളര്‍ന്ന് വേരുകള് പുറത്തേക്കു ചാടി വളരുന്നതായി കാണാറുണ്ട്. ഈയവസരത്തില് അവയെ പുതിയ ചട്ടിയിലേക്കു മാറ്റി നടാന് ശ്രദ്ധിക്കണം. 12 വര്‍ഷത്തെ വളര്‍ച്ച കൊണ്ടാണ് സാധാരണ ഇങ്ങനെ സംഭവിക്കുക. ഇതിനു മുമ്പ് വേരുകള് കുറച്ചു മുറിച്ചു നീക്കണം. പുതിയ വേരുകള് പൊട്ടാനാണിത്. എന്നിട്ട് പുതിയ പോട്ടിംഗ് മിശ്രിതത്തിലേക്കു മാറ്റി നട്ടാല് ചെടി നന്നായി വളരും.\nമുരളീമനോഹർ Jan 29, 2017 10:57 AM\nവിജ്ഞാനം പകരുന്ന ലേഖനങ്ങൾ .വളരെ ഉപകാരപ്രദം


തൊഴില് നല്‍കുന്നതില് ഗുജറാത്ത് മുന്നില്; കൂടുതല് തൊഴിലന്വേഷകര് തമിഴ്‌നാട്ടില് - FUTURE KERALA - Future Kerala\nതൊഴില് നല്‍കുന്നതില് ഗുജറാത്ത് മുന്നില്; കൂടുതല് തൊഴിലന്വേഷകര് തമിഴ്‌നാട്ടില്\nഎംപ്ലോയ്‌മെന്റ് എക്‌സ്‌ചേഞ്ചുകളിലെ രജിസ്‌ട്രേഷനില് 60 ശതമാനവും അഞ്ചു സംസ്ഥാനങ്ങളില് നിന്ന്\nന്യൂഡെല്‍ഹി: തൊഴില് നല്‍കുന്നതില് ഏറ്റവും മുന്നില് ഗുജറാത്ത് (30%). ദേശീയ ശരാശരി 0.57 ശതമാനമാണ്. 2012 മുതല് 2015 സെപ്റ്റംബര് വരെയുള്ള കേന്ദ്ര തൊഴില് മന്ത്രാലയത്തിന്റെ റിപ്പോര്‍ട്ടിലാണ് ഇക്കാര്യം വ്യക്തമാക്കുന്നത്. 2015ല് ജോലിക്കായി അപേക്ഷിച്ചിട്ടുള്ള 500 പേരില് മൂന്ന് പേര്‍ക്കാണ് ജോലി ലഭിച്ചിട്ടുള്ളതെന്നും റിപ്പോര്‍ട്ടില് പറയുന്നുണ്ട്. രാജ്യത്ത് ഏറ്റവും കൂടുതല് തൊഴില് നല്‍കുന്നത് ഗുജറാത്ത് ആണെങ്കിലും സംസ്ഥാനത്ത് തൊഴില് തേടുന്നവരുടെ എണ്ണം കുറവാണ്. ഏറ്റവും കൂടുതല് തൊഴില് അന്വേഷകരുള്ളത് തമിഴ്‌നാട്ടിലാണ്. 2015 സെപ്റ്റംബര് വരെയുള്ള കണക്കെടുത്താല് 80 ലക്ഷം തൊഴില് അന്വേഷകരാണ് തമിഴ്‌നാട്ടില് നിന്നും എംപ്ലോയ്‌മെന്റ് എക്‌സ്‌ചേഞ്ചില് രജിസ്റ്റര് ചെയ്തിട്ടുള്ളത്. അതേസമയം ഗുജറാത്തില് 6.88 ലക്ഷം പേരാണ് ജോലിക്കായി രജിസ്റ്റര് ചെയ്തത്.\nതമിഴ്‌നാട് കഴിഞ്ഞാല് പശ്ചിമബംഗാള്, ഉത്തര്‍പ്രദേശ്, കേരളം, മഹാരാഷ്ട്ര തുടങ്ങിയവയാണ് ഏറ്റവും അധികം തൊഴില് അന്വേഷകരുള്ള മറ്റ് സംസ്ഥാനങ്ങള്. 2015ലെ എംപ്ലോയ്‌മെന്റ് എക്‌സ്‌ചേഞ്ച് രജിസ്‌ട്രേഷനില് 60 ശതമാനത്തോളം വരുന്നത് ഈ അഞ്ച് സംസ്ഥാനങ്ങളില് നിന്നാണ്. എന്നാല്, മൊത്തം രജിസ്‌ട്രേഷനില് 0.1 ശതമാനം പേര്‍ക്കു മാത്രമെ തൊഴില് നേടിയിട്ടുള്ളു എന്നതാണ് ഞെട്ടിക്കുന്ന മറ്റൊരു വസ്തുത.\nരാജ്യത്ത് സൃഷ്ടിക്കപ്പെടുന്ന തൊഴിലവസരങ്ങളും തൊഴില് അന്വേഷകരുടെ എണ്ണവും ചേര്‍ന്ന് പോകുന്നില്ലെന്നാണ് തൊഴില് മന്ത്രാലയത്തിന്റെ റിപ്പോര്‍ട്ട് വ്യക്തമാക്കുന്നത്. നിയമന ശതമാനം 2012ലെ 0.95 ശതമാനത്തില് നിന്നും 2013ല് 0.74 ശതമാനമായി കുറഞ്ഞു. 2014ല് ഇത് വീണ്ടും ഇടിഞ്ഞ് 0.7 ശതമാനമായി. 2015ല് ആദ്യത്തെ ഒന്‍പത് മാസങ്ങളില് നിയമന ശതമാനം 0.57 ശതമാനത്തിലേക്ക് ചുരുങ്ങിയിട്ടുണ്ട്. ഈ കാലയളവില് രാജ്യത്ത് നടന്നിട്ടുള്ള 2.53 ലക്ഷം നിയമനങ്ങളില് 83.3 ശതമാനം ഗുജറാത്തിലാണ്. 13,400 പ്ലേസ്‌മെന്റുകളുമായി മഹാരാഷ്ട്രയാണ് രണ്ടാം സ്ഥാനത്ത്.\nഇക്കാലയളവില് 53 പൊതു സ്വകാര്യ മേഖലകള് കേന്ദ്രീകരിച്ച് 3,000ല് അധികം ജോലികളാണ് എംപ്ലോയ്‌മെന്റ് എക്‌സ്‌ചേഞ്ചുകള് വഴി എന്‍സിഎസ് (നാഷണല് കരിയര് സര്‍വീസ്) ലഭ്യമാക്കിയിട്ടുള്ളത്. ഏകദേശം 14.85 ലക്ഷം ജീവനക്കാരാണ് എന്‍സിഎസില് രജിസ്റ്റര് ചെയ്തതെന്നും തൊഴില് മന്ത്രാലയത്തിന്റെ റിപ്പോര്‍ട്ടിലുണ്ട്. തൊഴില് മന്ത്രാലയത്തിന്റെ റിപ്പോര്‍ട്ട് പ്രകാരം ഭൂരിപക്ഷം എക്‌സ്‌ചേഞ്ചുകളും സ്വകാര്യ മേഖല കേന്ദ്രീകരിച്ചാണ്.\nTags:\tGujarat leads in employment More job seekers in Tamil Nadu\nആഭ്യന്തര ടൂറിസം പ്രോല്‍സാഹിപ്പിക്കണം\nചില ബില്യണ് ഡോളര് ഉത്തരങ്ങള്


5 ദിവസത്തിനുളളില് വിദേശത്തുനിന്നെത്തിയ 300 ടണ് കൊവിഡ് -19 പ്രതിരോധ വസ്തുക്കള് എവിടെ?\nWed May 12 2021 23:51:38 GMT+0530 (India Standard Time)\nBRJ3 May 2021 5:41 PM GMT\nന്യൂഡല്‍ഹി: കഴിഞ്ഞ5ദിവസത്തിനുളളില് വിവിധ വിദേശ രാജ്യങ്ങളില് നിന്ന് ന്യൂഡല്‍ഹി വിമാനത്താവളത്തിലെത്തിയ കൊവിഡ് പ്രതിരോധ വസ്തുക്കള് എവിടെയുമെത്തിയില്ലെന്ന് റിപോര്‍ട്ട്. കഴിഞ്ഞ ദിവസങ്ങളില് വിവിധ കൊവിഡ് പ്രതിരോധ ഉപകരണങ്ങളും മരുന്നുകളും മറ്റുമായി 25 വിമാനങ്ങളാണ് എത്തിയിരുന്നത്. ഇവയില് ഒരു വസ്തുപോലും ഡല്‍ഹിയിലേക്കോ മറ്റേതെങ്കിലും സംസ്ഥാനത്തേക്കോ അയച്ചിട്ടില്ല.\nഡല്‍ഹി അന്താരാഷ്ട്ര വിമാനത്താവളം അധികൃതര് നല്‍കിയ വിവരമനുസരിച്ച് 3,200 ഓക്‌സിജന് സിലിണ്ടറുകള്, 5,500 ഓക്‌സിജന് കോണ്‍സെന്‍ട്രേറ്ററുകള്, 1,36,000 റെംഡെസിവിര് ഇന്‍ജക്ഷന് തുടങ്ങിയവയാണ് എത്തിയിട്ടുള്ളത്.\nകൊവിഡ് മരുന്നുകള്‍ക്കും ഓക്‌സിജന് സിലിണ്ടറുകള്‍ക്കും വേണ്ടിയുള്ള അഭ്യര്‍ത്ഥനകള് ഇപ്പോഴും എത്തുന്നുണ്ടെങ്കിലും ഡല്‍ഹി സര്‍ക്കാരിനോ മറ്റേതെങ്കിലും ആശുപത്രിയിലോ ഇതെത്തിയിട്ടില്ല.\nഡല്‍ഹി സംസ്ഥാന സര്‍ക്കാരിന് ഇതുവരെ ഒന്നും ലഭിച്ചിട്ടില്ലെന്ന് ഡല്‍ഹി ഡയറക്ടര് ജനറല് ഓഫ് ഹെല്‍ത്ത് സര്‍വീസ് ഡോ. നൂതന് മുന്‍ഡെജ പറഞ്ഞു.\nഡല്‍ഹിയില് നിലവില് 1 ലക്ഷം രോഗികളാണ് ഉള്ളത്. അതില് 20,000 പേര് ആശുപത്രിയില് കഴിയുന്നു. മിക്കവാറും ആശുപത്രികള് ഓക്‌സിജന് ക്ഷാമം അനുഭവിക്കുന്നു. മെയ് ഒന്നാം തിയ്യതി ബാത്രയിലെ ആശുപത്രിയില് ഒരു ഡോക്ടര് അടക്കം 12 പേര് മരിച്ചു. അവിടെയും വിദേശരാജ്യങ്ങള് അയച്ച കൊവിഡ് പ്രതിരോധ വസ്തുക്കള് എത്തിയിട്ടില്ല.\nഏപ്രില് 30ന് ബ്രിട്ടനില് നിന്ന് ഡല്‍ഹി വിമാനത്താവളത്തില് 500 ഓക്‌സിജന് കോണ്‍സന്‍ട്രേറ്ററുകള് എത്തിയിരുന്നു. അന്നുതന്നെ അയര്‍ലണ്ടില് നിന്ന് 700 എണ്ണവും എത്തിച്ചേര്‍ന്നു. മെയ് രണ്ടാം തിയ്യതി അമേരിക്കയില് നിന്ന് 1,000 ഓക്‌സിജന് സിലിണ്ടറുകള് എത്തി. ഉസ്ബക്കിസ്ഥാനില് നിന്ന് 150 ഓക്‌സിജന് കോണ്‍സെന്‍ട്രേറ്ററുകളും എത്തി. ഇതും ഒരിടത്തും എത്തിയിട്ടില്ല.\nഅതേസമയം ഫ്രാന്‍സില് നിന്ന് നേരിട്ട് ഡല്‍ഹിയിലെ ഹോസ്പിറ്റലുകളിലേക്കാണ് ഓക്‌സിജന് ജനറേറ്ററുകള് അയച്ചത് എന്നതുകൊണ്ട് അവ എത്തിയിട്ടുണ്ട്. ആറ് എണ്ണമാണ് അയച്ചത്. രണ്ടെണ്ണം മറ്റൊരു സംസ്ഥാനത്തേക്കായിരുന്നു.\nഡല്‍ഹിയിലേക്ക് മാത്രമല്ല, രാജ്യത്തെ ഒരു സംസ്ഥാനങ്ങളിലേക്കും ഈ വസ്തുക്കള് അയച്ചിട്ടില്ല.\nമന്ത്രിമാരും ഉദ്യോഗസ്ഥരും അടങ്ങുന്ന എംപവര് കമ്മിറ്റി യോഗം ചേര്‍ന്നാണ് സംസ്ഥാന സര്‍ക്കാരുകളുടെ അഭ്യര്‍ത്ഥകള് പരിഗണിക്കുകയെന്ന് ഹിന്ദു ദിനപത്രത്തോട് ഉദ്യോഗസ്ഥര് പറഞ്ഞതായി റിപോര്‍ട്ടുണ്ട്. ശേഷമായിരിക്കും ഈ വസ്തുക്കള് അയക്കുന്നത്. അന്വേഷിച്ച ആറ് സംസ്ഥാനങ്ങളില് ഇതുവരെയും കേന്ദ്രത്തില് നിന്ന് ഇതിന്റെ ഒരു ചെറിയ വിഹിതം പോലും എത്തിയിട്ടില്ല.


വേട്ട - Janayugom Online\nBy: Web Desk | Sunday 8 April 2018 8:25 AM IST\nപിന്നാലെയെത്തുന്ന വേട്ടക്കാരുടെ എണ്ണം എത്രയാണെന്ന് തിട്ടമില്ല. അവരുടെ കൈയ്യില് വാളുകളും കുന്തങ്ങളും. തുമ്പില് വിഷം പുരട്ടിയ അമ്പുകളുമുണ്ട്. ഏത് നിമിഷവും അവരുടെ പിടിയില് അകപ്പെടാം. പ്രാണന് രക്ഷിക്കാനുള്ള പരക്കം പാച്ചിലിലാണ്. എങ്ങും ആക്രോശങ്ങളും ആര്‍ത്തനാദങ്ങളും മാത്രം. കത്തിയെരിയുന്ന കുടിലുകള്. പൊട്ടിത്തെറിക്കുന്ന സൗധങ്ങള്…. പരക്കം പാച്ചിലിനിടയിലെ പിന്‍കാഴ്ചകള്.\nപേരറിയാത്ത ഒരുപാട് മനുഷ്യരെ പച്ചയ്ക്ക് വിഴുങ്ങിയും ചാരമായി തിന്നു തീര്‍ത്തും, മത്ത് പിടിച്ചു കിടക്കുന്ന ശ്മശാന മണ്ണിന്റെ ഊര്‍ജ്ജം മുഴുവന് ഊറ്റിക്കുടിച്ചും കൊഴുത്ത് വളര്‍ന്ന് നില്‍ക്കുന്ന കുറ്റിച്ചെടികള്…. അരയാള് പൊക്കമില്ലെങ്കിലും ഒരാളിന് ഒളിച്ചിരിക്കാന് ഇടം ധാരാളം. ഓട്ടത്തിനിടയില് അറ്റു പോകാന് തുടങ്ങിയ പ്രാണനെ പിടിച്ച് നിര്‍ത്താന് ഒരു നിമിഷം നിന്നു. ജീവവായുവിനെ ആര്‍ത്തിയോടെ വലിച്ചെടുത്ത്……. നില്‍ക്കാന് നേരമില്ല…… പിന്നില് അലച്ചെത്തുകയാണ് അട്ടഹാസങ്ങള്……\nവലിച്ചൂതുന്ന പ്രാണവായുവിനോടൊപ്പം കാതുകളിലേക്ക് അരിച്ചു കയറിയ സ്ത്രീ ശബ്ദം…. ”മക്കളേ….”\nആര്‍ദ്രമാണാ ശബ്ദം…… പെറ്റമ്മയുടെ പിന്‍വിളിപോലെ……!\nതറഞ്ഞുപോയ കാലുകളില് നിന്ന് തല മെല്ലെ തിരിച്ചു ചുറ്റിലും പരതി…. ആരേയും കാണുന്നില്ല. തോന്നലാകാം. ഇന്നലെകളില് കണ്ടുനിന്ന….. കത്തിപ്പിടഞ്ഞു തീര്‍ന്ന അമ്മമാരുടെ കണ്ഠനാളങ്ങളില് നിന്നും ഉയര്‍ന്നുതാണ ആര്‍ത്തരോദനങ്ങളുടെ പ്രതിധ്വനിയാകാം……. അതുമല്ലെങ്കില് വേട്ടക്കാരുടെ ഏറ്റവും പുതിയ തന്ത്രം…. വേട്ടക്കാരുടെ തന്ത്രങ്ങള്‍ക്ക് എന്നും വ്യത്യസ്തതയുണ്ടാകാം…… പുതിയ തിരിച്ചറിവ് വീണ്ടും കാലുകളില് തീ പടര്‍ത്തി. മുന്നോട്ടോടാന് തുടങ്ങുമ്പോള് കേട്ടു പിന്നെയുമാ പിന്‍വിളി. ഒപ്പം കുറ്റിച്ചെടികള്‍ക്ക് പിന്നില് നിന്നും മെല്ലെ ഉയര്‍ന്നു വരുന്ന വൃദ്ധയായ സ്ത്രീരൂപം. വാര്‍ദ്ധക്യത്തിന്റെ വരകള്‍ക്കിടയിലും….. ഐശ്വര്യം വറ്റാത്ത മുഖം! കണ്ണുകളില് കാരുണ്യത്തിന്റെ കടലിളക്കം. അടുത്തേക്ക് നടന്നടുക്കുന്ന ആ രൂപത്തെ അമ്പരപ്പോടെ തുറിച്ചു നോക്കി. വേട്ടക്കാരന് ഇങ്ങനേയും ഒരു വേഷമോ…..? അല്ലല്ലോ…..! വേട്ടക്കാരന്റെ മുഖമല്ല…. ആത്മാവിന്റെ അടിത്തട്ടോളം ആഴ്ന്നിറങ്ങുന്ന ഒരു നോട്ടമയച്ചു. മന്ത്രിക്കും മട്ടില് അവര് ആരാഞ്ഞു ”അറിയില്ലേ മക്കളേ നിനക്കെന്നെ….?\nപ്രപഞ്ചത്തിലെ മാതൃവാത്സല്യം മുഴുവന് ഒന്നിച്ചൂറിക്കൂടി പെയ്തിറങ്ങുന്ന അമൃതവര്‍ഷിണി പോലെ….. അതോ…. ജന്മാന്തരങ്ങള്‍ക്കപ്പുറത്ത് നിന്നും ആരംഭിച്ച ആത്മബന്ധത്തിന്റെ അവകാശ ധ്വനിയോ? പക്ഷേ….. ഞാന് നിസ്സഹായനായിരുന്നു. ഓര്‍മ്മ വരുന്നില്ല. എന്റെ പരിചയവലയത്തിന്റെ പരിധിയില് എവിടെയുമില്ല ഈ മുഖം. ഓര്‍മ്മയുടെ അടരടുക്കുകള് ഒന്നൊന്നായി ഇളക്കിച്ചികഞ്ഞു…. ഇല്ല…ആ അടരടുക്കുകളുടെ അടിത്തട്ടില്‍പ്പോലും ഇങ്ങനെ ഒരു മുഖം കണ്ടെത്താനാകുന്നില്ല… എന്റെ നിസ്സഹായ നിശ്ശബ്ദതയുടെ പുറ്റ് മെല്ലെ ചുരണ്ടിയിളക്കുന്ന മര്‍മ്മരം പോലെ അവര് മന്ത്രിച്ചു…\n”അമ്മയാണ് മക്കളെ ഞാന്…..”\n”കഷ്ടം….. അമ്മയെപ്പോലും തിരിച്ചറിയാത്തവരായിരിക്കുന്നു എന്റെ കുഞ്ഞുമക്കള്……” സമസ്ത മാതൃദുഃഖനൈരാശ്യങ്ങളും ഒന്നിച്ചൂറ്റിയെടുത്ത ആത്മാലാപം പോലെ അവര് മെല്ലെ ഉരുവിട്ടു.\n”പഞ്ചമി…. അല്ലാ….. പറയി….?\n”അല്ല മക്കളേ…… അവളുടേയും, അവളുടേയും അമ്മ…… എണ്ണിയാലൊടുങ്ങാത്ത കുലങ്ങള്‍ക്കും ഗോത്രങ്ങള്‍ക്കുമൊക്കെയും തായയായവള്…”\n”അമ്മ…..! ആദിമാതാവ്….!!”ആഹ്ലാദമോ…. അമ്പരപ്പോ….. അവിശ്വസനീയതയോ ഒക്കെക്കൂടിച്ചേര്‍ന്ന സമ്മിശ്ര വികാരത്തോടെ ഞാന് ആരാഞ്ഞു.\n”അമ്മേ….. ആദിമാതാവേ….. അവിടുന്നു വീണ്ടും എന്തിനിങ്ങോട്ടെഴുന്നള്ളിയത്….”?\n”കാണാന്…. എന്റെ കുഞ്ഞു മക്കളെ ഒരു നോക്കു കൂടി കാണാന്…” നിര്‍വികാരമായിരുന്നു പ്രതിവചനം.\n”വേണ്ടിയിരുന്നില്ല. പകല് പോലും വേട്ടക്കാര് പതുങ്ങിയിരിക്കുകയാണെവിടെയും. കെണിയില്‍പ്പെട്ട വേട്ടമൃഗങ്ങളുടെ കണ്ണുംകരളും…. കട്ടേച്ചാരയും…… ഇവിടമാകെ ചിതറിക്കിടക്കുന്നത് കാണുന്നില്ലേ….. തായേ…..”?\n”കണ്ടു….. കാണുന്നു…. കൊന്നും ചത്തും തീരുകയാണെന്റെ പൊന്നുമക്കള്….” ഒരു നിമിഷം വിതുമ്പി നിന്നു അമ്മ.\n”എന്തായാലും വേട്ടക്കാരുടെ കണ്ണില്‍പ്പെടാതെ ഈ ചുടലപ്പറമ്പില് അഭയം തേടിയത് നന്നായി. അറുംകൊലകള് ഉറങ്ങിക്കിടക്കുന്ന ഈ ചുടലപ്പറമ്പിലെ കുറ്റിച്ചെടികളുടെ പിന്‍പുറങ്ങളാണമ്മേ ഇന്ന്… ഒരുപാടു പേര്‍ക്കും പ്രാണന്റെ അഭയസ്ഥാനം…”\n”ഇവരിങ്ങനെ കൊന്നും ചത്തും തീര്‍ന്നാല് പിന്നെ…… ജയിക്കുന്നവര്‍ക്ക് എന്താണ് ലാഭം….?” അമ്മയുടെ ഉദ്വേഗം.\n”ഇല്ലമ്മേ…. എല്ലാവരും ചത്തു തീരുന്നില്ല…… കൊല്ലുന്നവനാണ് എന്നും ഇവിടെ ജേതാക്കള്….. ലാഭം അവര്‍ക്ക് മാത്രം…..”\nഅമ്മയ്ക്ക് ഒന്നും മനസ്സിലായില്ലെന്ന് തോന്നുന്നു.\n”എന്റെ മക്കളാണല്ലോ രണ്ട് കൂട്ടരും….” കടുത്ത ദുഃഖത്തോടെ അവര് ആത്മഗതം ചെയ്തു. പൊടുന്നനെ ഞാനത് തിരുത്തി.\n”അല്ല മാതാവേ…. കൊല്ലുന്നവരെല്ലാം അവിടുത്തെ മക്കളല്ല…. പ്രതികരണശേഷി പോലും സ്വയം നഷ്ടപ്പെടുത്തിയ ചിന്താശേഷിയില്ലാതെ അന്ധവിശ്വാസങ്ങള്‍ക്ക് അടിമപ്പെട്ട ചാവേറുകള് മാത്രമാണ് അവിടുത്തെ പൊന്നുമക്കള്….” പാവം അമ്മ അറിയുന്നില്ലല്ലോ അമ്മയുടെ മണ്ണിന്റെ അവകാശത്തിനു വേണ്ടിയാണിവര് പരസ്പരം പട പൊരുതുന്നതെന്ന്. പണ്ട് മക്കള്‍ക്കെല്ലാവര്‍ക്കും തുല്യാവകാശത്തോട് കൂടി തുല്യം ചാര്‍ത്തിക്കൊടുത്ത മണ്ണ് പങ്ക് വെച്ചു മാറ്റിയപ്പോള്, പങ്ക് കുറഞ്ഞു പോയെന്ന പരാതി ഒരു തുടര്‍ക്കഥയായതും – പിന്നെ…. അമ്മയുടെ പൊന്നുമക്കളുടെ പിന്‍മുറക്കാരില് പിഴച്ചു പോയ ചില പെണ്‍മക്കള് ചെകുത്താനുമായി വേഴ്ചയിലായതും, ആ അവിഹിത ബന്ധത്തില് പിറന്ന ജാരസന്തതികളും അവരുടെ പിന്‍തുടര്‍ച്ചക്കാരുമാണ് ഈ ദുരന്തങ്ങള്‍ക്കെല്ലാം കാരണക്കാരായതെന്നും…..!!\nഅമ്മയുടെ ആ അജ്ഞതയിലേക്ക് മിഴി അയച്ച ഞാന് കണ്ടു വസന്തപൗര്‍ണ്ണമിയുടെ പ്രകാശം പ്രസരിച്ചിരുന്ന ആ വൃദ്ധമുഖത്ത് കടുത്ത നൈരാശ്യത്തിന്റെ കാര്‍മേഘങ്ങള് ഉരുണ്ടു കൂടുന്നതും കാരുണ്യത്തിന്റെ കടലിളകിയിരുന്ന ആ കണ്ണുകള് പെയ്തു തുടങ്ങിയതും.\n”അരുതെന്ന് വിലക്കാന് ആരുമില്ലേ ഇവിടെ…..?” ഉത്ക്കടമായ നൊമ്പരങ്ങളുടെ ഉരുള് പൊട്ടലായിരുന്നു ആ ചോദ്യം.\nഅരുതെന്ന് വിലക്കുന്നവരുടെ നാവുകളാണമ്മേ….. ആ കിരാതന്മാര് ആദ്യം അരിഞ്ഞെടുക്കുന്നത്. വിലക്കുന്നവരുടെ തലകളാണമ്മേ അവര് തട്ടിക്കളിച്ചു രസിക്കുന്നത്. കണ്ടില്ലേ കത്തുന്ന പുരകള്‍ക്ക് ചുറ്റിലും… കഴുത്തറ്റ കബന്ധങ്ങള്‍ക്കു മുകളിലും അവര് ആഹ്ലാദതാണ്ഡവമാടുന്നത്.\nമൊഴിമൊട്ടി നില്‍ക്കുന്ന അമ്മയുടെ കണ്ണുകളില് നിന്നും പെയ്തിറങ്ങുന്നത് തീത്തുള്ളികളാണെന്ന് തോന്നി. പൊടുന്നനെ ആ മുഖത്തെ കാര്‍മേഘമകന്ന് കത്തുന്ന വേനലാകുമെന്നും, നെറ്റിയില് ഒരു മൂന്നാം കണ്ണ് പിറക്കുമെന്നും, അതില് നിന്നും ശക്തിയായി തീകാറ്റൂതുമെന്നും ഒക്കെയും ഒരു നിമിഷം കൊണ്ട് ഭസ്മമാക്കുമെന്നും പ്രതീക്ഷിച്ചതാണ്…… പക്ഷേ……. നിര്‍വികാരതയോടെ നില്‍ക്കുകയാണമ്മ.\nഅടുത്ത നിമിഷം. ആ വാചാലമൗനത്തെ തകര്‍ത്തു കൊണ്ട് അലറിയെത്തി. വേട്ടക്കാരുടെ കാലൊച്ച. നടുങ്ങിപ്പിടഞ്ഞുണര്‍ന്ന അമ്മ കാതു കൂര്‍പ്പിച്ചു; ഞാനും അങ്ങോട്ടു നോട്ടമയച്ചു. അലറിയാര്‍ത്തെത്തുന്നു വേട്ടക്കാര്….. ഉച്ചത്തില്, ഖുര് ആന് സൂക്തങ്ങളും, ഗീതാവാക്യങ്ങളും, ബൈബിള് വചനങ്ങളുമൊക്കെ കൂട്ടിക്കുഴച്ച ഒരുതരം പ്രാകൃതതാളവുമായി – അവര് പാഞ്ഞടുക്കുകയാണ്. അവരുടെ വലതു കൈകളില് വാളും കുന്തങ്ങളും. ഇടത് കൈകളില് വിശുദ്ധ ഗ്രന്ഥങ്ങളുമുണ്ടായിരുന്നു. തുരത്തപ്പെടുന്ന വേട്ടമൃഗമേതാണെന്നു ആകാംക്ഷ പൂണ്ട ഞാന്, നടുക്കത്തോടെ തിരിച്ചറിഞ്ഞു…. പ്രാണരക്ഷാര്‍ത്ഥം ഓടിപ്പോന്ന ഇര….. ഞാനായിരുന്നല്ലോ എന്ന്. ആ തിരിച്ചറിവില് ഞാനലറി…. ”അമ്മേ…. ഒളിച്ചോളൂ… അവരുടെ ലക്ഷ്യം ഞാനാകാം….!!\nഅമ്മ അത് കേട്ടതായി ഭാവിച്ചതു പോലുമില്ല. കാത്ത് നില്‍ക്കാന് എനിക്ക് നേരമില്ലായിരുന്നു.\nകുറ്റിച്ചെടികള്‍ക്ക് പിന്നില് കണ്ണുകള് കുറുകെ പൂട്ടി ശ്വാസം അടക്കിപ്പിടിച്ചിരിക്കുമ്പോള് കേട്ടു; വിജയഭേരി മുഴക്കി അകന്നു പോകുന്ന വേട്ടക്കാരുടെ കാലടിശബ്ദം. ആഹ്ലാദഭേരി മുഴക്കി കടന്നുപോയ അവരുടെ കൈയ്യില് വിശുദ്ധ ഖുറാനും, വിശുദ്ധ ബൈബിളും, അതിവിശുദ്ധമായ ഗീതയുമുണ്ടാകുമെന്ന് ഞാനൂഹിച്ചു. ഏറ്റവും പിന്നില് പോയവന് പിന്നില് മറച്ചു പിടിച്ചിരിക്കുന്നത് ”മാനിഷാദാ” എന്ന് രേഖപ്പെടുത്തിയ മഹദ്ഗ്രന്ഥമായിരിക്കുമെന്നും ഞാനൂഹിച്ചു. ആരവങ്ങളടങ്ങിയപ്പോള്, ഞാന് കണ്ണുകള് ചിമ്മിത്തുറന്നു. അവിടെ അമ്മയുണ്ടായിരുന്നില്ല….. കൊലവിളിച്ചു കടന്നു പോയ കശാപ്പുകാര്‍ക്ക് മുന്നില് വഴി വിലങ്ങി നിന്ന പൊന്തത്തലപ്പുകള്‍ക്കൊപ്പം അമ്മയുടെ ശിരസ്സും അകലേക്ക് തെറിച്ചു വീണത് ഞാന് കണ്ടില്ലല്ലോ… ഞാനപ്പോള് കണ്ണുകള് ഇറുകെ പൂട്ടിയിരിക്കുകയായിരുന്നല്ലോ….!


Actor Jishin Mohan Sends Letter To CM Pinarayi Vijayan About Shooting Of Serials Being Stopped - Malayalam Filmibeat\n| Published: Sunday, May 23, 2021, 12:32 [IST]\nജനപ്രീയമായ നിരവധി പരമ്പരകളിലൂടേയും റിയാലിറ്റി ഷോകളിലൂടേയും മലയാളികള്‍ക്ക് സുപരിചിതനായ നടനാണ് ജിഷിന് മോഹന്. സംസ്ഥാനത്ത് ലോക്ക്ഡൗണ് പ്രഖ്യാപിച്ചതോടെ മറ്റ് പല മേഖലകളെ പോലെ സീരിയല് രംഗവും കടുത്ത പ്രതിസന്ധിയിലൂടെയാണ് കടന്നു പോകുന്നത്. ഇതുമായി ബന്ധപ്പെട്ട് മുഖ്യമന്ത്രി പിണറായി വിജയന് കത്തെഴുതിയിരിക്കുകയാണ് ജിഷിന്.\nഹാഫ് സാരിയില് ഹോട്ടായി പ്രിയങ്ക ജവാല്‍ക്കര്; ചിത്രങ്ങള് കാണാം\nഎല്ലാ തൊഴില് മേഖലയിലുള്ളവരും അവരവരുടെ വിഷമ ഘട്ടത്തിലൂടെ കടന്നു പോകുന്ന സമയമാണെന്ന് അറിയാം. എങ്കിലും ഞങ്ങളുടെ വിഷമങ്ങള് അങ്ങയുടെ ശ്രദ്ധയില്‍പ്പെടുത്താനാണ് ഈ കത്ത്. ലോക്ക് ഡൗണില് ഇളവുകള് ഏര്‍പ്പെടുത്തി കോവിഡ് മാനദണ്ഡനങ്ങള് പാലിച്ച് ഷൂട്ടിംഗ് പുനരാരംഭിക്കുവാന് അനുവാദം നല്‍കണം എന്ന് അപേക്ഷിക്കുന്നുവെന്നാണ് ജിഷിന് കത്തില് പറയുന്നത്. ജിഷിന്റെ പോസ്റ്റ് വായിക്കാം.\nഇത് ഞാന് ബഹുമാനപ്പെട്ട മുഖ്യമന്ത്രിക്ക് അയച്ച ഇ-മെയില് ആണ്. ഒട്ടനവധി കലാകാരന്മാര് അഭിമുഖീകരിക്കുന്ന, പുറത്ത് പറയാന് മടി കാണിക്കുന്ന പ്രശ്‌നങ്ങള്. എല്ലാ വിഭാഗക്കാരും അവരവരുടെ തൊഴില് മേഖലയില് അനുഭവിക്കുന്ന വിഷമം അറിയാതെ അല്ല. ഞാനും എന്നെപ്പോലുള്ള പലരും അനുഭവിക്കുന്ന അവസ്ഥ ശ്രദ്ധയില് പെടുത്തുന്നു എന്ന് മാത്രം. കത്തിന്റെ ഉള്ളടക്കം താഴെ കൊടുത്തിരിക്കുന്നുവെന്ന് പറഞ്ഞാണ് ജിഷിന് കത്തു പങ്കുവച്ചിരിക്കുന്നത്.\nഞാനൊരു സീരിയല് ആര്‍ട്ടിസ്റ്റ് ആണ്. പേര് ജിഷിന് മോഹന്. എറണാകുളം ആണ് താമസം. എന്റെ ഭാര്യയും ഒരു സീരിയല് ആര്‍ട്ടിസ്റ്റ് ആണ്. ഞങ്ങളുടെ ഏക വരുമാന മാര്‍ഗ്ഗം സീരിയല് ആണ്. ഇത് ഞങ്ങളുടെ മാത്രം അവസ്ഥ അല്ല. ഞങ്ങളെപ്പോലുള്ള ഒട്ടനവധി കലാകാരന്മാരുടെ അവസ്ഥയാണ്. സിനിമാ താരങ്ങളെപ്പോലെ വലിയ പ്രതിഫലം സീരിയല് താരങ്ങള്‍ക്ക് ലഭിക്കാറില്ല . ദിവസവേതനം എന്ന് തന്നെ പറയാം. ഒന്നോ രണ്ടോ സീരിയല് ചെയ്യുന്നുണ്ടെങ്കില് ആ വരുമാനം കൊണ്ട് കുടുംബം പുലര്‍ത്തുന്നവരാണ് ഭൂരിപക്ഷവും.\nപുറമെ ഉള്ളവര് വിചാരിക്കുന്നത് പോലെ അതിസമ്പന്നതയില് ജീവിക്കുന്നവര് അല്ല നമ്മളെപ്പോലുള്ള കലാകാരന്മാര്. ഒരു മാസം ഷൂട്ടിനു പോയാല് കിട്ടുന്ന വരുമാനം കൊണ്ടാണ് അടുത്ത മാസത്തെ വാടക, ലോണിന്റെ തവണകള്, ഇവയെല്ലാം അടഞ്ഞു പോകുന്നത്. നീക്കിയിരുപ്പുകള് ഒന്നും തന്നെ ഉണ്ടാകാറില്ല. ഒരു ലോക്ക് ഡൗണിനെ എങ്ങനെയൊക്കെയോ അഭിമുഖീകരിച്ചു. അന്ന് ലോണ് അടക്കാനും, വീട്ടു വാടക കൊടുക്കാനും പണയം വെച്ച സ്വര്‍ണ്ണം ഇതുവരെ തിരിച്ചെടുക്കാന് സാധിച്ചില്ല. മുന്‍പോട്ടുള്ള ജീവിതം എങ്ങനെയായിരിക്കും എന്നോര്‍ത്ത് ഉറക്കമില്ലാതെ കുറേ രാത്രികള്.\nഒരു സീരിയല് കുടുംബം എന്ന് പറഞ്ഞാല് ഞങ്ങള് ആര്‍ട്ടിസ്റ്റുകള് മാത്രമല്ല. പ്രൊഡ്യൂസര്, ഡയറക്ടര്, ക്യാമറാമാന് തുടങ്ങി പ്രോഡക്ഷനില് ചായ കൊണ്ട് കൊടുക്കുന്ന പ്രൊഡക്ഷന് ബോയ് വരെയുള്ളവരുടെ ജീവിതമാര്‍ഗ്ഗമാണ്. എല്ലാ തൊഴില് മേഖലയിലുള്ളവരും അവരവരുടെ വിഷമ ഘട്ടത്തിലൂടെ കടന്നു പോകുന്ന സമയമാണെന്ന് അറിയാം. എങ്കിലും ഞങ്ങളുടെ വിഷമങ്ങള് അങ്ങയുടെ ശ്രദ്ധയില്‍പ്പെടുത്താനാണ് ഈ കത്ത്. ലോക്ക് ഡൗണില് ഇളവുകള് ഏര്‍പ്പെടുത്തി കോവിഡ് മാനദണ്ഡനങ്ങള് പാലിച്ച് ഷൂട്ടിംഗ് പുനരാരംഭിക്കുവാന് അനുവാദം നല്‍കണം എന്ന് അപേക്ഷിക്കുന്നു.\nActor Jishin Mohan Sends Letter To CM Pinarayi Vijayan About Shooting Of Serials Being Stopped, Read More In Malayalam Here.\nStory first published: Sunday, May 23, 2021, 12:32 [IST]